
Prefata 


Aceasta lucrare este dedicata tuturor animalelor din viata 
noastră (câini, pisici, iepuraşi, hamsteri, soricei, păsări 
și altele) cărora le-am putut oferi sau nu grija cuvenită 


Volumul de față aduce împreună un grup de colaboratori din diferite 
domenii (biologie, psihologie, medicină veterinară, psihopedagogie speci- 
ală) având ca scop împărtăşirea în manieră interdisciplinară de cunoştinţe 
şi experienţe din domeniul interacțiunii om—animal, cu aplicabilitate în 
includerea animalelor în contexte terapeutice (şi educaționale). Publi- 
carea acestui volum a fost posibilă pe baza muncii în echipă a autorilor 
în cadrul unor programe de cercetare adresate dezvoltării socio-emo- 
tionale a copiilor cu autism prin activităţi asistate de animale (Proiect 
PN-II-PT-PCCA-2013-4-0781, 2014-2017 Platformă de screening psiho- 
pedagogic si intervenţii interdisciplinare — terapie ocupațională asistată 
de animale — pentru îmbogățirea socio-emotionala a copiilor cu autism 
și a familiilor lor, director Alina S. Rusu) și a unor programe educa- 
tionale şi orientate spre comunitate (cursul postuniversitar Terapia si 
Activităţile Asistate de Animale pentru Persoane cu Nevoi Speciale 
UBB-USAMV CN, Ziua Interactiunii Om—Animal — multiple ediţii, 
programul de sport incluziv cu elemente de para-agilitate BeActive 
Together al Universităţii Babeş-Bolyai în colaborare cu Școala de Dresaj 
Canin Pet Joy Sports, Atelierul de dezvoltare socio-emotionala cu 
animalele criC-Cric şi altele). 

Cartea combină rezultate ale unor investigații ştiinţifice (proprii şi 
din literatura de specialitate) cu reflecții personale si elemente din 
experienţele de lucru din domeniul terapiei şi activităţilor asistate de 
animale ale autorilor, oferind cititorilor un text ușor de parcurs, din 
care pot fi extrase mesaje informaţionale semnificative privind beneficiile 
interacțiunilor pozitive om—animal, elemente de etică si responsabili- 

tate în interacțiunea cu animalele în direcția adresării calităţii vieţii 
umane şi animale, teorii şi modele care susțin mecanismele legăturilor 
funcționale dintre oameni și animale (atașament, biofilie, sincronizare 
emoțională) şi utilitatea jocului ca motor al interacțiunilor pozitive cu 
animalele în context terapeutic. Cititorii interesaţi de educaţie şi cer- 
cetare în domeniul interacțiunii om-animal vor găsi în această carte 
modele de includere a animalelor în programe de cercetare (cu variabile 
şi rezultate prezentate în acord cu literatura de specialiatate), programe 
de facilitare a învăţării cu ajutorul animalelor în şcoli speciale, instru- 
mente de evaluare a atasamentului față de animale, definiții de lucru 
ale calității vieții animalelor de companie şi terapie, informaţii despre 
indicatorii fiziologici şi comportamentali ai stresului la animalele in- 
cluse în sesiunile de terapie asistată de animale și un număr de 36 de 
jocuri (individuale şi de grup) cu ajutorul câinilor, prezentate în detaliu 
şi care au fost testate pe parcursul programelor derulate până în prezent. 

Mesajul unitar al acestei cărți vizează posibilitatea abordării inter- 
disciplinare a aspectelor terapeutice şi educaţionale ale interacțiunilor 
cu animalele, în direcția promovării respectului, grijii și responsabilități 
față de oameni, animale şi viata în general. 


Coordonator volum, 
Alina S. Rusu 
(biolog si psiholog) 


1. Intervenţii asistate de animale. 
Aplicabilitatea includerii animalelor 
în programe terapeutice şi educaţionale 


Alina Simona Rusu“ 


1.1. Introducere 


In ultimii ani, s-a observat cresterea interesului oamenilor pentru 
efectele pozitive la nivelul calităţii vieții (atât la nivel individual, cât 
şi la nivel familial sau de grup) ale interacțiunilor cu animalele, în 
special cu animalele de companie şi cu cele din programe terapeutice 
sau educational-terapeutice pentru diferite categorii de persoane, cum 
ar fi: persoane cu simptomatologie depresivă, cu diagnostic din spectrul 
autist, persoane aflate în recuperare fizică, persoane vârstnice insti- 
tutionalizate etc. Interesul științific privind interacţiunile om—animal 
(IOA) a fost animat în ultimii treizeci de ani atât de nevoia cunoașterii 
mecanismelor care stau la baza efectelor benefice pe care animalele 
de companie le pot avea la nivel fiziologic şi psihologic asupra oame- 
nilor, cât şi de nevoia unor măsurători realizate cu instrumente valide 
(scale, chestionare, analize biochimice ale hormonilor de stres salivari 
etc.) ale aspectelor interacțiunii om-animal în cadrul tuturor discipli- 
nelor specifice deschise spre acest subiect, dar şi în context inter- şi 
multidisciplinar. Câteva dintre aceste discipline deschise spre aborda- 
rea studiului IOA sunt: etologia (studiul ştiinţific al comportamentului 
animal), psihologia dezvoltării, psihologia clinică, antropologia, asistența 
socială, psiho-pedagogia, kinetoterapia, medicina umană si veterinară. 


* Departamentul de Psihopedagogie Specială, Facultatea de Psihologie si Ştiinţele 
Educaţiei, Universitatea Babeş-Bolyai 

Menţionăm că o parte din informaţiile prezentate mai jos în contextul 
om-animal în educaţie $i programe terapeutice au fost preluate din Rusu 
(2008), pe baza drepturilor de autor. 

Domeniul care în ultimii ani a solicitat cel mai mult abordarea sti- 
intifica a legăturii om—animal în sensul conceptualizării acesteia şi a 
validării unor metode de măsurare a efectelor psihologice şi fiziologice 
ale interacțiunii cu animalele asupra oamenilor este terapia asistată 
de animale (TAA; engl. Animal Assisted Therapy). Conform definiţiilor 
de lucru din literatura de specialitate, TAA promoveaza interactiunea 
pozitiva intre om si animal prin incorporarea trasaturilor psihologice, 
comportamentale și fizice ale unui animal într-un mediu terapeutic, cu 
scopul de îmbunătăţire a calităţii vieţii umane în general și de facilitare 
a procesului de recuperare a persoanelor ce necesită îngrijire fizică 
şi/sau psihică, în particular (Chandler, 2005). Dup o definiţie simplă dată 
de unul dintre cei mai cunoscuți specialiști în domeniu, Cynthia Chandler, 
terapia asistată de animale şi activităţile asistate de animale (fiind incluse 
împreună în categoria generală: intervenţii asistate de animale) sunt 
modalităţi prin care animalele pot să fie de ajutor oamenilor (Chandler, 
2005). Mai jos sunt prezentate definițiile de lucru ale intervențiilor asistate 
de animale (TAA si AAA), aşa cum sunt ele prezentate de Organizaţia 
Delta (acum având denumirea de Pet Partners), o organizaţie internatio- 
nală care oferă programe de formare şi voluntariat în domeniul terapiei 
şi activităţilor asistate de animale (www.petpartners.org, Delta, 2005). 


Terapia asistată de animale (TAA): 


„TAA este o intervenţie directionata, deci cu un scop bine definit, in 
care un animal ce întruneşte anumite criterii este parte integrantă a 
unui proces de tratament. TAA este realizată și/sau coordonată doar 
de către personal instruit în domeniu. TAA poate fi realizată într-o 
varietate de medii si poate fi individuală sau de grup. Procesul de 
realizare a TAA trebuie documentat si evaluat, necesitând întotdeauna 
supervizarea unui profesionist” (Delta, 2005) 

Activităţile asistate de animale (AAA): 


„AAA oferă oportunităţi motivationale, educaţionale și/sau recreationale 
de îmbogățire a calităţii vieţii. AAA se realizează într-o varietate de 
medii de către traineri specializaţi, paraprofesionisti şi/sau voluntari, 
în asociaţie cu animale care intrunesc anumite criterii." (Delta, 2005) 


Specificăm că autorii cărții de față consideră activitate asistată de 
animale (AAA) orice interacţiune pozitivă şi responsabilă între om şi 
animal, fie că acesta ne aparţine ca animal de companie, fie că aparţine 
prietenilor noștri, sau este un animal în condiţii naturale și/sau capti- 
vitate (ferme, grădini şi parcuri zoologice). 

Terapia asistată de animale este considerată un complex de proce- 
duri/metode adjuncte ale unui tratament terapeutic de bază sau program 
educaţional, nu un tip de tratament în sine (Fine, 2000). Astfel, un pro- 
fesionist (consilier psihologic, asistent social, psihoterapeut, terapeut 
ocupational, fizioterapeut, logoped, profesor psihopedagog etc.) poate 
să încorporeze interacțiunile om—animal în orice stil profesional pe 
care îl deține. Sesiunile TAA pot fi integrate în terapii individuale 
sau de grup şi pot fi utilizate pe diverse clase de vârstă şi în diverse 
medii (spitaliceşti, ambulatorii, familiale, instituţii educaționale, centre 
de detenţie etc.), existând din 1990 până în prezent un număr mare 
(peste 10.000) de studii care investighează în manieră științifică diferite 
aspecte ale efectelor interacțiunii om-animal. Persoanele implicate în 
coordonarea şi realizarea sesiunilor TAA trebuie să fie antrenate co- 
respunzător (cunoaşterea comportamentului animal şi uman) și, pe cât 
posibil, să aibă licente/certificate acordate de către organizatii/institutii 
acreditate pentru instruirea profesională sau academică în domeniul 
TAA (competențe specifice domeniului). 

Cele mai multe studii în domeniul IOA punctează că nu se poate 
vorbi de un protocol standard sau o reţetă de succes în ceea ce priveşte 
includerea animalelor în planurile terapeutice, însă este important să 
se respecte normele etice privind calitatea vieții beneficiarilor şi echi- 
pelor om-animal implicate în programele de tip TAA. În această carte 

se vor oferi o serie de exemple de intervenții asistate de animale în care 
se adresează semnele stresului şi ale stării de bine nu doar la oameni, ci 
şi la animalele implicate. Este general cunoscut faptul că între oameni 
şi animalele de companie (în special câini $i pisici) există o tendință 
naturală de formare a unei relaţii de atașament, bazată pe empatie, 
afecțiune şi oferire de suport social (Chandler, 2005). Această tendință 
naturală a oamenilor de a manifesta comportamente de grijă şi afecte 
pozitive fata de alte forme de viata a fost punctata în cadrul teoriei 
biofiliei (Wilson, 1984). Conform teoriei biofiliei, în timpul şedinţelor 
TAA, ca prezență interspecifică (un individ aparținând unei specii dife- 
rite de special umană), un animal de terapie are ca sarcină de bază să fie 
el însuși, iar relația terapeutică bazată pe respect si grijă fata de o alta 
forma de viaţă se va construi de la sine. 

În literatura de specialitate există studii care consideră legătura 
om-animal de terapie ca fiind asemănătoare cu legătura om-animal de 
companie, sau cu aspecte ale acesteia, având în vedere caracterul lon- 
gitudinal (de durată) al relației om—animal de companie. După lanuzzi 
şi Rowan (1991), legătura om-animal de companie este autentică 
dacă îndeplineşte următoarele condiţii: (1) Implică o relaţie continuă, 
nu una temporară; (2) Produce nu doar un beneficiu, ci mai multe 
beneficii semnificative atât pentru om, cât si pentru animal; aceste be- 
neficii trebuie să reprezinte unul din aspectele centrale existenţiale ale 
omului și animalului de companie implicați într-o astfel de legătură; 
(3) Implică o relație voluntară şi bidirectionala — reciprocitate în ceea 
ce priveşte motivaţia interacțiunii din partea ambelor specii (om şi 
animal). O întrebare frecvent pusă de practicienii din domeniile psi- 
hologie, psihopedagogie specială şi asistență socială este: De ce să fie 
implicate animalele în anumite forme de terapie? În lucrarea Terapia 
asistată de animale în consiliere (Chandler, 2005, 2011) sunt expuse 
modurile prin care prezenţa unui animal poate să influenţeze dinamica 
unui proces de terapie (orice formă de terapie: psihoterapie, kinetoterapie, 
terapie ocupationala etc.). Acestea sunt următoarele (după Chandler, 
2005, 2011): 

Dorinţa de a petrece timpul cu un animal de terapie ar putea crește 
motivaţia unei persoane de a participa la şedinţele de terapie. 
Atenţia beneficiarului ar putea fi mutată dinspre disconfortul asociat 
unei anumite condiții (de exemplu, durere) spre interacţiunea cu un 
animal, maximizându-se astfel eficienţa unei şedinţe terapeutice. 
Persoana ar putea să beneficieze de grijă şi afecțiune prin inter- 
mediul interacțiunii fizice (mângâiat, atingere) cu animalul. 
Persoana ar putea beneficia de acceptare necondiționată din partea 
animalului. 

Persoana implicată ar putea experimenta la nivel subiectiv plăcere 
şi bucurie în urma interacțiunii cu animalul. 

Persoana ar putea să stabilească mai uşor o relaţie bazată pe încre- 
dere cu un terapeut capabil să interacţioneze cu un animal, decât 
cu un terapeut care nu demonstrează această capabilitate. 

În unele cazuri, datorită unor caracteristici specifice ale condiţiei 
beneficiarului, acesta ar putea să realizeze activităţi și să atinga 
obiective pe care nu le-ar putea atinge fără asistența unui animal 
de terapie (ex. mişcări motorii fine asociate cu plasarea lesei sau 
a unui ham pe corpul animalului). 


In procesul de încorporare a prezenței animale într-un plan terapeutic 


sau educaţional este important să existe o deschidere a potențialului 


beneficiar spre interacţiunea cu un animal. De aceea, este nevoie de o 


investigare atentă a beneficiarului în ceea ce priveşte această deschidere. 
Această investigare pre-interventie (screening pre-TA A) se face cu 


ajutorul unor fişe speciale care includ printre alte informații demogra- 


fice şi o serie de scale cu întrebări referitoare la atitudinile benefici- 
arului față de animale, prezenţa alergiilor și/sau condiții imunologice 


(categorii fragile de persoane) si la interacțiunile anterioare ale clien- 


tului cu animalele, în special la istoricul agresivitatii animalelor asupra 


persoanei şi a abuzului fata de animale. 

1.2. Beneficii asociate includerii 
animalelor in contexte terapeutice si educaţionale 


Chiar dacă un număr mare de studii raportează că prezenţa unui 
animal în context terapeutic sau educaţional aduce confort și plăcere 
la nivel fiziologic şi subiectiv, în unele cazuri pot să nu existe dife- 
rente semnificative între rezultatele terapiei cu intervenţii de tip TAA 
şi cele ale programelor de terapie fără intervenţii TAA (Chandler, 2005). 
Acest lucru poate fi explicat de o serie de variabile confundate, uneori 
dificil de controlat, cum ar fi: dinamica stărilor afective ale persoanelor 
şi animalelor implicate în sesiunile de terapie — chiar dacă animalele res- 
pectă anumite comenzi la nivel comportamental, este dificil de evaluat 
starea psiho-fiziologică a fiecărui moment, gradul uneori scăzut de 
predictibilitate al comportamentului uman și animal în anumite mo- 
mente ale intervenţiei, calitatea de distractor al unor stimuli care pot 
apărea în timpul sesiunilor de lucru, scalele utilizate evaluează anumite 
aspecte, dar efectele pot să apară la nivelul unor dimensiuni neluate 
în considerare etc. 

În general, cele mai multe intervenții de tip TAA sunt asociate cu 
beneficii psihosociale si psihofiziologice (Chandler, 2005 apud Rusu, 
2008; Grigore & Rusu, 2014; Rusu, 2016), cum ar fi: creşterea longevi- 
tatii pacienților cardiaci, scăderea tensiunii arteriale la pacienții vârstnici, 
scăderea nivelului de stres și a nivelului de anxietate la copiii cu dife- 
rite tulburări de dezvoltare (emoţionale şi comportamentale), creşterea 
nivelului de socializare în cazul delicventilor juvenili etc. Relaţia dintre 
un client și animalul de terapie nu este menită să fie un substitut al re- 
latiei dintre terapeutul uman si beneficiar (Chandler, 2011). Dimpotrivă, 
unul dintre rolurile acesteia este de a facilita pe cât posibil formarea 
unei relații adecvate între terapeut și beneficiar/beneficiari. Aşa cum 
s-a specificat anterior, este important ca înainte de introducerea acti- 
vitatilor asistate de animale în planul de terapie sau educational, să se 
facă o documentare atentă în ceea ce priveşte existența unor evenimente 

cu valență traumatică între beneficiar şi animale, frică sau fobie fata 

de animale, alergii etc. În astfel de cazuri, introducerea unui animal 

în procesul terapeutic se va face numai la cererea beneficiarului. Analiza 
beneficiilor aduse de introducerea unui animal în procesul de tratament 
al unei persoane se face din perspectiva triadei interactionale inter- 
specifice: beneficiar-animal-practicant TAA. 

Prezentăm mai jos câteva dintre dimensiunile prin care TAA poate 

să contribuie la îmbunătăţirea calității vieţii umane (Chandler, 2005; 

Rusu, 2017). 

1. Empatia: Există numeroase rapoarte care indică faptul că prezenţa 
unui animal (câine, pisică, iepure ş.a.) în căminele de copii îmbună- 
tateste semnificativ abilitățile empatice şi de comunicare ale copiilor. 
Animalul poate fi văzut ca un prieten de joacă, iar abilităţile empatice 
învăţate în copilărie se presupune că se vor extrapola ulterior în rela- 
tiile interumane, pe baza procesului de generalizare (Phillips, 2009 
apud Mihalache & Rusu, 2013). Generalizarea sau transferul de 
la empatia fata de animale la cea faţă de oameni constituie una din 
cele mai puternice motivații pentru care se susține introducerea 
activităţilor asistate de animale în programele terapeutice adresate 
în special persoanelor cu diagnostic din spectrul autist, dar şi în 
programele timpurii educaţionale (ex. grădiniţe, mediu preuniversitar) 
(Mihalache & Rusu, 2013). 

2. Centrarea spre exterior: Interacțiunile cu animalele reprezintă o 
metodă adecvată de redirectionare a atenţiei dinspre sine spre exterior, 
deci spre acțiunile şi emoțiile animalului, precum si spre legătura 
om-animal (Chandler, 2011). 

3. Abilitatile de îngrijire (engl. nurturing abilities): Majoritatea abili- 
tatilor de îngrijire a propriei persoane şi a altora sunt învăţate pe 
parcursul dezvoltării ontogenetice a unei persoane, însă în cazul 
unor persoane cu dizabilităţi, abilităţile de îngrijire necesită învăţare 
pas cu pas, prin asociere cu recompense specifice. Grija faţă de 
un animal în timp ce acesta se găsește în context interactional cu 

persoana reprezintă o modalitate adecvată de dezvoltare a acestor 
abilităţi (învăţare socială interactionala). 

Abilitatile de relationare/conectare: În multe cazuri, animalele pot 
duce la formarea unor punți spre dimensiunea afectivă a unei per- 
soane, prin oferirea contactului direct cu animalul şi a acceptării 
atingerilor de către beneficiar. În plus, aceste conexiuni emoţionale 
bazate pe acceptarea interacțiunilor directe nu amenință formarea 
relaţiei între terapeut și client, ci dimpotrivă, o poate ajuta (de exem- 
plu, dacă un terapeut are pe birou poza cu animalul său de companie, 
beneficiarul poate interpreta acest lucru ca fiind un aspect pozitiv 
al personalităţii terapeutului, crescând încrederea formării relației 
cu acesta). Date recente colectate prin aplicarea de chestionare 
persoanelor vârstnice care deţin animale de companie sau sunt 
vizitate de echipe TAA arată că, în cele mai multe cazuri, aceste 
persoane au raportat relaţii de prietenie cu animalele lor la fel de 
intense sau chiar mai intense decât cele formate cu alti oameni 
(Chandler, 2005). 

Acceptarea: Este binecunoscut faptul că animalele au tendinţa de 
a accepta necondiţionat indivizii umani, dacă aceștia interacționează 
adecvat cu ele. Aspectul fizic al unei persoane, sau diferitele diza- 
bilitati motorii, de exemplu, nu reprezintă factori limitativi în a fi 
acceptată de către un animal în sesiunile de activități asistate de 
animale. Această acceptare simplă şi necondiționată poate să aibă 
efecte semnificative în îmbogățirea calităţii vieţii unor persoane. 
Amuzamentul, recreerea: Prezenţa unui animal, chiar fără ca acesta 
să fie neapărat implicat în vreo activitate anume, este de cele mai 
multe ori antrenantă şi plină de amuzament chiar şi pentru per- 
soanele care nu sunt foarte atrase de animale în general. Atmosfera 
interactionala între clienţi $i personalul instituţiilor implicat în 
tratamentul acestora devine mult mai relaxantă în timpul vizitelor 
animalelor TAA (Delta, 2005; Chandler, 2005 apud Rusu, 2008). 
Socializarea: În literatura de specialitate există date care arată că 
atunci când animalele (câini, pisici) vizitează un centru de sănătate 

alături de practicantii TAA, se înregistrează o frecvență mai mare 
a comunicării interumane și o creștere a frecvenţei comportamen- 
telor sociale pozitive, precum și o reducere a comportamentelor de 
tip disfunctional (ex. Comportamente stereotipe, auto-agresivitate 
etc.). Într-un cadru instituţional relativ tensionat, prezenţa unui 
animal poate să faciliteze trei direcţii de socializare: între clienți 
si animal, între clienți si personal, precum şi între clienți si alti 
vizitatori. Datele prezentate în rapoartele Organizaţiei Delta indică 
o comunicare mult mai facilă între clienți şi personalul implicat 
în tratamentele acestora în timpul si după vizitele animalelor de 
terapie (Delta, 2005). 

Stimularea mintală / Activarea cognitivă: Una dintre direcţiile de 
stimulare mintală oferite de interacțiunea om-animal este că prezența 
unui animal îmbunătățește substanțial sfera subiectelor de conversaţie 
între clienţi şi familiile și/sau prietenii acestora. Animalul de terapie 
oferă oportunități de evocare a unor episoade şi interacțiuni om— 
animal din trecutul clientului. Date experimentale indică faptul că 
la copiii diagnosticati cu autism, comunicarea cu un animal (tactilă 
sau verbală) se face în unele cazuri mult mai uşor şi mai rapid decât 
comunicarea cu indivizi umani (Grigore & Rusu, 2014). Prezenţa 
animalelor de terapie sau companie diminuează semnificativ ten- 
dintele de izolare socială ale indivizilor umani în general (Chandler, 
2005). 

Contactul fizic, atingerea: Există cazuri în care atingerea fizică din 
partea altor persoane poate să aibă valenţe traumatice (copiii sau 
adulți abuzati fizic), dar nu si atingerile efectuate de către sau asupra 
animalelor de terapie. Tinerea în braţe a unui animal sau mângâierea 
acestuia pot să îmbunătățească semnificativ capacităţile de relationare 
ale unui beneficiar (Delta, 2005). 

Beneficii fiziologice: Există numeroase studii care indică efectele 
benefice ale interacțiunii cu animale asupra unor parametric fizio- 
logici, cum ar fi frecvenţa cardiacă, tensiunea arterială şi hormonii 
de stres (epinefrina si norepinefrina). Chiar și simpla observare a 

peştilor dintr-un acvariu poate să ducă la o scădere semnificativă 
a tensiunii arteriale şi a nivelului hormonilor de stres (Chandler, 
2005). 


1.3. Mecanisme ale terapiei 
asistate de animale (modele propuse) 


Domeniul interacțiunilor terapeutice om-animal suferă momentan 
de lipsa unui cadru teoretic unanim acceptat pentru explicarea mecanis- 
melor care stau la baza efectelor terapeutice ale animalelor (LaJoie, 
2003). Literatura de specialitate relevă o serie de mecanisme propuse 
pentru explicarea efectelor interacțiunilor cu valoare terapeutică om- 
animal, cele mai multe fiind centrate pe atributele intrinseci şi presupuse 
unice ale animalelor. Prezentăm mai jos cele mai des vehiculate elemente 
informaţionale în literatura de specialitate (cu fundamentare ştiinţifică) 
care susțin efectele benefice ale includerii animalelor în programe de 
terapie şi educaţionale (Chandler, 2005): 


1.3.1. Animalele ca agenţi facilitatori ai interacțiunilor sociale 


Există numeroase studii care se referă la abilitatea animalelor de a 
facilita comunicarea şi interacțiunile sociale dintre clienţi şi terapeuti în 
particular si dintre oameni in general (Rochberg-Halton, 1985), unele 
dintre aceste studii fiind puternic susţinute de date (Corson et al., 1975). 
Sunt necesare încă multe investigaţii pentru a elucida de ce animalele 
sunt capabile să elicite aproape întotdeauna răspunsuri sociale pozitive 
emoţionale şi comportamentale (răspunsuri prosociale) într-o mare 
varietate de contexte, chiar şi în cele care sunt initial considerate ne- 
confortabile de catre terapeuti si/sau clienti; acest lucru este probabil 
datorat faptului că animalele sunt suficient de similare la nivel psiho- 
social cu oamenii pentru a facilita interacțiunile sociale pozitive și sufi- 
cient de disimilare fata de oameni pentru a induce reacții de alertă sau 
frică în contextul interacțiunilor sociale (Myers, 1998; Serpell, 1996). 

1.3.2. Animalele ca simboluri şi metafore 


În domenii ca antropologia socială și psihoanaliza, dar şi în altele, 
este recunoscut faptul că imaginile animalelor poartă încărcături sim- 
bolice, fiind foarte des utilizate de către oameni pentru a exprima stări 
emoţionale sau afecte care nu sunt uşor de verbalizat (Serpell, 1996). Tot 
mai multi terapeuti promovează utilizarea imaginilor animale ca vehicule 
ale proiectiilor beneficiarilor (frici, îngrijorări inconștiente, memorii cu 
încărcătură afectivă negativă sau pozitivă etc.), stimulând formarea de 
discursuri direcționate în jurul figurilor animale. 


1.3.3. Animalele ca agenţi de centrare a atenţiei şi reglare 
a nivelului de activare fiziologică 


Foarte multi autori din domeniul studiului științific al interacțiunii 
om-animal, consideră că oamenii au o predispozitie de a fi atraşi de alte 
forme de viata, în special de către animale. Această tendinţă, cunoscută 
sub numele original de biofilie (Wilson, 1984; Wilson & Kellert, 1984), 
este mai puternică în perioadele timpurii de dezvoltare ontogenetica ale 
indivizilor umani, deci la copii. Din perspectivă evoluționistă, biofilia 
are la bază atenția pe care strămoşii noștri erau nevoiţi să o acorde ani- 
malelor atât în timpul căutării hranei, cât și în apărarea față de pericole. 
Se presupune că biofilia are o încărcătură adaptativă în termeni de 
supravieţuire şi de asigurare a succesului reproductiv, deci de trans- 
mitere mai departe a genelor într-un mediu ancestral, în care atenția 
acordată animalelor se presupune că era esenţială pentru interacțiunea 
optimă cu mediul înconjurător (Myers, 1998). Acest mediu ancestral 
este cunoscut în domeniul psihologiei evoluționiste ca mediul adaptării 
evoluționiste (environment of evolutionary adaptedness — EEA; Buss 
et al., 1998; Ermer et al., 2006). Unii autori consideră că atenţia acor- 
dată animalelor în timpul vizitelor de tip TAA este suficientă pentru 
a explica efectele benefice ale intervențiilor TAA, în termeni de re- 
directionare a atenţiei de la o anumită problemă la animal și implicit 
de scădere a activării psiho-fiziologice (engl. arousal) asociate acelei 

probleme (Katcher et al., 1983). Alte studii consideră că prezența ani- 
malelor şi comportamentul lor natural au ele însele un efect calmant 
asupra oamenilor, pentru că oamenii au dezvoltat în timp evolutiv o 
capacitate specifică de a beneficia de prezenţa animalelor şi de com- 
portamentele acestora (emiterea sunetelor de alarmă, de exemplu), ca 
santinele împotriva pericolelor din mediu (Melson, 2000). Chiar dacă 
mediul de viata actual al speciei umane diferă de EEA ancestral, o serie 
de adaptări (comportamentale, fiziologice şi psihologice) au fost păstrate 
în procesul selecţiei naturale, inclusiv abilităţile de a stabili și menține 
interacțiuni cu animalele. De asemenea, chiar dacă nu există încă date 
care să dovedească existenţa unui grup de gene specifice candidate 
pentru ataşamentul sau atenţia fata de animale, explicaţia biofiliei rămâne 
una dintre cele mai vehiculate paradigme în aria fundamentării teoretice 
a intervențiilor asistate de animale. 


1.3.4. Animalele ca elemente ale atasamentului 


Există numeroase studii privind investigarea calitativă a relaţiilor 
de ataşament care se formează între persoanele care beneficiază de 
interacțiuni asistate de animale (în special copii) şi animalele de terapie; 
aceste relații sunt adeseori considerate ca fiind un factor major în asi- 
gurarea eficienţei actului terapeutic (Bardill şi Hutchinson, 1997). Spre 
deosebire de o jucărie, un animal poate fi mai eficient în a deveni o bază 
de ataşament pentru un copil, ca urmare a răspunsurilor comportamen- 
tale şi emoţionale pe care le oferă. De asemenea, o explicaţie frecvent 
vehiculată în astfel de studii este că animalele ar putea funcţiona ca $i 
obiecte de tranziţie în context terapeutic (engl. transitional objects), 
favorizând formarea unor punți emoţionale spre un nivel de funcționare 
mai bine acceptat social (Katcher, 2000). Astfel, prezența animalelor în 
procesul terapeutic poate oferi oportunităţi de recalibrare a modelelor 
de lucru în context social, permiţând analiza modelelor existente şi 
remodelarea percepțiilor, atitudinilor și comportamentelor fata de ceilalți 
(animale şi oameni). 

1.3.5. Animalele ca surse ale suportului social 


Deşi posibilitatea oferirii suportului social de către animale este 
considerată unul dintre factorii majori ai evoluţiei legăturii om-animal 
de companie (Bonas et al., 2000; Serpell, 2014), acest concept a fost 
relativ puţin abordat ştiinţific în domeniul terapiei asistate de animale. 
Acest lucru poate fi datorat faptului că legătura om-animal în progra- 
mele de terapie asistată de animale, spre deosebire de legătura om- 
animal de companie în general, este vazută ca fiind prea tranzientă pentru 
a lua în calcul suportul social (Bonas et al., 2000). Cu toate acestea, unii 
autori consideră că abilitatea animalelor de a accepta necondiţionat 
chiar și persoane necunoscute la prima întâlnire cu acestea, ar putea 
fi luată în considerare ca un element de oferire a suportului social (în 
general) şi a suportului emoţional (în particular) în contextul vizitelor 
repetate ale animalelor de terapie (Fine, 2000). 


1.3.6. Animalele ca instrumente ale învăţării sociale 


Multe programe care încorporează activități asistate de animale 
pornesc de la ideea de bază că animalele pot juca rolul unor instrumente 
eficiente pentru inducerea sau facilitarea unor modificări la nivel de 
cognitii şi comportamente, cum ar fi de exemplu, promovarea cogni- 
tiilor pozitive şi a comportamentelor sociale proactive (Fine, 2000). În 
studiile de specialitate se presupune că o serie de atribute ale animalelor 
de companie ar putea facilita aceste modificări prin: îmbunătăţiri ale 
abilităţilor sociale si de îngrijire, îmbunătățiri ale sentimentelor de res- 
ponsabilitate, îmbunătăţiri ale abilităților de reglare a comportamentelor 
disfunctionale, creşterea stimei de sine si a autoeficacitatii etc. (Rusu, 
2017). 


Includerea interactiunilor cu animalele in programe terapeutice si 
educationale se poate realiza intr-o varietate de moduri (individual, de 
grup), atât la domiciliul beneficiarului (adesea implicând şi propriile 
animale de companie), cât si în diferite instituții cum ar fi: şcoli, gra- 

dinite, centre de asistență socială, spitale, centre de îngrijire a persoanelor 

vârstnice, centre de detenţie, centre de recuperare psiho-motorie etc. 

Prezentăm mai jos câteva domenii funcționale care pot fi adresate cu 

ajutorul intervențiilor asistate de animale (Delta, 2005, apud Rusu, 2008): 

> Domeniul fizic: îmbunătăţirea abilităţilor motorii fine şi grosiere, 
îmbunătățirea deprinderilor folosirii fotoliului rulant sau al cadrului 
de mers, îmbunătăţirea echilibrului si a posturii corporale. 

> Domeniul sănătății mentale: îmbunătăţirea comunicării verbale, 
îmbunătățirea deprinderilor atenționale, dezvoltarea deprinderilor 
de relaxare, îmbunătățirea stimei de sine și a auto-eficacitatii, redu- 
cerea nivelului de anxietate, reducerea sentimentelor de singurătate, 
diminuarea tendinței de izolare socială. 

> Domeniul educational: îmbunătăţirea limbajului şi vocabularului 
prin exerciții specifice implicând prezența animalului, valorificarea 
memoriei de lungă sau de scurtă durată, valorificarea cunoştinţelor 
şi a diferitelor concepte (număr, formă, mărime, culoare etc.), pro- 
movarea unei educatii ecologice adecvate, adică a unei atitudini 
pozitive, responsabile şi respect fata de fiinţele vii si față de natura 
în general. 

> Domeniul motivational: valorificarea dorinţei de a fi implicat într-o 
activitate de grup, valorificarea interacțiunilor cu ceilalți, valorifi- 
carea interacțiunilor cu personalul, exersarea pasilor/etapelor spre 
atingerea unui scop proxim, îmbunătăţirea abilităţilor de organizare 
a unei activităţi etc. 


În afară de multiplele beneficii asociate cu intervenţiile asistate de 
animale la nivel individual, un rol important a început să se acorde 
modelării comportamentale şi emoţionale pe care animalele incluse în 
contextul terapeutic sau educaţional o au asupra terapeutului şi perso- 
nalului implicat în procesele de terapie (Katcher și Wilkins, 2000). 
Prezența animalelor în diferitele instituţii promovează o atmosferă 
prosocială şi relaxantă, reducând semnificativ nivelul de stres asociat 
locului de muncă (Fine, 2000). 

Apelarea la intervenţiile asistate de animale de animale poate să 
apară în unele cazuri când orice alt tip de tratament a eşuat. De aceea, 
o importanță majoră a început să se acorde în ultimii ani elaborării de 
planuri de intervenţie clare, după modelul studiilor clinice controlate, 
ţinându-se cont de criterii de includere şi excludere, mărimea probei, 
existența grupului de control, luarea în calcul a trăsăturilor specifice 
ale populaţiei în cauză, tipuri de variabile asociate simptomelor negative 
şi pozitive, corelate neurobiologice etc. (Serpell et al., 2017). Pentru 
proiectarea în manieră riguroasă a intervențiilor asistate de animale, 
este important să se identifice foarte clar comportamentele ţintă cărora 
li se vor aloca planurile de intervenţie adecvate, bazat pe nevoile spe- 
cifice ale beneficiarului şi pe abilitățile animalului de terapie. Un subiect 
care necesită încă foarte multe studii ştiinţifice îl reprezintă evaluarea 
efectelor IOA şi identificarea tipurilor de design adecvate pentru obţinerea 
efectelor maxime ale unei forme de terapie combinată cu activități 
asistate de animale (Kruger, Tractenberg şi Serpell, 2004). Tipul de 
design augumentativ (engl. augmentation design) constă din adăugarea 
unui animal în mediul terapeutic şi compararea rezultatelor cu cele care 
s-ar obţine în mod normal, fără prezenţa animalului. În cazul unui tip 
de design comparativ (engl. comparison design), se compară rezul- 
tatele unei forme de terapie în care se introduce TAA, cu rezultatele 
aceleaşi forme de terapie în care se introduce o altă formă de activitate, 
cum ar fi grădinăritul sau jocul cu animale de plus. Un alt tip de design 
care ar permite evaluarea efectelor TAA este designul prospectiv 
longitudinal (engl. prospective longitudinal design), care permite in- 
vestigarea pe termen mai lung a dinamicii relației între beneficiar şi 
terapeut, precum şi relaţiei între beneficiar si animalul inclus în planul 
de terapie, respectiv echipa instructor-animal (Kruger, Tractenberg şi 
Serpell, 2004). 

1.4. Exemplu de includere a interacțiunilor 
asistate de câini în activităţile de joc şi socializare 
ale copiilor cu diagnostic din spectrul autist — 
model de program IAA 


Prezentăm mai jos un model de program de intervenții asistate de 
animale (câini) bazat pe joc structurat (exerciţii de agilitate) şi joc liber, 
având ca scop identificarea indicatorilor comportamentali afectelor 
pozitive la copiii cu diagnostic din spectrul autist, ţinând cont şi de 
manifestarea acestor indicatori la câini, dar si ai indicatorilor comporta- 
mentali ai stresului. Programul a fost testat şi implementat în cadrul 
proiectului de cercetare PN-II-PT-PCCA-2013-4-0781 (director: Alina 
S. Rusu, Universitatea Babeş-Bolyai, în parteneriat cu Asociaţia 
Autism Transilvania din Cluj-Napoca și compania de testări psiholo- 
gice D&D Research, Bucureşti), având titlul „Platforma de screening 
psihopedagogic şi intervenţii interdisciplinare (terapie ocupationala 
asistată de animale) pentru îmbogățirea socio-emptionala a copiilor cu 
autism si a familiilor lor”. În cadrul programului specific de interacțiuni 
asistate de câini au participat echipe (câine-deţinător, caine—instructor 
canin) din cadrul Şcolii de Dresaj Canin Pet Joy Sports Cluj-Napoca, 
precum şi echipe independente de terapie asistată de animale. 


1.4.1. Justificarea teoretică a programului 


Un număr semnificativ de cercetări în domeniul intervențiilor asistate 
de animale pentru persoanele cu diagnostic din spectrul autist eviden- 
tiaza că interacțiunile pozitive om-animal, cum ar fi jocul şi mangaiatul 
animalelor, sau prezenţa câinelui în timpul cititului, au potenţialul de 
a îmbunătăți interacțiunile sociale prin facilitarea manifestării unor 
indicatori ai afectelor pozitve (zâmbet, răs) (Prothmann, Bienert, & 
Ettrich, 2006; Grigore & Rusu, 2014). Contactul direct cu animalele 
de companie poate avea un efect modulator asupra unor parametri 
psiho-sociali asociaţi cu interacțiunile sociale (Beetz et al., 2012; Wilson, 

1984), fiind considerat un indicator al atașamentului securizant şi al 
confortului social. La nivel fiziologic, sistemul secretor oxitocinic (oxi- 
tocina este un hormon produs în hipotalamus) s-a dovedit a fi activat în 
situaţii de contact fizic pozitiv, cum ar fi jocul cu prietenii sau cu anima- 
lele de companie (Beetz et al., 2012a; Chandler, 2011; apud Rusu, 2017). 
Pe lângă rolul cunoscut al animalelor utilitare în diferite aspecte ale 
vieţii oamenilor, există tot mai multe evidențe științifice ale beneficiilor 
interacțiunii om-animal la nivel de sănătate mentală si dezvoltare 
socio-emotionala (Chandler, 2011), în special în cazul persoanelor cu 
deficienţe sociale, cum ar fi copiii cu autism. Statistici recente indică 
o prevalenta a copiilor si adolescenților cu diagnostic din spectrul autist 
în România de aproximativ 15.000 (Autism Europe, 2016). De asemenea, 
se remarcă un interes crescut al organizațiilor orientate spre incluziunea 
persoanelor cu autism spre metode care pot creşte eficiența intervențiilor 
terapeutice standard, cum ar fi activităţile asistate de animale (Grigore & 
Rusu, 2014; Rusu, 2017). Comportamentul de joc oferă oportunități de 
achiziție de noi abilităţi sau de a le exersa pe cele existente într-un mediu 
sigur $i incurajator (Naber et al., 2007), care poate fi context optim de 
invatare a unor reguli sociale, de explorare a mediului in ceea ce priveste 
gradul de siguranta fizica si sociala al acestuia (Ainsworth et al., 1978; 
Casby, 2003, apud Rusu, 2017). Literatura de specialitate sustine tot 
mai mult combinarea activitatilor de joc cu interactiuni cu animale de 
terapie (in particular cu câini), având în vedere că interacţiunile pozitive 
cu aceştia se bazează pe tendinţele caracteristice speciei canine de a 
explora mediul prin joc, precum şi pe abilitățile co-evolutate ale câinilor 
de a recunoaște emoțiile oamenilor exprimate la nivel facial, gestural 
şi prin voce (Andics et al., 2014; Albuquerque et al., 2016). 
Programul JAA prezentat aici a inclus activitati pozitive (bazate 
pe joc) asistate de câini, orientat spre stimularea exprimării la nivel 
comportamental a emoţiilor pozitive de către copiii cu autism, ţinând 
însă cont şi de indicatorii comportamentali ai stărilor pozitive în cazul 
câinilor. Interacțiunile om—animal prezentate în acest program pot fi 
uşor implementate în mediul familial (părinți, apartinatori, fraţi), cu 

câinii de acasă, sau în centrele unde este permis accesul cu animale de 
companie şi/sau de terapie. Chiar dacă există o tendință în rândul fami- 
liilor cu copii, în special cu copii cu dizabilităţi, de a adopta animale 
de companie, nu toate familiile conştientizează importanța timpului 
de calitate petrecut cu animalele, în sensul activităților care implică 
un contact direct cu animalele, acesta fiind o prerechizită importantă 
a beneficiilor psiho-fiziologice ale interacțiunilor om—animal (Beetz et 
al., 2012 apud Rusu, 2017). Cu toate că există dovezi stintifice pentru 
abilitățile câinilor de a înțelege emoțiile faciale şi vocale umane (Andics 
et al., 2014; Albuquerque et al., 2016), aceştia pot avea uneori dificultăți 
în perceperea semnalelor emoţionale (sau lipsa acestora) în interacțiunile 
cu persoane cu deficite la nivel de comunicare socială, cum ar fi per- 
soanele cu autism. Aceste dificultăți ar putea fi asociate cu semne ale 
stresului la animale, care pot avea impact nu doar asupra calității actului 
terapeutic, ci şi asupra calităţii vieţii animalului (Serpell et al., 2017). 
Ca urmare, observarea indicatorilor comportamentali ai stării de bine 
manifestati de către animalelor implicate în activităţi de tip terapeutic a 
devenit un aspect de care se recomandă să se tina cont în planificarea 
activităților asistate de animale (Podberscek, 2006). 


1.4.2. Scopul programului 


În acest se urmărește investigarea asocierii dintre jocul activ şi indi- 
catori ai afectelor pozitive la copiii cu simptomatologie din spectrul 
autist în două tipuri de interacțiuni pozitive om-câine (pentru descrierea 
detaliată a programului, a se vedea Pop, Rusu & Mireşan, 2016; Rusu, 
2017): (1) joc activ structurat, de tip agilitate (exerciții ghidate, bazate 
pe organizare spaţială şi temporală) si (2) joc activ nestructurat liber 
(cu mingea, plimbat în lesă, mângâiat liber). 


1.4.3. Metode 


Participanți: Un număr de 11 copii cu diagnostic din spectrul autist 
(vârsta cuprinsă între 4—12 ani), înscriși în diferite programe de terapie 
ale Centrului de Zi Autism Transilvania, Cluj-Napoca, România, au 

participat în programul IOA pe baza unei evaluări standard de includere 
în activităţi cu animale si pe baza consimtamantului scris al părinţilor. 
Toate familiile din care au provenit copiii au raportat că deţin animale 
de companie (câini şi/sau pisici). 


1.4.4. Modalitate de desfăşurare a programului 


Programul IOA s-a desfăşurat în curtea Centrului pe parcursul a 
trei luni, cu 2-3 întâlniri săptămânale. Înaintea de începerea progra- 
mului, s-a organizat o vizită cu animalele de terapie la Centru, sub 
forma unui eveniment de tip Ziua Interacţiunii Om—Animal, deschis 
pentru părinţi şi personalul Centrului. Sesiunile structurate de joc (SS) 
au inclus exerciţii de tip agilitate, în care un instructor canin directio- 
nează câinele printr-o cursă de obstacole, fără a utiliza lesa. În cazul 
copiilor cu autism, aceste exerciţii au fost adaptate prin utilizarea a 
două lese (lesă dublă) de lungimi diferite, una scurtă, coordonată de 
instructor $i una lungă, coordonată de către copil. Sesiunile nestructurate 
(SN) au constat în activităţi libere de tip free style (plimbat, jocuri cu 
mingea sau cu jucăria favorite a câinelui, alergat, mângâiat spontan). 
Fiecare sesiune a durat în medie 20 de minute, fiecare copil trecând 
prin două sesiuni (SS şi SN), în ordine randomizată pe parcursul aceleaşi 
ore de lucru, de două ori pe săptămână. În cadrul SS, după o demonstrație 
oferită de către instructorul canin, câinele era condus de către copil (cu 
ajutorul lesei duble) printr-o serie de obstacole de tip agilitate (a se 
vedea ilustrațiile de la finalul cărţii), constând în 5 linii de bariere pentru 
sărit si un tunel de pânză (3 m lungime). Instructorul canin era prezent 
pe tot parcursul traseului, alături de un terapeut (acesta intervenea verbal 
sau gestural când copilul nu înţelegea instrucțiunile, sau când acesta 
cerea explicit ajutorul). 


1.4.5. Colectarea şi codarea datelor 


Indicatorii comportamentali ai afectelor pozitive evaluati la copii 
şi la câini au fost stabiliți pe baza analizei literaturii de specialitate, în 
care s-au identificat o serie de asocieri între elemente comportamentale 

şi indici fiziologici ai stresului (Grigore & Rusu, 2014), cum ar fi: privitul 
îndelungat în ochii câinilor (dublat de atitudini favorabile fata de ani- 
male) a fost asociat cu activarea sistemului nervos vegetativ parasimpatic 
(Nagasawa et al., 2015), mângâierea câinilor a fost asociată cu secreția 
de oxitocină şi scăderea nivelului de cortizol, precum si cu o frecvenţă 
mai mare a zâmbetelor (Odendaal & Meintjes, 2003; Handlin et al., 
2011; Grigore & Rusu, 2014). În cazul copiilor, au fost codate o serie 
de elemente comportamentale asociate cu afectele pozitive (Pop, Rusu, 
& Mireșan, 2016), cum ar fi: mângâiatul câinelui, orientarea spre câine, 
chemarea câinelui, atingerea fără agresivitate, iniţierea jocului, privitul 
spre câine, zâmbetul, râsul, etc. Indicatorii comportamentali ai stărilor 
pozitive (fără semne ale stresului) în cazul câinilor au fost: privitul spre 
copil, datul din coadă, acceptarea atingerilor, iniţierea jocului şi răspunsul 
la joc. Fiecare sesiune a fost înregistrată video, pe baza consimtamantului 
părinților, pentru a se putea extrage datele necesare analizelor statistice. 
Din totalul sesiunilor înregistrate, s-a putut realiza codarea elementelor 
comportamentale pentru 28 de sesiuni structurate (SS) şi 13 sesiuni 
nestructurate (NS). Frecventele relative ale indicatorilor comportamentali 
ai afectelor pozitive pentru copii $i pentru câini au fost comparate între 
tipurile de sesiuni de joc structurat şi nestructurat (pentru detalii privind 
analizele statistice, a se vedea Pop, Rusu, & Miresan, 2016). 


1.4.6. Pregătirea exerciţiilor — faza pilot 


Programul IOA a început cu o fază pilot la Sala de Sport Geleriu 
din Parcul Sportiv Iuliu Hatieganu (Universitatea Babeş-Bolyai), Cluj- 
Napoca, în cadrul Programului Be Active Together (Biroul pentru Studenţi 
cu Dzabilitati, coordonator: Alina S. Rusu), desfășurat în colaborare 
cu Şcoala de Dresaj Canin Pet Joy, Cluj-Napoca. În această fază pilot 
au avut loc patru întâlniri (cu durata totală de 2 ore/intalnire), în cadrul 
cărora s-au testat atât activitățile asistate de câini de tip structurat (trasee 
de tip agilitate), cât şi cele nestructurate (de tip joc liber cu câinele). 
S-a observat că pentru activităţile nestructurate, cel mai potrivit era 

câinele Loki (mascul, cocker spaniel, cu experiență în domeniul activi- 
tatilor asistate de animale), care se putea juca liber cu copiii cu ajutorul 
unei mingi, nefiind nevoie în general de indicații din partea instructo- 
rului. În cazul activităților structurate, s-a decis constituirea unui traseu 
format din obstacole de tip gardulete montabile si un tunel rabatabil din 
material ușor, dar stabil, utilizat în sportul de tip agilitate (cu diametrul 
de 1 m şi lungimea de 4 m), care trebuia parcurs de copil împreună cu 
câinele, în prezenţa instructorului si a terapeutului. Activităţile asistate 
de animale au fost realizate în conformitate cu normele etice şi standar- 
dele cerute la nivel internaţional de astfel de programe (managementul 
riscului zoonotic, asigurarea igienei, nivel optim de predictibilitate a 
câinelui, dresaj de obedienta existent pentru câine, comunicare optima 
între instructor și câine). Menţionăm că planificarea activităților s-a făcut 
în colaborare cu terapeutii Centrului Autism Transilvania (cu acordul 
părinţilor copiilor), realizându-se faza de evaluare pre-TAA pentru 
participanți (lipsa alergiilor, fobiilor, istoric al interacțiunilor agresive, 
antecedente de cruzime faţă de animale etc.). 


Metoda folosită pentru generarea etogramei (totalitatea acţiunilor 
şi posturilor comportamentale) în cazul analizei comportamentului fie- 
cărui copil şi câine a fost cea a colectării continue de date, cu centrarea 
atenţiei pe un singur individ (focal animal sampling). Datele au fost 
colectate sub formă de unități comportamentale pe baza analizei înre- 
gistrărilor video ale ședintelor. 


1.5. Rezultate 
(prezentate pentru o parte dintre participanţi) 
1.5.1. Indicatori comportamentali ai afectelor pozitive — copii 


Analiza rezultatelor prezentate în manieră selectivă în cadrul acestui 
capitol (Tabel 1 şi Tabel 2) indică un nivel al diversităţii comportamen- 
tale apărute (număr total de secvenţe) mai mare în cazul sesiunilor 
structurate de tip agilitate (traseu cu obstacole) comparat cu jocul liber. 

Tabel 1. Analiza unităților comportamentale manifestate de participantul B (băiat, vârsta = 9 ani). 
Frecvente totale si relative (raportate la 60 de secunde) ale indicatorilor comportamentali ai afectelor pozitive 
de tip copil-spre-instructor si copil-spre-câine cuantificati in sedintele IAA de tip structurat (SS) şi nestructurat (NS). 

SS = traseu de tip agilitate, NS = joc liber cu câinele. Categoriile de secvenţe se referă la tipurile de unități comportamentale 
apărute (conform etogramei), numărul de tranzitii se referă la totalitatea trecerilor de la o secvenţă la alta (conform matricei 
de tranziție generată pentru fiecare sesiune), iar afectele pozitive se referă la unităţile comportamentale de tip prosocial 
(acceptare lesă, mângâiat, zâmbet, orientare spre câine etc.). Inst. = instructor canin 


za Număr Total afecte | Frecventé | Total afecte | Frecvența 
$ Durată = za a á A ; 
Tip Re È total Număr | Număr pozitive afecte pozitive afecte 
Nr. Câine totală a ee as i a A i ae 
| (SS, : categorii de | tranzitii/ | tranzitii/ | copil spre | pozitive copil | copil spre pozitive 
şedinţă (nume) | sesiune 7 A zi 
NS) secvenţe sesiune | 60 sec. câine/ spre câine/ Inst./ copil/Inst./ 
(secunde) E ; : 
apărute sesiune 60 sec. sesiune 60 sec. 
1 SS | Bailey 152 15 23 9,07 9 4,39 0 0 
2 SS | Cola 233 19 49 12,61 20 5,15 0 0 
3 SS | Tena 167 18 38 13,65 12 4,31 1 0,35 
4 NS | Loki 90 14 31 20,66 6 4 0 0 
5 NS | Loki 215 17 30 8,37 4 1,11 1 0,27 
6 NS | Loki 383 19 43 6,73 4 0,62 0 0 
7 NS | Loki 195 14 18 5,53 1 0,3 1 0,3 

Tabel 2. Analiza unitatilor comportamentale manifestate de participantul D (băiat, varsta = 3 ani). 
Frecvente totale si relative (raportate la 60 de secunde) ale indicatorilor comportamentali ai afectelor pozitive 
de tip copil-spre-instructor si copil-spre-câine cuantificati in şedintele IAA de tip structurat (SS) şi nestructurat (NS). 

SS = traseu de tip agilitate, NS = joc liber cu căinele. Categoriile de secvenţe se referă la tipurile de unităţi comportamentale 
apărute (conform etogramei), numărul de tranzitii se referă la totalitatea trecerilor de la o secvenţă la alta (conform matricei 
de tranziție generată pentru fiecare sesiune), iar afectele pozitive se referă la unităţile comportamentale de tip prosocial 
(acceptare lesă, mângâiat, zâmbet, orientare spre câine etc.). Inst. = instructor canin 


Număr =: Total afecte | Frecvența | Totalafecte | Frecvența 
: Durata Număr i E i i i 
Tip = € total Număr pozitive afecte pozitive afecte 
Nr. Câine totală K de Pe ; se 3 i Sa 
: (SS, categorii ..., | tranziții/ | copil spre | pozitive copil | copil spre pozitive 
sesiune (nume) | sesiune tranzitii/ F aes A 
NS) de secvenţe ee 60 sec. ciine/ spre caine/ Inst./ copil/Inst./ 
(secunde) sesiune : : 
aparute sesiune 60 sec. sesiune 60 sec. 
1 SS Bailey 404 27 56 8,31 10 1,48 1 0,14 
2 SS Bailey 317 35 78 14,76 24 4,54 0 0 
3 SS Bailey 48 9 16 20,00 3 3,75 0 0 
4 SS Bailey 142 12 29 12,25 7 2,95 3 1,26 
5 NS Loki 68 16 23 20,29 3 2,64 0 0 
6 NS Loki 245 25 40 9,79 12 2,93 1 0,24 

De asemenea, frecvenţa relativă de manifestare a afectelor pozitive de 


tip copil-spre-câine este mai mare în cazul activităţilor de tip structurat. 


Rezultatele și interpretarea lor detaliată au fost prezentate în Pop, Rusu 
& Mireşan (2016). 


1.5.2. Indicatori comportamentali ai afectelor pozitive — 
câini de terapie 


Tabel 3. Tipuri de unități comportamentale din cadrul etogramei 


(activităţi și posturi) utilizate pentru analiza video a comportametelor 
manifestate de câinii de terapie în cadrul programului de tip LAA (de tip 
agilitate si joc liber) — definiţii si acronimele acestor unităţi comportamentale 


ALI Acceptat lesă instructor Câinele acceptă să îi fie pusă sau scoasă 
lesa de către instructor 
ALC | Acceptat lesă copil Câinele acceptă să îi fie pusă sau scoasă 
lesa de către copil 
ALP | Acceptat lesă alte persoane | Câinele acceptă să îi fie pusă sau scoasă 
lesa de către altă persoană 
AMI | Acceptat mângâiere Câinele acceptă sa îi fie atins corpul cu 
instructor mâna sau să fie mângâiat de catre instructor 
AMC | Acceptat mângâiere copil Câinele acceptă să îi fie atins corpul 
cu mâna sau să fie mangaiat de către copil 
AMP | Acceptat mângâiere altă Câinele acceptă sa îi fie atins corpul 
persoană cu mâna sau sa fie mângâiat de către 
altă persoană 
AC Apropiere copil Câinele merge în direcţia copilului 
şi se apropie de el 
AM Apucare minge Câinele apucă şi tine mingea 
(sau altă jucarie) în gură 
ARI Acceptat recompensă Câinele primeşte hrana ca recompensă 
instructor de la instructor 
ARC | Acceptat recompensă copil | Câinele primeşte hrana ca recompensă 
de la copil 
CM Căutat minge Câinele cauta mingea sau jucăria ascunsă 
de copil 
C Culcat Câinele stă în poziția „culcat”, pe burtă 

Tabel 4. Analiza unitatilor comportamentale manifestate de câinii de terapie în cadrul programului LAA. 
Frecvente totale si relative (raportate la 60 de secunde) ale indicatorilor comportamentali ai afectelor pozitive 
de tip câine-spre-instructor şi câine-spre-copil cuantificati in sedintele IAA de tip structurat (SS) şi nestructurat (NS). 

SS = traseu de tip agilitate, NS = joc liber cu câinele. Categoriile de secvenţe se referă la tipurile de unităţi comportamentale 
apărute (conform etogramei), numărul de tranzitii se referă la totalitatea trecerilor de la o secvenţă la alta (conform matricei 
de tranziție generată pentru fiecare sesiune), iar afectele pozitive se referă la unităţile comportamentale de tip prosocial 
(acceptare lesă, mângâiat, zâmbet, orientare spre câine etc.). Inst. = instructor canin 


Tip ae Nr. total Nr. Nr. Total afecte Frecventa afecte | Total afecte 
Caine bee Die ae x su Aj ue x 
Nr. Ses. (SS, (ume) secvente tranzitii/ | tranzitii/60 | pozitive câine pozitive câine | pozitive câine 
NS) apărute sesiune sec spre copil/ses. | spre copil/60 sec | spre Inst./ses. 

00033 NS Loki 22 111 26 0 0 0 

1187 NS Loki 30 237 27 2 0,23 1 

1188 NS Loki 15 60 24 3 1,24 0 
00037 NS Loki 17 41 39 6 5,71 4 
00024 NS Loki 21 37 17 0 0 3 
00030 SS Barney 23 53 26 2 1 5 
00028 SS Cola 34 187 37 4 0,8 10 
00035 SS Tena 23 137 21 5 0,79 13 
00027 SS Cola 25 135 34 9 2,3 14 
00037 SS Zen 25 151 44 8 2,34 10 
00009 SS Bailey 21 33 39 2 2,4 3 
00036 SS Zen 38 148 50 7 2,37 18 
00038 SS Cola 35 139 31 4 0,9 8 
00020 SS Bailey 41 292 47 18 2,91 20 

1185 NS Loki 49 288 32 5 0,56 5 

1196 NS Loki 47 174 36 6 1,27 8 
00015 SS Chilli 21 49 49 0 0 3 

Rezultatele prezentate în acest capitol în ceea ce privește indicatorii 
comportamentali ai afectelor pozitive manifestate de către câinii de terapie 
participanți în program (Tabel 4) indică un numar mai mare de tranzitii 
comportamentale de la o secvenţă la alta în conditiile de joc structurat 
(traseu de agilitate) comparat cu jocul nestructurat. Frecvența afectelor 
pozitive de tip câine-spre-copil este similară în ambele situații (structu- 
rat şi joc liber). Menţionăm faptul ca analiza matricilor complexe de 
tranziţie indica o frecvență mai ridicată a semnelor de stres la câine în 
condiţii de joc liber comparativ cu conditia de tip structurat (agilitate); 
rezultatele sunt prezentate în detaliu în Pop, Rusu & Mireşan (2016). 


1.6. Discuţii, concluzii și recomandări 


Rezultatele prezentate selectiv în cadrul acestui capitol indică o serie 
de diferenţe (deși doar cu o tendinţă în ceea ce privește semnificație sta- 
tistică) între cele două tipuri de sesiuni de joc (structurat şi nestructurat) 
în ceea ce priveşte indicatorii comportamentali ai afectelor pozitive la 
copiii cu diagnostic din spectrul autist şi câinii de terapie participanți. 
Astfel, comportamentele pozitive ale câinilor direcționate spre copii au 
fost exprimate cu o frecvență mai crescută în sesiunile nestructurate (joc 
liber) decât în cele de tip structurat. Frecvența indicatorilor comporta- 
mentali ai afectelor pozitive exprimate de către copii în interacțiunile 
cu câinii a tins să fie mai crescută în sesiunile structurate în comparație 
cu cele nestructurate. Exerciţiile de tip agilitate (Joc structurat) implică 
un ghidaj mai clar din partea instructorului canin (comenzi clare, cu 
arătarea direcțiilor), care ar putea funcţiona ca forme de promptare 
verbală şi gesturală pentru acţiunile copiilor în raport cu câinele, dar, 
în același timp, directioneaza atenția câinelui mai mult spre instructor 
decât spre copil. 

Un aspect important de care recomandăm să se ţină cont pe viitor 
în planificarea activităţilor asistate de câini pentru copiii cu autism este 
că fiecare tip de joc (structurat şi nestructurat) a fost caracterizat de 
câţiva indicatori specifici ai afectelor pozitive (Pop, Rusu, & Mireșan, 

2016). Astfel, în sesiunile structurate, comportamentul predominant al 
copiilor față de câine a fost mangaiatul (contact fizic direct cu câinele), 
iar în sesiunile nestructurate, jocul copiilor cu câinele s-a realizat pre- 
dominant cu ajutorul jucăriilor (minge, sfoară), mai puţin prin contact 
fizic direct. Putem concluziona că jocul structurat (cu obstacole şi 
instrucțiuni clare) a fost asociat în cazul copiilor cu autism cu o frec- 
venta mai mare a contactului direct cu câinii. Contactul fizic direct 
cu animalele, aşa cum arată literature de specialitate, se consideră o 
prerechizită importantă pentru ca efectele pozitive ale interacțiunii 
om-animal să aibă loc (ex. secreție de oxitocină, scăderea nivelului 
hormonilor de stres). În cazul sesiunilor structurate, câinii au acceptat 
mai multe mângăieri de la copii, cele mai multe fiind oferite sub formă 
de recompense încurajate de către instructorul canin. În cazul sesiunilor 
de joc nestructurat, chiar dacă animalele răspundeau la iniţierea jocului 
cu diferite jucării (minge, sfoară), acestea au tins să accepte mai puţine 
atingeri decât în jocurile structurate. Acest studiu indică faptul că 
ambele tipuri de interacțiuni (Joc structurat și nestructurat) au fost 
asociate cu indicatori comportamentali ai afectelor pozitive ai copiilor 
față de animale (zâmbete, râs, mângâiat) și ai animalelor fata de copii 
(acceptare a mângâiatului, inițiere a jocului, contact vizual; pentru 
detalii, a se vedea Pop, Rusu & Mireşan, 2016). 

Chiar dacă grupul de lucru a fost unul relativ redus şi nu permite 
generalizări, rezultatele acestui program oferă posibilitatea de a reco- 
manda o combinaţie de activităţi de joc structurat şi nestructurat 
atunci când se planifică un program de activităţi asistate de câini pentru 
copiii cu autism, atât în mediul familiei (cu animalul de acasă), cât și în 
mediul instituțional (şcoală, centru de terapie). O astfel de combinație 
de activităţi de joc oferă șansa de experienţe sănătoase atât pentru copii, 
cât si pentru câini. Traseele de agilitate pot fi uşor create în orice con- 
text, utilizând materiale simple si ieftine, cum ar fi scaune sau eşarfe, 
printre care animalele și copiii pot fi ghidaţi cu ușurință, fără riscuri 
de rănire. Programul nostru pune accent pe valorificarea animalelor de 
companie deţinute de familiile cu copii cu autism, în direcția constien- 

şi exprimare a emoțiilor prin activități asistate de câini de către copii, 
într-o manieră participativă și pozitivă atât pentru oameni, cât şi pentru 
animale. 

2. Formarea si dinamica 
ataşamentului faţă de animale de companie. 
Evaluarea atasamentului fata de animale 


si implicatii pentru terapii asistate de animale 


E] 


Carmen-Costea Bărluţiu” 


„Un animal de companie este o insulă de sănătate în ceea ce pare să 
fie o lume nebună. Prietenia păstrează valorile tradiționale şi securitatea 
în relaţia cu un animal de companie. Fie că este un câine, o pisică, 
pasăre, peste, broască țestoasă sau altul, persoana se poate baza pe 
faptul că animalul va rămâne mereu prieten credincios, intim, non- 
competitiv — indiferent dacă viata aduce lucruri bune sau ghinioane. ” 
(Levinson, 1962, după Zilcha-Mano, 2011) 


2.1. Introducere 


Rolul animalelor de companie în vieţile oamenilor și a familiilor 
acestora, la diferite vârste si în diferite etape de viata, a fost documentat 
ca fiind unul pozitiv în ceea ce priveşte starea de bine, sănătatea fizică 
şi psihică. O perioadă de timp cercetările au fost axate pe investigarea 
impactului prezenţei animalului de companie asupra stăpânilor şi fami- 
iilor, în timp ce în perioada mai recentă se pune tot mai mare accent 
pe relația dintre om şi animalul de companie şi efectul acesteia asupra 
celor implicați. 

Teoria atasamentului (TA) constituie cadrul teoretic cel mai des 
utilizat în cercetările asupra dezvoltării emoţionale şi relaţiilor interper- 
sonale în ultimele decade (Shaver și Mikulincer, 2005, după Wang si 


* Departamentul de Psihopedagogie Specială, Facultatea de Psihologie şi Ştiinţe ale 
Educaţiei, Universitatea Babeş-Bolyai 

Scalise, 2009). Conform lui Mikulincer şi Shaver (2007), TA este o teorie 
multifatetata a structurii, funcționării şi dezvoltării personalităţii, o teorie 
a comportamentului interpersonal, a legăturilor emoţionale si relaţiilor 
apropiate. De asemenea, TA aduce argumente bazate pe dovezi empirice 
pentru modul în care relaţiile apropiate susțin reglarea emoţională, 
sănătatea mentală si starea de bine, precum și dezvoltarea psihică in 
copilărie şi la vârsta adultă (Bowlby, 1973, 1980, 1982, după Zilcha- 
Mano, Mikulincer si Shaver, 2012). Premisa fundamentală a TA este 
că „oamenii, similar multor specii de animale, prezintă predispoziția 
biologică de a căuta şi menţine contact fizic şi legături emoţionale cu 
figuri semnificative, pe care ulterior se pot baza pentru a obţine pro- 
tectia fizică si psihologică” (Sable, 2013, p. 94). 

În aceeaşi linie de idei cu TA, teoria autodeterminării (,,self-deter- 
mination theory”, Deci si Ryan, 2000, Ryan şi Deci, 2003) descrie trei 
nevoi fundamentale ale fiinţei umane, cu rol în formarea identităţii şi 
obținerea stării de bine în plan intrapsihic şi interpersonal: autonomia, 
competența și apartenenţa. Teoria nevoii de apartenenţă („need to belong 
theory”, Baumeister şi Leary, 1995) susţine ideea conform căreia ființa 
umană este programată genetic să stabilească relații sociale pentru a 
obține siguranță și predictibilitate existenţială (Cromer și Barlow, 2013, 
Stenseng, 2013). Dacă în trecut, psihologia și-a propus decelarea fac- 
torilor si condițiilor care declanșează și menţin psihopatologia, în vederea 
identificării celor mai adecvate modalităţi de tratament, în perioada 
recentă, în particular după anii '90, odată cu expansiunea domeniului 
psihologiei pozitive, în centrul preocupărilor psihologilor a ajuns să 
fie fericirea, sănătatea, satisfacția față de viaţă, respectiv starea de bine 
a fiinţei umane. 


2.2. Teoria ataşamentului: prezentare generală 


Iniţial, conceptul de ataşament a fost utilizat pentru descrierea rela- 
tiilor dintre copil si ingrijitorul primar (Ainsworth et al., 1978), care 
satisface nevoile acestuia de contact, apropiere şi siguranță (Bowlby, 

1969, după Brown, Hawkins Rogers si Kapadia, 2008), însă Bowlby 
(1982) a considerat că TA este relevantă şi pentru alte relații semnifi- 
cative pe care persoana le stabileşte de-a lungul vieţii. 

Figura de ataşament reprezintă, în TA, o persoană familiară, spe- 
cială, spre care individul se îndreaptă atunci când are nevoie de protecție 
şi sprijin (Mikulincer şi Shaver, 2007) şi pe care acesta se poate baza că 
este în permanenţă disponibilă. 

În timp ce comportamentul de atașament reprezintă acţiunea care 
stimulează obţinerea proximitatii faţă de figura de atașament, iar sistemul 
comportamental al atasamentului presupune organizarea comportamen- 
telor de ataşament ale persoanei, „legătura atasamentului” („attachment 
bond”) constituie o relaţie afectivă, forma cristalizată a relaţiei de ata- 
şament, care implică utilizarea altei persoane ca „mai puternică şi mai 
inteleapta” („stronger and wiser”, Bowlby, 1969/1982, după Mikulincer 
şi Shaver, 2007) in scopul obţinerii confortului si relaxării în situ- 
atii stresante sau periculoase, amenințătoare. Conform lui Ainsworth 
(Cassidy, 2008), legătura atasamentului este o caracteristică a persoanei, 
care include reprezentări interne organizate ale experiențelor în relații 
semnificative, este o legătură durabilă, în care partenerul este unic şi 
nu poate fi înlocuit (Marvin şi Britner, 2008). În comparaţie cu compor- 
tamentele de atașament, care sunt situationale, legătura de atașament 
este persistentă în timp, independent de comportamentele de ataşament. 
Pe de altă parte, relaţia de atașament este cea care susține explorarea 
mediului proximal și distal, prin reglarea experienţei securităţii în 
situaţii noi, care reprezintă provocări pentru persoană (Vaughn, Bost 
şi van IJzendoorn, 2008). 

Legătura atasamentului este conceptualizată ca tip specific care apar- 
tine unei clase mai largi de legături denumite de Bowlby şi Ainsworth 
„legături afective”. Pe parcursul vieţii, persoanele isi formează o serie 
de legături afective, care nu sunt încadrate în categoria atașamentelor. 
Brown, Hawkins Rogers și Kapadia (2008) enumeră caracteristicile 
legăturilor afective: (1) persistenta in timp, (2) implicarea unei alte 
persoane speciale, (3) semnificația emoţională, (4) dorinţa de contact 

sau proximitate cu persoana fata de care se formează legătura de acest 

tip, precum si (5) disconfortul fata de separarea involuntară de persoana 

în cauză şi specifică faptul că legătura atasamentului are în plus încă 

o caracteristică, respectiv (6) persoana caută siguranţă și confort în relația 

cu cealaltă persoană. Astfel, cercetătorii din domeniul atașamentului 

utilizează conceptele de „legături ale părintelui” cu copilul şi „ataşamente 
ale copilului” față de părinţi. 

Bowlby (Shaver şi Fraley, 2008) a observat faptul că puii multor 
specii au nevoie de protecție şi îngrijire din partea adulţilor pentru a 
supraviețui. Pentru a obține această protecţie, puii s-au adaptat fizic 
(trăsături faciale, expresii emoţionale) și comportamental (plâns, întindere 
spre adult) pentru scopul de atragere şi menţinere a atenţiei indivizilor 
care le ofereau grijă. Sistemul de atașament este un sistem motivational 
care se adaugă la aceste adaptări bazale, care din punct de vedere al 
comportamentelor specifice îndeplineşte câteva criterii: 

1) În cadrul explorării si în momentul experimentării sentimentului de 
pericol, comportamentele de ataşament se manifestă ca reglare și 
menținere a proximitatii şi contactului dintre copilul mic şi ingriji- 
torul său primar (Shaver şi Fraley, 2008), comportamente cantitativ 
diferite de cele realizate spre alti indivizi (Topal si Gacsi, 2012). 

Conform teoriei lui Bowlby, comportamentele de ataşament 
au ca scop creşterea proximitatii dintre copil şi figura de ataşament, 
de regulă mama, acestea fiind fie de tipul semnalizării (zâmbetul, 
vocalizarea), care demonstrează dorința copilului de interacţiune şi 
deci de apropiere, fie de tipul comportamentelor adversive (plânsul), 
având semnificaţia de a aduce mama la copil pentru a stopa aceste 
comportamente. Un alt tip de comportamente sunt cele active (apro- 
pierea și urmărirea), prin care copilul este cel care se mişcă spre 

mamă pentru a crește apropierea (Cassidy, 2008). 

Din punct de vedere al evoluţiei speciei umane, Bowlby a con- 
siderat că creșterea proximitatii dintre copil $i mamă şi, prin urmare, 
creşterea protecţiei copilului, determinate de ataşament, favorizează 

supraviețuirea individului şi valoarea sa reproductivă ulterioară, 
în sensul creșterii şanselor de a ajunge la maturitate şi de formare a 
cuplurilor (van IJzendoorn, Bakermans-Kranenburg, 2004). Proximi- 
tatea fata de părinte are ca efecte pentru copil hrănirea, cunoașterea 
mediului, interacțiunea socială. Datorită funcției de protecţie, copiii 
prezintă predispoziția de a căuta părinții în momente stresante. 
Astfel, ataşamentul este o caracteristică normală, sănătoasă a ființei 
umane pe parcursul vieţii și nu un semn al imaturitatii (Cassidy, 
2008) care se estompează pe parcursul dezvoltării. 

2) În absenţa figurii de ataşament individul manifestă anxietate de 
separare ca răspuns la stresori de mediu (Topal şi Gacsi, 2012). 

3) După o perioadă de separare de figura de ataşament, individul de- 
monstrează schimbări specifice la nivel comportamental în momentul 
reunirii cu aceasta, respectiv relaxare (Topal şi Gacsi, 2012). 


Una dintre ideile centrale pentru sistemul comportamental al ataşa- 
mentului este aceea conform căreia diferite comportamente de atașament 
sunt organizate la o persoană, ca răspuns la un anumit istoric cu stimuli 
interni şi externi, respectiv o serie de comportamente diferite prezintă 
aceeaşi semnificaţie şi au funcţii similare (Cassidy, 2008). Spre exemplu, 
căutarea proximitatii de către copil atunci cand încă abilitățile motorii 
nu sunt dezvoltate se realizează prin plâns şi întinderea braţelor spre 
mamă, în timp ce copilul care a achiziţionat mersul va pleca în căutarea 
acesteia. Comportamentele pe care copilul alege să le adopte sunt cele 
pe care în momentul respectiv le consideră cele mai utile, iar în timp, 
pe măsura dezvoltării abilităţilor motorii, copilul învaţă care compor- 
tamente sunt mai eficiente în diferite circumstanţe. 

Sistemul comportamental al atasamentului operează într-o modalitate 
„adaptată scopului” („goal-corrected”), respectiv permite copilului să-şi 
flexibilizeze maniera de răspuns la schimbările din mediu în timpul 
tentativei de atingere a unui scop. Astfel, copilul poate tine cont de 
schimbările care apar în poziţia şi comportamentul matern, precum şi 
de alte modificări din mediu, atunci când încearcă să menţină proximi- 

tatea față de mamă şi isi poate modifica propriul comportament pentru 
a realiza cea mai eficientă secvenţă de acţiune. Adaptarea flexibilă a 
comportamentelor de atașament la scop necesită cel puţin trei operaţii 
cognitive: 

1. procesarea informațiilor despre relaţia persoană — mediu, care 
implică monitorizarea si evaluarea evenimentelor amenințătoare 
şi a stării interne proprii; 

2. monitorizarea şi evaluarea răspunsurilor figurii de atașament 
la tentativele de căutare a proximitatii persoanei; 

3. monitorizarea şi evaluarea utilității comportamentelor adoptate 
în contextul dat, astfel încât adaptarea eficientă a acestora poate 
fi realizată în acord cu constrângerile contextuale (Mikulincer 
şi Shaver, 2007). 


Organizarea comportamentelor de ataşament implică, în opinia lui 
Bowlby, perspectiva sistemelor de control, respectiv sistemul ataşa- 
mentului se activează atunci când separarea devine prea accentuată în 
timp şi spaţiu. Un anumit nivel de activare este menţinut permanent, 
acesta fiind mai crescut sau mai scăzut în funcţie de nivelul proximi- 
tatii. Scopul copilului nu este obiectul (respectiv figura de atașament), 
ci mai degrabă starea, menţinerea distanţei dorite în funcţie de circum- 
stante. Această homeostazie comportamentală este similară, în opinia 
lui Bowlby (Cassidy, 2008), cu procesele homeostatice fiziologice, 
respectiv menţinerea parametrilor fiziologici, precum tensiunea sau 
temperatura corpului, în anumite limite. Diferenţa rezidă în faptul că 
sistemul de control comportamental se raportează la caracteristicile 
mediului şi limitele sunt menținute prin modalităţi comportamentale, 
nu fiziologice, iar ambele sisteme de control sunt controlate de către 
sistemul nervos. 

Căutarea proximitatii de către copil față de părinte variază in 
funcţie de: 
> Context — două categorii de condiţii care indică stres sau pericol 

determină activarea sistemului de ataşament. Prima condiţie se 

referă la starea copilului, respectiv boala, oboseala, durerea, senzația 
de foame, iar cea de-a doua la condiţii de mediu, respectiv prezența 
unor stimuli amenintatori. Rol important deţin locaţia si compor- 
tamentul mamei (absenţa, retragerea sau respingerea copilului), iar 
terminarea comportamentelor de căutare a proximitatii se reali- 
zează în condiţiile existenței unui stimul adecvat. Acesta diferă în 
funcţie de intensitatea activării comportamentului de ataşament. 
În condiţiile unei activări intense, cel mai adesea este necesar 
contactul, în condiţiile în care activarea este moderată, un ton al 
vocii linistitor poate fi suficient. Copilul utilizează mama ca „adăpost 
sigur” („safe heaven”), la care se întoarce atunci când are un dis- 
confort (Cassidy, 2008). 

Emofii — răspunsurile afective specifice relaţiei de atașament (anxi- 
etate fata de ameninţarea pierderii, durere fata de pierderea unei 
figuri de ataşament, furie fata de ambele situaţii, bucurie fata de 
menţinerea legăturii) au sursa în constrângerile evoluţiei. Experi- 
mentarea emoțiilor pozitive față de atașament și a celor negative 
fata de pierdere are rol de menținere a atasamentelor copilului şi, 
ulterior, de creştere a eficienței sale reproductive. Emotiile sunt, 
de asemenea, mecanisme reglatorii importante în cadrul relaţiei 
de ataşament (Cassidy, 2008). 

Cogniţii — organizarea sistemului de comportament al ataşamentului 
presupune componente cognitive, respectiv reprezentări mentale 
ale figurii de ataşament, sinelui, mediului, acestea fiind bazate pe 
experiență. Aceste reprezentări au fost denumite de Bowlby „modele 
reprezentationale” (,,representational models”) și „modele de lucru 
interne” („internal working models”). Acestea permit persoanei să 
anticipeze viitorul, să-şi facă planuri referitoare spre exemplu la 
care dintre comportamentele de ataşament să le utilizeze într-o 
anumită situație, cu o anumită persoană. Modelele reprezentationale 
funcționează cel mai bine atunci când sunt reflecţii relativ acurate 
ale realității. Diferite procese conștiente sunt necesare pentru veri- 

ficarea şi revizuirea modelelor cu scopul actualizării acestora. Alte 
procese cognitive ale copilului, ca permanenta obiectului, învăţarea 
discriminării, generalizarea, procesările inconștiente, atenția şi me- 
moria selective, biasările interpretative au rol important în cadrul 
atașamentului (Cassidy, 2008), aşa cum este acesta conceptualizat 
de Bowlby. 

Diferente individuale — fiinţa umană prezintă, pe lângă tendința 
oferite de mediu. Aceasta din urmă contribuie la variațiile indivi- 
duale care există în calitatea atasamentelor. Astfel, deşi toți copiii 
formează relaţii de ataşament (chiar şi în condițiile existenţei abu- 
zului), nu toţi copiii dezvoltă relații de ataşament sigure. Copilul 
cu atașament sigur posedă reprezentări mentale ale unei figuri de 
ataşament disponibile și responsive la nevoile sale, în timp ce celor 
care au ataşament insecurizant le lipseşte o astfel de reprezentare. 
Bowlby a observat că, asa cum hrănirea copilului nu determina 
apariția atașamentului, la fel diferențele în cadrul acesteia (hrănirea 
la sân sau artificială) nu constituie un predictor pentru securitatea 
în cadrul atasamentului. În schimb, ceea ce constituie un factor 
important în acest sens este măsura în care mama a permis sau 
respins apropierea fizică, comportamentele de urmărire şi toate 
comportamentele asociate acestora (Cassidy, 2008). 


Evaluarea cognitivă a disponibilitatii și sensibilităţii figurii de ata- 


şament realizate de individ reglează comportamentele de atașament şi 


menţinerea relaţiei. Astfel, încrederea în disponibilitatea ingrijitorului, 
bazată pe accesibilitatea fizică, responsivitatea, comunicarea deschisă 


cu acesta, determină sentimentul siguranţei (Kobak şi Madsen, 2008, 


van IJzendoorn, Bakermans-Kranenburg, 2004). Un scenariu al bazei 


sigure (,,secure-base script”, Mikulincer si Shaver, 2007) îndreptățește 
copilul să utilizeze comportamente de căutare a proximitatii ca stra- 


tegie eficientă de reglare emoțională. 

2.2.1. Dinamica sistemelor comportamentale ale atasamentului 


După Bowlby, comportamentele de atașament sunt organizate într-un 
sistem comportamental al atasamentului („attachment behavioral system”, 
Mikulincer si Shaver, 2007). Conceptul de sistem comportamental este 
preluat din etologie şi descrie sistemul de comportamente specifice 
unei specii, care conduce la anumite rezultate predictibile dintre care 
cel puţin unul contribuie la potrivirea reproductivă şi care implică 
motivația intrinsecă. Sistemul comportamental este activat de anumiți 
stimuli şi dezactivat de alţii, care semnalizează atingerea scopului dorit 
(Mikulincer și Shaver, 2007). Sistemele comportamentale ale ataşa- 
mentului sunt universale speciilor, deşi există diferenţe uneori subtile 
între diferiți indivizi şi între diferite populaţii (Marvin și Britner, 2008). 

Conform autorilor citați, sistemul comportamental, așa cum este 
acesta conceptualizat în studii etologice, cu aplicare la sistemul com- 
portamental al ataşamentului, are șase componente sau aspecte: 

1. funcţia biologică de creştere a şansei de supraviețuire şi succesul 

reproductiv; 

2. stimulii activatori; 

3. setul de comportamente echivalente din punct de vedere func- 

tional, care constituie strategia primară de atingere a scopului; 

4. un scop specific, care determină stoparea activării sistemului; 

5. procesele cognitive implicate în activarea şi ghidarea functio- 

nării sistemului; 

6. legături neuronale cu alte sisteme comportamentale (Mikulincer 

şi Shaver, 2007). 


Sistemul comportamental al ataşamentului este diferit de sistemul 
de socializare sau de afiliere, care nu este direcționat spre o figură 
anumită, ci reprezintă tendinţa de căutare şi menţinere a proximitatii 
altor ființe umane de către copil. Studiile realizate au determinat faptul 
că sistemul de socializare tinde să se activeze atunci când sistemul de 
ataşament nu este activat, respectiv copilul caută proximitatea și alinarea 

figurii de atașament atunci când este obosit, îi este foame sau are un 
disconfort, respectiv caută proximitatea copiilor din grupul de vârstă 
atunci când are bună dispoziţie şi atunci când știe cu siguranță unde 
se află figura de atașament (Cassidy, 2008). 

Sistemul comportamental al atasamentului se află în strânsă legă- 
tură cu alte sisteme comportamentale cu bază biologică, dintre care 
cele mai importante sunt sistemul de explorare și sistemul de frică. În 
condițiile activării primului sistem, activarea ataşamentului este redusă, 
în timp ce activarea celui de-al doilea sistem semnifică activarea sis- 
temului comportamental al ataşamentului. 

Sistemul de explorare oferă copilului, în opinia lui Bowlby, avantaje 
pentru supravieţuire, oferindu-i posibilitatea de a obţine informaţii despre 
funcționarea mediului: utilizarea uneltelor, construirea unor structuri, 
obţinerea hranei, negocierea obstacolelor fizice. Natura complementară 
a sistemelor de explorare (cu funcţie de învăţare) și de ataşament (cu 
funcţie de protecţie) oferă mecanismul potrivit pentru asigurarea cunoas- 
terii treptate a mediului prin menţinerea totodată a proximitatii fata de 
figura de atașament (Kobak și Madsen, 2008). Cele două sisteme se 
află într-un echilibru dinamic, care explică dezvoltarea şi supraviețuirea 
copilului. Astfel, copilul utilizează figura de ataşament ca bază sigură 
de la care poate începe explorarea, concept care este unul central în 
teoria atașamentului şi a fost descris iniţial de către Ainsworth (Cassidy, 
2008). Autoarea a descris „balanţa atașament — explorare”, respectiv 
copilul demonstrează flexibilitate în a răspunde la o anumită situație 
în urma evaluării atât a caracteristicilor situaţiei, cât și a disponibilității 
şi comportamentului posibil al îngrijitorului. Termenul similar utilizat 
de teoria psihanalitică (Mahler, 1968, citată de Kogan, 2001) pentru 
a descrie modul în care se produce creşterea eului în relaţia de obiect 
cu mama este cel de utilizare a mamei de către copil ca pe „un far de 
orientare în lumea realității” (p. 71). Astfel, în condiţiile în care mediul 
este periculos sau sistemul de atașament este activat, explorarea este 
puţin probabilă şi invers, dacă sistemul de ataşament nu este activat, 
explorarea este eficientă. Atașamentul are rol de stimulare a explorării 

în special în condiţiile în care îngrijitorul este nu doar prezent, ci şi 
disponibil. 

Sistemul de frică serveşte funcţiei biologice de protecţie, deoarece 
este adaptativ pentru copii să fie speriaţi de anumiţi stimuli. Bowlby 
descrie anumiți stimuli care reprezintă „indicii naturale asupra peri- 
colului” (Cassidy, 2008), respectiv stimuli care nu sunt periculoşi în sine, 
însă cresc probabilitatea apariţiei unui pericol: întunericul, sunetele 
puternice, singurătatea, apariția neașteptată, înălțimea, necunoscutul 
situaţiei, persoanelor (Kobak și Madsen, 2008). Atunci când copilul este 
speriat, se activează comportamente de atașament şi, deci, căutarea pro- 
tectiei. Comportamentele de frică și căutare a proximitatii sunt produse 
de regulă de aceleași asocieri de circumstanțe. Prezenţa sau absenţa 
figurii de ataşament deţine rol important în declanşarea sistemului de 
frică, respectiv în condiţiile în care figura de ataşament este disponibilă 
şi accesibilă copilul este mai putin susceptibil la teamă. Fotografiile 
mamei, „pătura care oferă siguranță” („security blanket”) pot linişti 
copilul atunci când îi este teamă. În condiţiile în care figura de ataşa- 
ment nu este disponibilă, copilul este pus în fața unei situații generatoare 
de frică din două perspective: cea a stimulului periculos (care generează 
frica) şi cea a absenței protecției (care generează anxietate). 

Prin intermediul procedurii Situatiei străine, în cadrul căreia sis- 
temul de atașament este activat în laborator, se pot evidenția legăturile 
care există între sistemele comportamentale de ataşament, explorare şi 
frică. Procedura demonstrează faptul că, pe măsură ce sistemul de atașa- 
ment devine mai puternic activat, sistemul de explorare se dezactivează 
din ce în ce mai mult (Kobak și Madsen, 2008). Teoria atasamentului 
susține că, în dezvoltarea tipică, operarea sistemelor comportamentale 
este afectată, pe lângă evenimente de mediu şi organismice, de echilibrul 
complex, dinamic, dintre ele, care are ca rezultat predictibil asigurarea 
dezvoltării strategiilor complexe de coping, în cadrul protectiv al lega- 
turii cu figura de ataşament (Marvin si Britner, 2008). Astfel, atunci 
când sistemele de ataşament si frică sunt minim activate, sistemul de 
explorare, comportamentele sociale pot fi activate cu ușurință, în timp 

ce activarea sistemului de frică determină terminarea activării siste- 
mului de explorare şi activarea sistemului de ataşament. Proximitatea 
față de figura de ataşament produce diminuarea activării sistemelor 
de ataşament şi frică, ceea ce poate reactiva sistemele de explorare şi 
socializare (Marvin si Britner, 2008) şi în aceasta constă modul în care 
mama funcționează pentru copil ca bază sigură pentru explorare, așa 
cum a văzut-o Mary Ainsworth. Prin facilitatea apropierii de alte persoane 
şi dobândirea securităţii experimentate, care stimulează activarea altor 
sisteme comportamentale orientate spre apropiere, sistemul de atașament 
poate fi considerat un sistem de susținere, de activare comportamentală, 
care facilitează achiziția unor abilităţi, dezvoltarea personală şi auto- 
actualizarea. 


2.3. Particularităţi 
ale atasamentului fata de animalul de companie 


Detinerea unui animal de companie nu reprezintă condiție esenţială 
pentru securitatea fizică şi supravieţuire în prezent, în mediul de viata 
al fiinţei umane, însă există o serie de beneficii ale interacțiunii om— 
animal şi detinerii unui animal de companie, care sunt documentate in 
literatura de specialitate. Deşi numărul de studii pe tema beneficiilor 
animalelor de companie asupra sănătăţii fizice si psihice a deţinătorilor 
a cunoscut o continuă creștere în perioada recentă (Cromer şi Barlow, 
2013), adeseori nu este clarificată diferența dintre atașamentul și atitu- 
dinea fata de acestea. 


2.3.1. Specificul legăturii de ataşament dintre om si animalul 
de companie 


În contextul teoriei atasamentului, deşi initial relațiile semnificative 
au fost considerate cele cu figuri primare (părinţi, în cazul copiilor, 
respectiv parteneri romantici în cazul adulților), tot mai multe studii 
au fost realizate luând în calcul caracteristici ale atașamentelor în raport 
cu alte figuri de ataşament în relații interpersonale (ex., terapeuti, leaderi, 

figuri simbolice, Zilcha-Mano, Mikulincer si Shaver, 2012). O serie 
de autori au căutat răspunsul la întrebarea dacă legătura de ataşament 
poate fi stabilită şi cu animale de companie, respectiv măsura în care 
animalele de companie pot deveni figuri de atașament care contribuie 
la reducerea distresului emoţional în momente dificile şi pot asigura 
baza de siguranţă care facilitează explorarea (Zilcha-Mano, Mikulincer 
şi Shaver, 2012). Funcţiile complexe ale relaţiilor de atașament, precum 
şi dinamica complexă a comportamentelor de ataşament în atașamentul 
interpersonal sunt dificil de replicat în relaţia om-animal, însă este 
interesant de investigat măsura în care acesta din urmă poate deveni 
figură de ataşament în ierarhia atașamentelor persoanei şi poate inde- 
plini funcţii specifice unei relaţii de ataşament, conform principiilor 
descrise. 

Principiile teoriei ataşamentului, enumerate de Mikulincer şi Shaver 
(2007) sunt normative, interrelationate şi fundamentale pentru înţelegerea 
proceselor de ataşament. Autorii citați enumeră următoarele principii: 
1) Căutarea proximitatii şi sprijinului are funcție adaptativă, reglatorie, 

persoana preferă apropierea în raport cu figura de ataşament şi 

caută această apropiere în momente percepute ca dificile. 

2) Relaţiile cu parteneri disponibili şi responsivi au efecte benefice 
asupra stării emoționale, imaginii de sine, comportamentului în 
relaţii apropiate si angajării în activităţi orientate spre dezvoltare 
personală. 

3) Lipsa temporară sau permanentă a disponibilitatii sau pierderea 
figurii de ataşament provoacă distres intens şi necesitatea implicării 
mecanismelor de coping. 


Relaţia de ataşament diferă de alte tipuri de relații semnificative 
prin câteva caracteristici. Astfel, (1) figura de ataşament este necesar 
să fie accesibilă, iar în copilărie inclusiv fizic prezentă, menţinerea 
proximităţii fata de figurile de atașament fiind caracteristică esenţială 
a unei astfel de relații, (2) figura de atașament asigură adăpostul de 
siguranță („safe heaven”) de care persoana are nevoie în momente stre- 

sante, periculoase sau dificile, contribuind la reducerea distresului resimţit, 
creşterea confortului emoțional şi restabilirea echilibrului emoțional 
(Sable, 2013), respectiv (3) figura de ataşament oferă baza dătătoare 
de siguranţă („secure base”) de la care persoana poate începe explorarea, 
asumarea unor riscuri, ceea ce contribuie la atingerea scopurilor şi creş- 
ment, fie temporară, fie definitivă, determină distres fata de separare 
(Ainsworth, 1991, citată de Topal şi Gacsi, 2012). 

În această ordine de idei, a fost identificat un număr semnificativ 
de argumente în favoarea ideii că animalul de companie poate deveni 
figură de ataşament pentru posesorul acestuia. Prin faptul că animalul 
de companie manifestă disponibilitate, responsivitate fata de nevoile 
stăpânilor, activism, mobilitate, afecţiune naturale, acesta poate repre- 
zenta obiect natural de atașament (Sable, 2013). De asemenea, apro- 
pierea emoţională, dublată de plăcerea companiei şi căutarea acestora 
sunt adeseori prezente în relația dintre om și animalul de companie. 
Acesta din urmă reprezintă sursă de iubire necondiționată, acceptare, 
loialitate, ceea ce asigură suportul emotional la nevoie (Laktos şi Miklosi, 
2012), în timp ce pierderea animalului de companie produce manifestări 
specifice unui proces de doliu. Atingerea fizică este foarte importantă 
în relația om-câine şi aduce beneficii fiziologice şi psihologice care 
depind de relaţia dintre cei doi (Laktos şi Miklosi, 2012). 

Proximitatea fizică sau activarea cognitivă a imaginii animalului 
de companie reprezintă sursă de linişte şi suport pentru stăpân și con- 
tribuie la ameliorarea distresului (Kurdek, 2009; Zilcha-Mano, Mikulincer 
şi Shaver, 2012, Sable, 2013). Animalul de companie a fost considerat 
facilitator al tranziţiei de la o etapa de viata la alta, atât în copilărie, 
cât şi la vârsta adultă (Albert și Bulcroft, 1988), atât de-a lungul ciclurilor 
vieții, cât şi în situația unor crize para-normative, cum sunt divorțul 
sau pierderea (Sable, 1995). Kurdek (2009) a constatat că animalul 
de companie reprezintă figură de atașament care ocupă un loc important 
în ierarhia atasamentelor stăpânilor, comparabil cu membrii ai familiei. 
Mai mult, acei stăpâni aflați la etapa vârstei adulte tinere care au perceput 

câinele ca figură care împlineşte nevoia de apartenenţă, prin comparaţie 
cu cei care nu au perceput câinele ca figură care împlineşte nevoia de 
apartenenţă, au prezentat tendinţa de a prefera câinii în raport cu taţii, 
fraţii, surorile, de a evalua nivelul de atașament față de câine la un 
nivel similar cu cel fata de prieteni şi parteneri de viata și tendința de 
a prefera mamele în locul câinelui. 

McConnell et al. (2011) au arătat că, prin comparaţie cu persoanele 
care nu deţin animale de companie, cele care deţin au scoruri mai ridicate 
la nivelul stării de bine, în special în cazul în care animalul de companie 
îndeplinește nevoi sociale pentru stăpân. Sable (2013) consideră că 
animalul de companie îndeplinește pentru stăpân funcția de adăpost 
sigur, iar în plus reprezintă un element constant în ecuaţia vieții, într-o 
lume aflată în continuă schimbare. În plus, Zilcha-Mano, Mikulincer și 
Shaver (2012) au arătat că, desi animalul de companie reprezintă zona 
de siguranţă pentru stăpân în momente stresante, securitatea atașamentului 
moderează efectul de „adăpost sigur” al animalului de companie pentru 
stăpân. 

În cazul copiilor, dat fiind că aceştia petrec perioade lungi de timp 
în compania câinilor familiei, Jalongo (2015) consideră că aceştia pot 
forma o relaţie de atașament cu câinele, iar interesul copilului fata de 
câine poate deveni un mod de a-i creşte motivaţia de învăţare. De-a 
lungul practicii proprii în domeniul psihoterapiei, autoarea capitolului 
a întâlnit cazuri ale unor copii şi adulţi care descriau caracteristici ale 
relaţiei cu animale care arătau funcţia acestora de figuri de atașament. 
Un caz compozit relevant în acest sens este decris în caseta de mai jos. 


Caseta 1. Vioneră de caz 


T. are vârsta de 12 ani, gen feminin şi a primit recent diagnosticul 
psihiatric de anxietate generalizată. Copilul descrie simptomele cu care 
se confruntă ca fiind deranjante, cu interferenţe în planul adaptării şcolare, a 
relaţiilor interpersonale, a independenţei sale. La întrebarea „De fapt, 
de ce îţi este teamă?”, răspunde: „Mie mi-e teamă de tot.” 

În istoricul personal, printre evenimentele semnificative şi marcante 
din diferite perioade de viata se notează mutarea domiciliului la 5 ani, 
dublată de naşterea surorii în aproximativ aceeași perioadă. La vârsta 
de 11 ani, calul cu care interactiona frecvent decedează, ceea ce îi 
accentuează fricile fata de pierderea posibilă a persoanelor semnifi- 
cative din jur şi are efect de creştere a anxietatii de separare în raport 
cu membri ai familiei și a protecției exagerate față de soră. 

Relaţiile din familie sunt evaluate şi descrise ca fiind foarte bune, se 
simte protejată de tată, deşi ar prefera să petreacă mai mult timp împreună, 
fata de mamă se simte apropiată, dar descrie bariere în comunicarea cu 
aceasta. 

În general, pe planul funcţionării psihosociale, are un nivel ridicat 
al performanţelor cognitive, aşa cum reiese din activitatea şcolară, însă 
competenţe socio-emotionale scăzute. Are puţini prieteni, simte că ceilalți 
copii râd de ea şi nu doresc să fie în preajma ei. 

Descrie plăcerea de a fi în compania animalelor. Acasă are pisici şi 
găini şi îi place foarte mult să le îngrijească, deşi are temerea că acestea 
ar putea muri. În proximitatea casei, la vecini, are un cal cu care găsește 
zilnic ocazia de a intra în interacțiune. Relaţia cu calul o descrie astfel: 
T.: „Atunci când sunt cu el mă simt mult mai bine, nu îmi mai e frică de 

nimic.” (se luminează la fata). 

Adult: „Ce mesaj iti transmite calul?” 
T.: „Atunci când privesc în ochii lui, el îmi spune: Este totul in regulă, 
eşti în siguranță, nimic rău nu ti se poate întâmpla.” 

În urma evaluării, s-a recomandat intervenție psihoterapeutică pentru 
creşterea competențelor socio-emotionale, prelucrarea pierderilor, redu- 
cerea simptomatologiei anxioase, îmbunătăţirea comunicării cu familia 
şi în paralel facilitarea de către familie a interacțiunilor cu animale, în 
special cai. 


Animalul de companie poate fi considerat bază datatoare de sigu- 
ran{a de la care posesorul poate explora cu mai mare încredere lumea 
(Kurdek, 2009), fapt care a fost dovedit şi în cercetări experimentale 
care au relationat priming-ul pentru animalul de companie cu auto- 
eficacitatea stăpânului în sarcini cognitive, respectiv în cercetări care 
au vizat influenţa prezenţei animalului de companie asupra explorării 

scopurilor şi planurilor stăpânului şi a măsurii în care acesta resimte 
încredere în îndeplinirea lor. Zilcha-Mano, Mikulincer si Shaver (2012) 
au relevat faptul că rolul de bază dătătoare de siguranță este mai evident 
în cazul stăpânilor care prezentau ataşament securizant în raport cu 
animalul de companie. 

Prin urmare, relaţia om—animal de companie prezintă toate carac- 
teristicile unei relații de atașament şi este o relaţie dinamică, bazată 
psihică si fiziologică a celuilalt. Cercetări recente (citate de Sable, 2013) 
au arătat că simpla privire a unui câine, mângâierea sau vorbirea cu 
un câine pot produce oxitocină, hormonul specific relațiilor de atașament 
interpersonale, care are ca efect reducerea nivelului de distres, a fricii 
şi creşterea imunitatii. În mod similar, nivelul oxitocinei a crescut şi 
tensiunea sanguină a scăzut la câini la contactul cu o figură umană. De 
asemenea, au fost identificate comportamente de atașament (căutarea 
proximitatii, tentative de impiedicare a separării), precum și strategii 
specifice atașamentului anxios, respectiv evitativ la animal în raport 
cu stăpânul (Sable, 2013). Aceste date arată că în relaţia de atașament 
om-animal de companie există reciprocitate în căutarea şi oferirea grijii 
$i protecției. 

În paralel, o serie de critici au fost formulate pentru ideea că ani- 
malul de companie ar putea deveni figură de ataşament pentru posesorul 
acestuia. În primul rând, figura de atașament a fost considerată de Bowlby 
(1982) „mai puternică si mai înţeleaptă”, în sensul de oferire a unor sfaturi 
pentru persoană, respectiv a posibilităţii de comunicare referitoare la 
îngrijorări, anxietati („safe heaven”), ceea ce animalul de companie nu 
poate oferi. De asemenea, în cazul atasamentelor romantice dintre adulți 
componenta sexuală este prezentă, ceea ce evident nu apare în raport 
cu animalul de companie (Kurdek, 2009). 

Zilcha-Mano, Mikulincer şi Shaver (2012) consideră că alte carac- 
teristici ale relaţiei om—animal de companie, precum căldura, dispo- 
nibilitatea, contribuie la încurajarea iubirii, acceptării și sprijinului 
resimtite de stăpân din partea animalului de companie. Astfel, faptul că 

acesta nu reprezintă figură mai puternică și mai inteleapta nu împie- 
dică formarea unei relații de iubire necondiționată, caracterizată prin 
stabilitate, căldură, loialitate, autenticitate şi lipsa de judecare. 


2.3.2. Ataşamentul faţă de animalul de companie 
şi ataşamentul interpersonal 


Diferiti autori au tratat problematica asocierii dintre ataşamentul 
față de animalul de companie și ataşamentul interpersonal. Astfel, Zilcha- 
Mano, Mikulincer şi Shaver (2011) au identificat corelatia moderată 
dintre relația de ataşament om-animal de companie şi relații de ataşa- 
ment interpersonale, insecuritatea in una dintre acestea fiind relationata 
cu insecuritatea la nivelul celeilalte. Beck şi Madresh (2008) au obţinut 
rezultate similare pe un lot de participanţi studenți, ceea ce a condus la 
ideea formulată de autori că structura relaţiilor cu animalele de companie 
este similară cu cea a relațiilor interpersonale. Autorii au identificat 
nivele mai scăzute ale insecuritatii în relaţia cu animalul de companie, 
prin comparaţie cu relaţiile interpersonale, precum şi un număr mai 
ridicat de caracteristici pozitive în relaţia cu animalul de companie. 
Rezultatele obținute au fost explicate de către autori pe baza ideii că 
animalele de companie, deşi nu reprezintă substitute pentru interacti- 
unile interpersonale, deţin un rol specific în viața oamenilor, asigurând 
sentimentul consistent, relativ controlabil, al securității în relaţie. Prin 
urmare, în ceea ce priveşte relația de atașament cu animalul de companie 
şi relaţiile de ataşament interpersonale, diferiți autori pledează pentru 
ideea de potrivire, similaritate, nu compensare. 

Astfel, deși relaţia cu animalul de companie poate funcţiona similar 
relaţiilor de atașament interpersonal, pot apărea şi diferențe la nivel de 
securitate a atașamentului între cele două. Prin urmare, modelele de 
lucru interne sunt, se pare, specifice relaţiei particulare și sunt organizate 
ierarhic (Zilcha-Mano, Mikulincer şi Shaver, 2012). 

Peabody (1997, citat de Quinn, 2005) a identificat nivele mai ridicate 
ale ataşamentului față de animale de companie la adulţii cu atașament 
de tip temător în relaţii interumane. 

Cu toate acestea, în situaţii particulare, animalul de companie a fost 
identificat ca substitut al unei persoane, în special la persoane vârstnice, 
cu suport social scăzut, ca substitut pentru prieteni şi la persoane adulte 
fără copii ca substitut pentru copil (Bagley și Gonsman, 2005). Cu toate 
acestea, suportul oferit de animalul de companie nu poate suplini lipsa 
interacțiunilor interumane și suportul social. Astfel, Peacock, Chur- 
Hansen şi Winefield (2012) au arătat că, la persoanele cu suport social 
scăzut, care trăiesc singure, ataşamentul fata de animalul de companie 
reprezintă predictor pentru scoruri ridicate de singurătate și depresie. 
Mai mult, acestea prezintă tendinţa de antropomorfizare a animalului 
de companie. 

Aceste rezultate i-au determinat pe autori să conchidă că animalul 
de companie este, de regulă, companion, nu suport social (Peacock, 
Chur-Hansen și Winefield, 2012). Acesta oferă recompense interne: 
recreere, relaxare, spontaneitate necenzurată, care contribuie la cali- 
tatea vieţii persoanei şi la susținerea sănătății mentale prin reducerea 
singurătăţii şi depresiei, a nivelului de distres, a anxietatii, creșterea 
sentimentului valorii personale şi a stimei de sine, creşterea suportului 
emoţional şi social. 


2.3.3. Modele de lucru interne şi psihopatologia 


Conform teoriei atasamentului, in timp interacțiunile cu figuri 
semnificative protective sunt internalizate sub forma reprezentărilor 
mentale raportate la propria persoană și la parteneri („modele de lucru 
interne”), dimensiuni care definesc diferențele interindividuale în modul 
de stabilire a relațiilor, respectiv stilurile de ataşament (Bartholomew și 
Horowitz, 1991, Mikulincer şi Shaver, 2007). Acestea cuprind pattern-uri 
de expectante, emoții, comportamente ale individului raportate la relaţii 
semnificative si influenţează funcționarea psihică și sănătatea mentală 
a acestuia. 

În condiţiile în care istoricul personal de relaţii semnificative a fost 
marcat de disponibilitatea, responsivitatea și suportul în momente difi- 
cile din partea figurilor de atașament, individul îşi dezvoltă sentimentul 

securităţii în cadrul ataşamentului, respectiv modele de lucru interne 
pozitive. Securitatea ataşamentului a fost relationata cu formarea unor 
relaţii de calitate, satisfăcătoare, strategii eficiente de reglare a emoţiilor, 
sănătatea mentală bună şi adaptarea socială. De asemenea, securitatea 
atașamentului reprezintă factor de reziliență în situaţii dificile de viata 
(Mikulincer şi Shaver, 2007). 

Interacțiunile cu figuri de ataşament rejectoare, lipsite de sensibi- 
litate, disponibilitate, constanta, încredere interferează cu dezvoltarea 
unei baze emoţionale sigure şi stabile, cu auto-reglarea adecvată și cu 
rezilienta în perioade stresante, respectiv determină formarea modelelor 
de lucru interne negative, care definesc insecuritatea în relaţii de ata- 
şament. Acestea au fost conceptualizate pe două dimensiuni, anxietatea 
şi evitarea în relaţii de ataşament, relationate cu vulnerabilitatea fata 
de tulburări psihice (Mikulincer și Shaver, 2007). 

Dimensiunea anxietatii în relaţii de ataşament indică măsura în 
care persoana manifestă îngrijorare fata de lipsa disponibilității figurii 
de atașament în momente dificile, ceea ce determină recurgerea la stra- 
tegii de reglare a distresului sub forma tentativelor intruzive şi energice 
de obţinere a grijii, iubirii şi susținerii din partea partenerilor, strategii 
care poartă numele de strategii de hiperactivare. Dimensiunea evitării 
în relaţii de atașament indică măsura lipsei de încredere în parteneri, 
dublată de tentative de menţinere a independenței și distanței emo- 
tionale în raport cu partenerii, strategii de reglare a distresului prin 
recurgerea la strategii de dezactivare, de tipul suprimării gândurilor 
şi emoţiilor referitoare la atașament şi bazare compulsivă pe propria 
persoană (Mikulincer şi Shaver, 2007). 

Bartholomew şi Horowitz (1991) au descris patru stiluri de atașa- 
ment ale adultului, rezultate din combinarea celor două dimensiuni ale 
ataşamentului. Astfel, dimensiunea evitării a fost suprapusă modelului 
despre alţii în relaţii, măsura în care aceştia sunt sau nu demni de 
încredere şi suportivi, în timp ce dimensiunea anxietatii a fost supra- 
pusă modelului despre sine, măsura în care propria persoană este 


56 


2. Formarea și dinamica atasamentului fata de animale de companie... 


considerată ca având sau nu valoare în relaţii. Din combinaţia celor 
două dimensiuni rezultă stilurile de ataşament ale adultului (Figura 1). 


EVITARE CRESCUTĂ 


REJECTOR TEMĂTOR 


ANXIETATE ANXIETATE 
SCĂZUTĂ CRESCUTĂ 


SIGUR PREOCUPAT 


EVITARE SCĂZUTĂ 


Figura 1. Modelul stilurilor de ataşament ale adultului 
în funcţie de dimensiunile anxietate și evitare în relaţii semnificative 


La vârsta adultă, persoanele cu ataşament insecurizant posedă îndoieli 
semnificative fata de valoarea proprie si auto-eficienta, se bazează pe 
explicaţii cauzale lipsite de speranță si optimism, sunt susceptibile la 
rejectie, critică, dezaprobare, sunt caracterizate de auto-critică şi per- 
fectionism distructiv, motiv pentru care sunt extrem de vulnerabile la 
stres prin faptul că îşi asigură un context psihologic pervaziv, care con- 
duce la demoralizare şi tulburări mentale (Beck, 1976, după Mikulincer 
şi Shaver, 2007). Pe de altă parte, sistemul de atașament deţine un rol 
major în reglarea emoţiilor, care este problematică în cazul multor 
tulburări mentale. Dificultăţile de reglare comportamentală a persoanelor 
cu ataşament insecurizant exacerbează vulnerabilitatea spre psihopato- 
logie, prin faptul că generează diminuarea satisfactiei fata de activităţile 
desfăşurate şi viaţă în general. Dacă la aceste dificultăți se adaugă difi- 
cultatile persoanelor cu ataşament nesigur de reglare interpersonala, 

care constituie surse in plus de insatisfactie, se poate considera ca 
vulnerabilitatea spre psihopatologie este semnificativă. 

Deşi există asocieri clare între insecuritatea atasamentului şi tul- 
burări mentale sau de personalitate, relaţia cauzală dintre acestea nu 
este certă, un număr important de persoane cu atașament nesigur nu 
suferă de probleme din sfera sănătăţii mentale, ceea ce justifică faptul 
că o serie de alti factori de mediu, caracteristici personale, factori socio- 
economici, pot susține dobândirea rezilientei în condițiile insecuritatii 
atașamentului. Insecuritatea atașamentului nu este atât o cauză, cât 
un factor care amplifică efectul altor factori care contribuie la apariția 
tulburărilor psihice. Un alt aspect este acela că relaţia dintre insecuritatea 
atașamentului şi psihopatologie nu este unidirectionala, ci tulburările 
mentale contribuie la accentuarea problemelor de natură relationala si 
a insecuritatii ataşamentului (Mikulincer şi Shaver, 2007). 

În cazul adulţilor, insecuritatea ataşamentului a fost adeseori rela- 
tionata cu afectele negative, respectiv măsura în care persoana resimte 
disconfort şi tristeţe şi neuroticismul, ca trăsătură de personalitate 
caracterizată prin tendința de experimentare a emoțiilor neplăcute şi 
perturbatoare. Ambele forme de insecuritate a ataşamentului au fost 
asociate cu neuroticismul, singurătatea, iritabilitatea, însă anxietatea 
în relații apropiate în mai mare măsură şi mai frecvent decât evitarea. 
Pe de altă parte, securitatea atașamentului a fost asociată cu nivele 
diminuate ale afectelor negative şi severitate scăzută a simptomato- 
logiei psihiatrice (Mikulincer și Shaver, 2007). Insecuritatea atașamen- 
tului poate fi considerată factor predispozant la afectivitate negativă, 
care apare ca răspuns la amenințare și factori de stres inerenti vieții 
cotidiene. 

Bowlby (Mikulincer si Shaver, 2007) a considerat că pierderea 
figurii de ataşament sau eșecul în formarea relației sigure cu îngriji- 
torul facilitează formarea reprezentărilor pesimiste, lipsite de speranță 
despre sine și lume, care conduc la depresie, în special dacă pierderile, 
traumele şi dificultățile se perpetuează pe parcursul vieţii. Indispo- 
nibilitatea figurii de ataşament poate duce și la anxietate, deoarece 

sistemul de ataşament nu reuşeşte să îndeplinească funcţia de protecţie, 
ceea ce lasă copilul fără sprijin în timp ce explorează mediul. Astfel, 
lumea devine un loc periculos, plin de amenințări neaşteptate, generator 
de frică, ceea ce determină evitarea, ciclul teamă — evitare fiind unul 
frecvent întâlnit în tulburările anxioase. 

Depresia la vârsta adultă a fost adeseori asociată în studii cu pierderea/ 
separarea de părinţi în copilăria timpurie, care generează sentimente 
de disperare şi deznădejde (Dozier, Stovall-McClough si Albus, 2008), 
experienţe de ataşament traumatice, în special dacă insecuritatea ata- 
şamentului exista înainte de pierdere și îngrijirea copilului ulterior 
evenimentului traumatizant a fost inadecvată. Separările prelungite, 
divorţul părinţilor, îngrijirea inadecvată au fost asociate cu agorafobia 
şi panica, iar depresia și anxietatea cu amintiri despre părinţi ca fiind 
indisponibili, nesuportivi, rejectori, cu incapacitatea copilului de a-și 
forma relaţii stabile şi sigure, care generează sentimentul eșecului per- 
sonal al copilului. Dozier, Stovall-McClough si Albus (2008) consideră 
ca modul in care Bowlby a conceptualizat asocierea dintre evenimente 
din copilărie, experimentate în cadrul relaţiei cu ingrijitorul primar si 
depresia adultului este compatibil cu teoria neajutorării învăţate asupra 
depresiei a lui Seligman. Aceasta specifică faptul că neajutorarea se 
dezvoltă atunci când persoana este supusă unor experiențe problema- 
tice, în care experimentează puternic senzaţia de incontrolabilitate. În 
acest mod, relaţia copilului cu ingrijitorul neresponsiv și insensibil 
sau pierderea îngrijitorului este experimentată de către acesta ca lipsă 
a controlului. 

Persoanele cu anxietate în relaţiile apropiate tind să fie mai puternic 
expuse la depresie şi anxietate decât cele evitante, în timp ce acestea 
din urmă, în special cu atașament de tipul temător, sunt mai expuse 
decât persoanele cu ataşament sigur. În timp ce anxietatea în relaţii 
de ataşament a fost asociată cu forma de depresie anaclitică (Blatt, 1974, 
dupa Mikulincer si Shaver, 2007), legată de aspecte interpersonale ale 
depresiei, ca dependenţa, lipsa autonomiei, evitarea este relationata 

cu aspecte ale depresiei asociate cu performanța, precum perfectionismul, 
atitudinea auto-punitivă si auto-critică, forma de depresie denumită de 
Blatt (idem) introiectivă. 

Shaver, Schachner şi Mikulincer (2005) au analizat relaţiile dintre 
ataşament, căutarea excesivă a asigurării verbale (,,excessive reassurance 
seeking”), depresie şi calitatea relației de cuplu. Căutarea excesivă a 
asigurării verbale reprezintă tendinţa relativ stabilă a individului de 
căutare excesivă şi persistentă a asigurării verbale din partea altora că 
este demn de iubire şi valoros, indiferent dacă această asigurare a mai 
fost sau nu oferită şi este o caracteristică asociată adeseori cu depresia. 
Cercul vicios în care acești indivizi intră este de agravare a simptoma- 
tologiei depresive, datorită faptului că tendinţa de căutare a asigurării 
verbale devine treptat dificil de tolerat pentru parteneri, ceea ce îi face 
să se distanteze sau să respingă partenerul care doreşte asigurarea, 
fapt care duce la agravarea depresiei acestuia. Persoanele cu stil de 
ataşament anxios, care au un istoric de inconsistenta cu figuri de 
atașament, prezintă in mai mare măsură tendinţa de căutare a asigurării 
verbale. De altfel, atât anxietatea, cât şi evitarea în relaţii apropiate 
sunt modalități de reglare a insecuritatii şi stresului asociate cu lipsa 
confortului şi sprijinului interior sau exterior, fie prin hiperactivarea, 
fie prin dezactivarea atașamentului. Prin urmare, căutarea excesivă a 
asigurării verbale reprezintă o strategie de hiperactivare, care este 
adoptată atunci când persoana se simte vulnerabilă la rejectie sau 
abandon. Studiul realizat de Shaver, Schachner si Mikulincer (2005) a 
argumentat că anxietatea atasamentului, dar nu şi evitarea, este asociată 
cu depresia, însă în anumite circumstanțe (stres, ameninţare) evitarea 
poate duce la depresie. Evitarea, pe de altă parte, contribuie la in- 
satisfacția în relație. Căutarea excesivă a asigurării verbale reprezintă 
o strategie relationala utilizată de către persoanele anxioase, cu costuri 
emoţionale ridicate şi de cele non-anxioase, cu rezultate benefice pe 
plan relational şi individual. 

Tulburarea de stres posttraumatic apare cu frecvenţă semnificativ 
mai redusă la persoanele cu atașament sigur, comparativ cu cele cu 

ataşament nesigur. Mobilizarea unor modalităţi de dobândire a securi- 
tatii experimentate, subiective, în timpul evenimentelor traumatizante 
sau după acestea determină reducerea intensității simptomatologiei 
tulburării de stres posttraumatice. De asemenea, securitatea ataşamen- 
tului contribuie la reconstrucţia credințelor liniştitoare, care susţin 
starea de sănătate, denumite de Tedeschi şi Calhoun (2004, citați de 
Mikulincer şi Shaver, 2007) „creştere posttraumatică”. 

Alte tulburări cu care insecuritatea atasamentului a fost relatio- 
nată semnificativ în cadrul a diferite cercetări au fost: ideatia suicidara, 
tulburările de comportament alimentar, tulburările de comportament, 
abuzul de substanţe, tulburările disociative şi schizofrenia. 

După Dozier, Stovall-McClough şi Albus (2008), disocierea are 
funcție adaptativa prin faptul că presupune dezangajarea, adeseori 
involuntară, din faţa unui eveniment traumatic, astfel încât acesta să nu 
devină copleşitor pentru individ. În condiţiile în care îngrijitorul asigură 
copilului protecţie şi sentimentul siguranţei în situaţii traumatizante, 
acesta nu mai este în postura de a recurge la stări disociative. Prin 
urmare, asocierea dintre tulburarea disociativă şi atașament este evidentă. 
Copiii care își formează pattern de ataşament dezorganizat sunt cei mai 
puternic expuşi la tulburarea disociativă, conform studiilor longitudinale 
citate de Dozier, Stovall-McClough şi Albus (2008), iar alti factori 
predictivi pentru tulburarea disociativa la varsta adolescentei au fost: 
perturbarea comunicării afective cu mama și neglijarea in copilăria 
timpurie. 

Asocierea dintre tulburările de comportament alimentar şi ataşament 
rezidă, după Dozier, Stovall-McClough și Albus (2008) în faptul ca 
ambele au în comun pattern-ul de distragere a atenţiei de la evenimente 
cu conotaţie negativă (copilul de la atitudinea lipsită de sensibilitate şi 
disponibilitate a îngrijitorului, persoana cu tulburare a comportamentului 
alimentar de la propriile emoţii negative). Femeile cu tulburări de 
comportament alimentar au amintiri negative despre proprii părinți, 
taţii fiind adeseori descrişi ca neimplicati emotional sau rejectori, iar 
mamele ca dominatoare, supraprotective şi perfectioniste sau părinți 

care nu au fost suportivi fata de dorinţa persoanei de a fi independentă. 
Dintre stilurile de atașament, cel preocupat a fost adeseori asociat cu 
anorexia nervoasă. 

Dintre tulburările de personalitate, studiile citate de Dozier, Stovall- 
McClough şi Albus (2008) au găsit asocieri între tulburarea de persona- 
litate borderline şi ataşament. Securitatea atasamentului a fost asociată 
cu dezvoltarea capacității de înțelegere a stărilor mentale proprii şi a 
altora, prin intermediul capacităţii de reflecţie a îngrijitorului a inten- 
tiilor copilului. În medii care nu oferă organizare si securitate copilului, 
acesta este obligat să-şi inhibe reflectia, ceea ce îi afectează dezvoltarea 
reglării emoţionale, controlul impulsurilor, conştiinţa de sine, empatia 
şi controlul. Conform lui Fonagy (citat de Dozier, Stovall-McClough și 
Albus, 2008), labilitatea afectivă, instabilitatea interpersonală, absenţa 
empatiei, difuzia identităţii, tendinţa spre gândire concretă, care caracte- 
rizează tulburarea de personalitate borderline pot fi înţelese ca rezultate 
ale perturbării severe a capacităţii de mentalizare. Experiențele trau- 
matice pot determina persoana să-și „închidă” mintea fata de stările 
mentale proprii si stările mentale ale altora. Persoanele cu tulburare de 
personalitate borderline demonstrează nivele scăzute ale înțelegerii 
cauzalitatii în lumea socială, prezintă tendinţa de a acorda atenție scăzută 
stărilor interne ale altora. Complexitatile şi profunzimea reprezentărilor 
despre alţii sunt asociate semnificativ cu complexitatea şi profunzimea 
reprezentărilor despre sine (Westen si Heim, 2003) si prin urmare 
capacitatea de mentalizare este asociată semnificativ cu dezvoltarea 
şi percepţia de sine şi cu identitatea persoanei. 

O altă tulburare de personalitate cu care a fost asociată insecuri- 
tatea ataşamentului este tulburarea de personalitate antisocială. Dozier, 
Stovall-McClough si Albus (2008), în baza studiilor pe care le citează, 
susţin faptul că tulburarea de personalitate antisocială este asociată 
cu stări mentale ale ataşamentului neprelucrate şi rejectoare. 

O serie de factori și caracteristici mediază relaţia dintre ataşament 
şi psihopatologie. Astfel, Mikulincer şi Shaver (2007) au identificat rolul 
mediator al stimei de sine, auto-eficacitatii, suportului social, perfec- 

tionismului si deznădejdei, precum si a unor procese de auto-reglare 
emoțională, a mecanismelor de coping și a dificultăților interpersonale, 
precum expresivitatea emoţională, singurătatea, satisfacția maritală, 
securitatea atașamentului partenerului. Securitatea atașamentului, pe 
de altă parte, mediază relaţia dintre factori de risc de natura abuzului, 
stresului, problemelor de sănătate fizică, tulburărilor de natură relati- 
onală şi depresie. 

Pe termen lung, experienţele repetate de disponibilitate a figurii 
de atașament au efecte de durată asupra organizării intrapsihice şi 
comportamentelor interpersonale. La nivel intrapersonal, acestea sunt 
resurse pentru rezilienta, susțin starea de bine emoțională, sănătatea 
mentală, adaptarea si fac ca modelele de lucru asupra sinelui și altora 
să fie schemele sociale cele mai accesibile ale persoanei. La nivel inter- 
personal, experienţele repetate de disponibilitate a figurii de ataşament 
determină dezvoltarea stilului de ataşament sigur, care are foarte multe 
avantaje în relaţii apropiate. 


2.3.3.1. Anxietatea si evitarea în relaţia cu animalul de companie 


Insecuritatea atașamentului interferează cu funcția animalului de 
companie ca figură de atașament care sprijină reglarea distresului emo- 
tional în momente dificile (funcţia de „adăpost sigur”), respectiv cu 
funcţia de „bază dătătoare de siguranță”. De asemenea, insecuritatea 
atasamentului fata de animalul de companie a fost asociată în diferite 
studii cu trăsături psihice problematice. 

Astfel, anxietatea atasamentului fata de animalul de companie a 
fost asociată cu distresul emoțional ridicat (Zilcha-Mano, Mikulincer 
şi Shaver, 2011), însă proximitatea animalului de companie aduce bene- 
ficii în reglarea distresului emoţional. Prin urmare, în pofida frustrărilor 
resimtite în interacțiunea cu figura de atașament, persoana cu anxietate 
ridicată tinde să considere că intensificarea efortului de căutare a 
proximitatii va conduce la dobândirea atenţiei şi sprijinului figurii de 
ataşament (Mikulincer şi Shaver, 2007, citați de Zilcha-Mano, Mikulincer 
şi Shaver, 2012). Raportarea la animalul de companie este marcată de 

ambivalenta, îndoieli privind iubirea şi capacitatea de a oferi îngrijire 
a acestuia, dublate de ataşamentul puternic şi tendinţa puternică de 
căutare a proximitatii. De asemenea, persoanele cu anxietate în rela- 
tia de atașament manifestă îngrijorare pervaziva fata de integritatea 
animalului, dorință puternică de apropriere, îndoieli privind valoarea 
proprie în ochii animalului (Zilcha-Mano, Mikulincer şi Shaver, 2011). 

În condiţiile pierderii animalului de companie, persoanele cu anxie- 
tate ridicată în relație cu acesta prezintă tendinţa de a manifesta doliu 
cronic, patologic (Davis, 2011). În condiţiile în care ataşamentul fata 
de animalul de companie este similar celui interpersonal, insecuritatea 
în relaţia de ataşament cu animalul poate fi indicativă pentru probleme 
generale în relații semnificative, ceea ce determină adaptarea proble- 
matică la doliu. Dat fiind că securitatea atașamentului cu animalul de 
companie poate compensa în anumite cazuri insecuritatea în relații 
de atașament interumane, doliul față de animalul de companie poate 
fi mai intens în astfel de cazuri (Davis, 2011). 

În general, anxietatea în relaţie cu animalul de companie a fost 
asociată cu sănătatea mentală mai precară, în condiţiile controlării 
trăsăturilor de personalitate şi atașamentului în relații interpersonale 
(Zilcha-Mano, Mikulincer și Shaver, 2011). Prin urmare, nu atât inten- 
sitatea ataşamentului, cât natura relaţiei cu acesta este indicativă pentru 
efectele animalului de companie asupra stării de bine și sănătății stă- 
pânului. Dacă cercetările pe această temă sunt încă la început, cele pe 
tema efectului anxietăţii stăpânului asupra stării de bine a animalului 
sunt practic inexistente. Acest aspect merită abordat în cercetări viitoare, 
deoarece studii realizate pe diade mamă — copil au arătat că anxietatea 
în relaţii de atașament a mamei influențează semnificativ dezvoltarea 
copilului şi sănătatea sa mentală (detalii în Cassidy, 2008), iar astfel 
de efecte ar putea fi evidenţiate şi la animalul de companie în relație 
cu stăpânul. 

Evitarea în relaţia de atașament cu animalul de companie este 
asociată cu incapacitatea figurii de ataşament de a creşte frecvenţa 
comportamentelor de explorare a scopurilor, precum şi de a creşte 

încrederea în atingerea scopurilor (Zilcha-Mano, Mikulincer si Shaver, 
2012). Acest aspect este explicat de perspectiva negativă pe care per- 
soanele cu evitare ridicată o au în raport cu figurile de atașament, 
precum şi tendinţa acestora de a nu se baza pe acestea pentru reglarea 
distresului emoţional şi pentru atingerea scopurilor personale (Mikulincer 
şi Shaver, 2007, citați de Zilcha-Mano, Mikulincer şi Shaver, 2012). 

Evitarea a fost asociată negativ cu extraversiunea (Zilcha-Mano, 
Mikulincer şi Shaver, 2011) şi distresul mai scăzut, chiar relativă indife- 
renta față de moartea animalului de companie. De asemenea, stăpânii 
cu atașament insecurizant, în special de tip evitant, au fost caracterizați 
prin incapacitatea de a răspunde la nevoile câinelui și a de asigura baza 
dătătoare de siguranţă acestuia, ceea ce determină apariția la câine a 
tulburării relationate cu separarea (Konok et al., 2015), descrisă în cele 
ce urmează. 

Persoanele cu evitare ridicată în raport cu animalul de companie 
prezintă tendinţa de a avea expectante negative în raport cu acesta, 
precum şi de a atribui caracteristici negative, precum lipsa de suport, 
lipsa de disponibilitate şi responsivitate la nevoile persoanei (Zilcha- 
Mano, Mikulincer si Shaver, 2011). De asemenea, aceste persoane 
prezintă nivel ridicat de neîncredere în intențiile animalului, ceea ce 
conduce la distantare fata de acesta. 

În prezenţa animalului de companie, persoanele evitante au nivele 
scăzute de acceptare personală, precum și auto-eficacitate scăzută 
în raport cu sarcinile (Zilcha-Mano, Mikulincer şi Shaver, 2011). De 
asemenea, acestea tind să resimtă disconfort în apropierea fizică şi 
emoţională față de propriul animal de companie, tentativa de a men- 
tine distanță emoţională şi prevenirea intruziunilor în spațiul personal 
(Zilcha-Mano, Mikulincer şi Shaver, 2011). 


2.3.3.2. Alte caracteristici ale stăpânilor 
și ataşamentul fata de animalul de companie 


Referitor la diferențele de gen, bărbaţii si femeile tind să confere 
în egală măsură valoare animalelor de companie pe care le deţin, însă 

în timp ce femeile deţin animale din motive referitoare la suportul 
social (reducerea singurătăţii, suport emoţional în momente dificile), 
bărbaţii preferă să deţină animale de companie pentru motive pragma- 
tice, precum compania pe care o reprezintă în exerciţii fizice (Staats, 
Wallace şi Anderson, 2008). O altă diferență semnificativă a fost 
identificată de Lewis, Krageloh şi Shepherd (2009) şi constă în faptul 
că persoanele de gen feminin tind să resimtă în mai mare măsură 
iubirea din partea animalului de companie şi utilizează animalul de 
companie în mai mare măsură pentru reglarea emoţiilor prin com- 
paratie cu persoanele de gen masculin, rezultat similar cu cel obţinut 
de Quinn (2005), care a identificat diferenţe semnificative în privința 
intensității atasamentului față de animale de companie, femeile fiind 
semnificativ mai atașate prin comparaţie cu bărbații. 

În privinţa ciclului de viață al familiei, atașamentul faţă de ani- 
malul de companie a fost considerat ca fiind mai ridicat la cuplurile 
nou formate şi la cuplurile aflate în stadiul cuibului golit (Albert şi 
Bulcroft, 1988), precum şi la persoanele care nu au fost niciodată 
căsătorite şi la cele văduve. Nivele mai scăzute ale atașamentului fata 
de animalul de companie au fost identificate de autorii citați la familiile 
cu copii sugari, preşcolari, copii de vârstă şcolară, adolescenţi si tineri 
în etapa desprinderii de familia de origine. 

Diferențe la nivelul atașamentului fata de animalul de companie 
au fost identificate în raport cu tipurile de personalitate (Bagley şi 
Gonsman, 2005), însă rezultatele obținute de autorii citați au fost 
inconsistente în ceea ce privește diferențele identificate. 

Ataşamentul fata de animalul de companie a fost relationat pozitiv 
cu empatia atât fata de animalul de companie, cât și cu empatia in 
relații interpersonale (Khalid şi Naqvi, 2016), mai mult, ataşamentul 
fata de animalul de companie la vârsta copilăriei are rol predictiv pentru 
dezvoltarea unor nivele ridicate ale empatiei ulterior pe parcursul vieţii 
(Rothgerber şi Mican, 2014). 

Comportamentul antropomorfic, respective atribuirea de stări men- 
tale (gânduri, emoţii, motivații şi convingeri) ființelor non-umane 

(Serpell, 2003, citat de Duvall Antonacopoulos si Pychyl, 2010) a fost 
relationat cu ataşamentul. Anumite categorii de persoane prezintă în 
mai mare măsură tendința de antropomorfizare a animalului de com- 
panie (persoane care au avut mai multe căsătorii, divortate, niciodată 
căsătorite, fără copii), respectiv de substituire emoţională a membri- 
lor familiei sau a conexiunilor sociale, așa cum se întâmplă în cazul 
persoanelor cu nivele ridicate de singurătate (Duvall Antonacopoulos 
şi Pychyl, 2010). Aceste categorii sunt similare cu cele identificate 
de Albert si Bulcroft (1988) ca având nivele ale atașamentului fata 
de animalul de companie ridicate. În privința asocierii dintre starea 
de sănătate şi antropomorfizarea animalului de companie, Duvall 
Antonacopoulos şi Pychyl (2010) au identificat nivele mai scăzute 
ale sănătăţii fizice şi psihice la persoanele care recurg in mai mare 
măsură la antropomorfizare. În schimb, Butterfield, Hill şi Lord (2012) 
au argumentat că atribuirea de însușiri umane animalelor contribuie 
la creşterea acțiunilor benefice la adresa acestora: ajutarea acestora la 
nevoie, atitudini pozitive referitoare la drepturile animalelor, intenția 
de a adopta animale din adăposturi, dorinţa de a deveni vegetarian. 


2.3.4. Tipul animalului de companie si atașamentul 


Tipul animalului de companie a fost important în ceea ce priveşte 
natura ataşamentului şi dimensiunea securitate — insecuritate în relații. 
Deşi există studii pe tema diferenţelor dintre diferite animale de com- 
panie şi efectului acestora asupra omului, investigații detaliate privind 
atașamentul dintre om şi animalul de companie au fost realizate în 
principal pe câini (Topal şi Gacsi, 2012), pisici (Potter si Mills, 2015), 
cai (Quinn, 2005). A fost formulată ipoteza conform căreia câinii înde- 
plinesc funcţii sociale si reprezintă figuri de atașament pentru stăpâni 
datorită tendinței acestora de a recurge la antropomorfizare (atribuirea 
de particularități emoţionale şi cognitive umane). În acest sens, Martens, 
Enders-Slegers și Walker (2016) au concluzionat în urma unui studiu 
realizat cu participarea unui număr reprezentativ de posesori de câini 

şi pisici din Olanda și Belgia că ataşamentul față de animalul de com- 
panie este direct relationat cu tendința posesorului de a atribui acestuia 
atât emoţii de bază, cât și emoții complexe (furie, bucurie, frică, surpriză, 
dezgust, tristeţe, ruşine, gelozie, dezamăgire, compasiune), respectiv 
tendința de a atribui caracteristici umane animalului. 

Albert şi Bulcroft (1988) au identificat nivele mai ridicate ale 
atasamentului fata de animal la posesorii de câini, prin comparaţie cu 
posesorii de pisici sau alte tipuri de animale de companie. În plus, 
Beck şi Madresh (2008) au identificat prezenţa scăzută a anxietatii în 
ataşamentul fata de câini la persoanele care erau deținători ai mai 
multor câini. 

Desi în privinţa comportamentelor specifice pe care stăpânul le 
poate face cu animalul de companie există diferenţe semnificative 
între posesorii de câini si posesorii de pisici, în sensul că primii pot 
participa într-o varietate mai mare de interacțiuni cu omul decât pisicile 
şi alte animale de companie, acestea din urmă pot reprezenta în măsură 
similară sursă de iubire necondiționată, afecțiune și companie (Zasloff, 
1996). Prin urmare, efectul ataşamentului față de animalul de compa- 
nie asupra stăpânului pare să fie similar între diferite specii, însă este 
importantă utilizarea unor instrumente adecvate pentru evaluarea 
atasamentului. 

La posesorii de câini, s-au constatat corelaţii pozitive între atașa- 
ment şi activitatea fizică, suportul social, starea de bine fizică și psihică, 
sănătatea fizică și psihică (Netting et al., 2013). Scorurile ridicate ale 
atașamentului față de animalul de companie au fost asociate cu timpul 
de plimbare mai îndelungat. În situaţie de boală, animalul de companie 
ajută la adaptare și reabilitare (Andreassen, Stenvold și Rudmin, 2013). 

Pisicile au fost percepute ca parteneri sociali de către oameni şi, 
uneori, ca suport social pentru stăpâni (Topal şi Gacsi, 2012). Pisicile 
sunt parteneri de socializare activi şi demonstrează capacitatea de for- 
mare a unor legături sociale în special cu persoanele cu care locuiesc. 
Puii de pisică au o etapă sensibilă de socializare cu oamenii în intervalul 

2-7 săptămâni, timp în care natura interacțiunilor cu semnificaţie socială 
şi numărul persoanelor cu care interacționează influenţează socializarea 
cu oamenii (Potter și Mills, 2015). 

În schimb, referitor la relația de ataşament cu stăpânul, la pisici 
rezultatele cercetărilor sunt eterogene. Astfel, Potter și Mills (2015), 
într-un studiu realizat pe 20 de perechi pisică — stăpân, utilizând o meto- 
dologie adaptată după procedura Situaţia Străină dezvoltată de Mary 
Ainsworth a constatat faptul că pisicile nu manifestă comportamente 
de ataşament care să denote securitatea atașamentului fata de stăpân. 
Deşi pisicile manifestă distres la separarea de stăpân prin vocalizări, 
acestea tind să rămână autonome şi să nu depindă de stăpân pentru 
dobândirea securității și siguranţei. Autorii nu au identificat comporta- 
mente de menţinere a proximitatii și menţinere a contactului cu stăpânul 
mai evidente decât în raport cu o persoană străină, deşi pisicile manifestă 
preferință fata de stăpân prin comparaţie cu o persoană necunoscută. 
Preferinta pentru stăpân poate fi datorată în mai mare măsură interac- 
tiunilor repetate decât împlinirii unor nevoi psihologice. Deşi sunt 
fiinţe sociale, acestea au fost domesticite de o perioadă relativ scurtă 
de timp prin comparaţie cu câinii, nu au fost crescute să trăiască în 
contact apropiat cu oamenii, iar sistemul lor social natural nu depinde 
de același tip de legături apropiate. 

Comparând intensitatea atașamentului stăpânului față de animalul 
de companie, Quinn (2005) a identificat diferenţe semnificative la 
posesorii de cai, câini şi pisici. Astfel, ataşamentul fata de cai a fost 
cel mai intens, urmat de ataşamentul față de pisici şi cel față de câini. 

Coabitarea cu un câine sau o pisică si atașamentul fata de animal 
au fost identificate ca având efect de mediere a relației dintre singurătate 
şi starea generală de sănătate la femei vârstnice care locuiau singure 
unui animal de companie pentru această categorie de persoane. Coabitarea 
cu un animal de companie creşte nivelul sănătăţii fizice şi psihice a 
persoanelor vârstnice (Krause-Parello, 2012), iar rolul social al ani- 
malului de companie în viaţa persoanei vârstnice ajută la ameliorarea 

singurătăţii şi a depresiei. Asocierea dintre singurătate, ataşament şi 
starea de bine psihologică fost investigată în diferite studii (Costea- 
Barlutiu, 2011), însă în cadrul relaţiilor interumane, considerăm că ar 
fi interesant de investigat în profunzime această temă şi în relaţia de 
atașament om-animal de companie. 

Atasamentul față de animalul de companie are efect de creştere a 
sentimentelor de siguranță și suport, iar deținerea unui animal ajută la 
integrarea socială a persoanelor vârstnice, toate acestea contribuind 
la îmbunătăţirea sănătăţii fizice şi mentale a acestora. Pentru aceste 
persoane, animalul de companie reprezintă un membru al familiei, 
în condiţiile în care atașamentul devine prea puternic, Chur-Hansen, 
Winefield şi Beckwith (2009) consideră că acesta poate deveni dăunător 
sănătății persoanei vârstnice, prin faptul că poate împiedica stabilirea 
unor relaţii sociale interumane, reprezintă un surplus de responsabilitate 
pentru vârstnic, poate determina neglijarea propriilor nevoi în favoarea 
nevoilor animalului, precum şi riscul de doliu prelungit, complicat, ca 
urmare a decesului animalului. 

În general, relaţia dintre tipul animalului de companie și ataşamentul 
dintre om și animal este în continuare incertă. În schimb, potrivirea 
dintre trăsăturile comportamentale ale celor doi (potrivirea interper- 
sonală, Woodward şi Bauer, 2007) este asociată cu nivelul crescut al 
atașamentului. Autorii citați considera că nu tipul animalului de com- 
panie, ci potrivirea dintre nevoile stăpânului și personalitatea animalului 
de companie reprezintă predictor al atașamentului dintre cei doi. 


2.3.5. Ataşamentul animalului de companie faţă de om 


Până la mijlocul anilor 1990, cercetările privind relaţia om-animal 
de companie au fost în special privite din perspectiva umană (Lakatos 
şi Miklosi, 2012), iar în privinţa atasamentului animalelor fata de figuri 
umane studii mai consistente au existat până recent în special la primate 
(Topal et al., 1998). Cercetările realizate asupra primatelor, în special 

cele efectuate cu maimuțe Rhesus confirmă baza biologică solidă a 
ataşamentului. Suomi (2008) argumentează că maimutele Rhesus demon- 
strează pattern-uri de ataşament similare celor evidenţiate în relațiile 
umane mamă-copil. Similaritatile fizice, comportamentale, emoţionale 
legate de situații sociale dintre copii şi puii de maimuțe Rhesus arată 
că ființa umană și primatele non-umane au în comun parte din istoricul 
evoluţiei şi reflectă adaptările eficiente la procesul de selecţie, care 
promovează supraviețuirea ambelor specii. 

Topal și Gacsi (2012) consideră că pentru ca ataşamentul să se 
formeze între membri ai diferitelor specii, este nevoie ca acestea să 
prezinte structuri comportamentale similare, cu funcţii comune. Din 
această perspectivă, autorii consideră că dintre animale câinii sunt cei 
care pot forma relații de ataşament cu oamenii, deoarece în procesul 
de domesticire aceştia au trecut prin câteva schimbări în comporta- 
mentele social-afiliative care pot constitui fundament pentru formarea 
relaţiei de ataşament cu oamenii (Miklosi, 2007, citat de Topal şi Gacsi, 
2012), şi anume competenţa socială evoluționistă (,,evolutionary social 
competence”, Miklosi şi Topal, 2013), care constă în proprietatea de a 
manifesta un sistem complex de comportamente prosociale şi coercitive 
în interacțiuni. Prin comparație cu lupii, câinii manifestă preferinţe 
specifice şi atracţie pentru fiinţe umane, iar durata şi calitatea socia- 
lizării timpurii din perioada de pui (evaluată ca interval de 3 până la 
12 săptămâni după naștere) oferă posibilitatea stabilirii unor relații de 
afiliere stabile cu oamenii (Topal et al., 2005). De asemenea, prin com- 
paratie cu lupii, câinii au abilităţi avansate de adaptare a propriului 
comportament la situaţii specifice de interacţiune cu oamenii, în cadrul 
cărora au capacitatea de aprehensiune a indiciilor comportamentale 
umane în situaţii sociale ambigue, pot combina comportamente contra- 
dictorii pentru a răspunde la expectantele omului, respectiv au compe- 
tente sociale în virtutea cărora pot răspunde congruent la semnalele si 
acțiunile umane (Gacsi et al., 2013a). 

Utilizând procedura Situaţia Străină adaptată pentru ataşamentul 
câine-om, Topal et al. (1998) au determinat faptul că relaţia de ata- 

şament câine — om este analogă celei dintre copil şi părinte, respectiv 
stăpânul reprezintă pentru câine baza de siguranță, în prezenţa acestuia 
câinele tinde să crească frecvența comportamentelor de explorare şi 
joc în medii nefamiliare, comparativ cu situația în care cei doi sunt 
separați si câinele se află în prezenţa unei persoane străine. În situaţii 
stresante, câinii caută contactul cu stăpânii și manifestă comportamente 
de socializare semnificativ mai frecvente fata de stăpân, comparativ 
cu o persoană străină, ceea ce reprezintă indicator important pentru 
preferința lor pentru stăpân. Mai mult, autorii au categorizat câinii pe 
continuumul securitate—insecuritate a ataşamentului, similar altor cate- 
gorii de animale (de ex., cimpanzeii) în raport cu oamenii şi diadelor 
mame-copii în interacțiune. 

Topal et al. (1998) nu au identificat indicatori obiectivi în privinţa 
variabilitatii comportamentelor de ataşament ale câinilor, prin urmare 
vârsta câinelui, genul stăpânului sau al câinelui, rasa câinelui nu au 
fost asociate cu diferenţe la nivelul comportamentelor de ataşament. 
Mărimea familiei în care câinele trăieşte, însă, modulează comporta- 
mentele de ataşament ale acestuia față de stăpân. Astfel, câinii care 
cresc în familii mai mari au prezentat un număr mai redus de com- 
portamente de căutare a proximitatii față de stăpân şi pasivitate mai 
ridicată în raport cu episoadele de separare de acesta, comparativ cu 
câinii care cresc în familii mai mici. Autorii au explicat aceste dife- 
rente prin faptul că în familii mai mari câinii îşi formează ataşamente 
multiple, ceea ce îi face să fie mai putin ,,lipiciosi” în raport cu stă- 
pânul atunci când este necesar să se separe de acesta. Prin contrast, 
unii câini evaluati de stăpâni ca „anxioși” în timpul separării de ei şi 
„mai bucuroşi” la reunire prezintă comportamente evidente de distres 
în situaţii de separare, până la tulburarea relationata cu separarea 
(Gaultier et al., 2005, citați de Konok, Doka şi Miklosi, 2011, Konok 
et al., 2015), manifestată prin comportamente problematice de tipul 
latratului excesiv în absența stăpânului, eliminarea inadecvată de urină 
şi fecale, comportamente distructive, stări afective negative, ataşament 
insecurizant. 

Prin analiză factorială a comportamentelor de ataşament ale câinilor, 
Topal et al. (1998) au identificat trei variable ipotetice majore, în funcţie 
de care se stabilesc profilele de ataşament ale câinilor: 

1) Nivel de anxietate, reflectat în reacțiile câinelui la stres în prezența 
stăpânului şi a unei persoane străine; 

2) Acceptarea prezenţei unei persoane străine; 

3) Atasament, reflectat în relaţia câine-stăpân, comportamente de 
căutare a contactului. 


x» 


Efectul stăpânului de „adăpost dătător de siguranță” pentru câine 
în condiţii de distres a fost investigat de Gacsi et al. (2013b) pe un lot 
de 32 de câini care trăiau ca animale de companie în familii. Autorii 
au arătat că în situaţii amenințătoare sau generatoare de distres, stă- 
pânul reprezintă suport pentru redobândirea securităţii, însă efectul este 
modulat de reactivitatea câinelui. Astfel, câinii reactivi, care manifestă 
vocalizare specifică la distres, mârâit sau lătrat în situația amenințătoare 
prezintă creştere mai semnificativă a ritmului cardiac în raport cu câinii 
non-reactivi în condiţiile în care sunt abordati de o persoană străină 
amenințătoare în absenţa stăpânului. Prezența acestuia din urmă are 
efect de linistire a câinelui în condițiile în care persoana străină amenin- 
tatoare îl abordează, efect pe care autorii l-au evaluat prin diferenţele 
care apar la nivelul ritmului cardiac al câinelui în această din urmă 
situație. 

Topal et al. (2005) au arătat că atașamentul fata de stăpân se mani- 
festa încă de la vârsta de 16 luni la puii de câine. Atașamentul fata de 
om se dezvoltă în mai mare măsură la câinii care au fost crescuţi de 
la vârste timpurii cu asigurarea contactului fizic pozitiv de către stăpâni 
(Topal si Gacsi, 2012). Primele trei luni din viata puilor de caine repre- 
zinta perioada de maximă sensibilitate pentru formarea atasamentelor 
cu oamenii, însă şi câinii care nu au avut parte de socializare timpurie, 
cei în cazul cărora relația cu stăpânul s-a rupt, respectiv câinii din adă- 
posturi pot stabili relații de atașament cu figuri umane în condițiile în 
care li se oferă posibilitatea unui contact pozitiv, respectiv în condiţiile 

în care stăpânul asigură securitatea de care câinele are nevoie pentru 
a lega o relaţie de ataşament (Gacsi et al., 2001, Topal şi Gacsi, 2012, 
Kis et al., 2014). Mai mult, autorii susţin că în cazul câinilor din adă- 
posturi, nevoia puternică de contact social cu figuri umane determină 
formarea rapidă a unor ataşamente puternice chiar şi la câinii adulți, 
ceea ce pledează pentru succesul adoptiei acestora, in contrast cu 
ipoteze anterioare conform cărora doar câinii adoptați din adăposturi 
la vârste mici au şanse să se adapteze în familiile adoptive. 

În privinţa pisicilor, unii autori consideră că acestea manifestă com- 
portamente de ataşament similare câinilor si, mai mult, comportamentele 
de ataşament ale pisicilor în compania stăpânilor lor sunt mult mai 
evidente decât în cazul câinilor. În situaţia în care se află în compania 
stăpânilor, pisicile prezintă tendinţa de a rămâne mai mult timp în 
contact cu aceştia, de a fi mai active în prezenţa lor decât în prezenţa 
unei persoane străine, de a petrece timp lângă uşă atunci când stă- 
pânul părăseşte încăperea. În plus, există diferenţe semnificative în 
privinţa comportamentelor de socializare și afiliative ale pisicilor fata 
de persoane, în sensul că acestea nu prezintă iniţiative de joc cu per- 
soana străină atunci când stăpânul iese din încăpere şi rareori stabilesc 
contact fizic cu persoana străină în astfel de situații (Topal şi Gacsi, 
2012). 


2.4. Evaluarea atasamentului 
faţă de animalul de companie 


2.4.1. Evaluarea atasamentului dintre om si animal 


Deşi există un număr relativ ridicat de instrumente care evaluează 
relația om—animal de companie, respectiv diferite aspecte ale interac- 
tiunii om—animal (Anderson, 2007), operationalizarea constructului 
de ataşament fata de animalul de companie a fost inconsistentă in 
diferite studii. Au fost identificate o serie de dificultăți în evaluarea 
atasamentului om-animal de companie, dificultăți care au contribuit 

la producerea unor confuzii la nivelul operationalizarii constructului. 
Adeseori, instrumentele care evaluează relația om-animal de companie 
includ itemi referitori la comportamente şi activități specifice interac- 
tiunilor cu câinii (ex., plimbare, dresaj etc.) $i în mai mică măsură 
evaluează aspecte emoționale ale relaţiei (ex., iubirea, loialitatea etc.), 
care pot apărea în relaţie cu orice tip de animal de companie (Zasloff, 
1996). Acest fapt a condus la serioase inconsistente în privinţa ope- 
rationalizarii atașamentului de-a lungul diferitelor studii (Cromer și 
Barlow, 2013). De asemenea, în evaluare a fost vizată intensitatea 
legăturii de atașament și nu calitatea şi elementele componente ale 
acesteia, iar specificul interacțiunii cu diferite tipuri de animale de 
companie nu a fost examinată. Adeseori, eşantioanele pe care s-au 
testat instrumentele de evaluare dezvoltate au fost selectate din rândul 
studenților la facultăți de profil, precum medicină veterinară. Unele 
dintre acestea au fost dezvoltate prin adaptarea instrumentelor de 
evaluare a relaţiilor interpersonale de atașament la specificul relaţiei 
om-animal de companie. 

Pe lângă dificultăți și impedimente în evaluare, au fost citate si o 
serie de particularităţi ale relaţiei om—animal de companie, care faci- 
litează dezvoltarea unor instrumente de evaluare valide: (1) constanta 
mai ridicată în comportamentul fata de stăpân a animalului de companie, 
în raport cu cele în relaţii interpersonale de ataşament, (2) relația mai 
predictibilă cu animalul de companie, în comparaţie cu relațiile inter- 
personale. 

Securitatea în relația cu animalul de companie a fost operationalizata 
în diferite instrumente ca încredere în iubirea, loialitatea, disponibilitatea 
animalului de companie, în timp ce insecuritatea a fost operationalizata 
în principal de-a lungul dimensiunilor anxietate — evitare, dar şi ca impact 
negativ al animalului de companie sau antipatie fata de animale. 

Câteva dintre instrumentele de evaluare a atasamentului fata de 
animalul de companie au fost utilizate în cercetări care vizau interac- 
tiunea om—animal, în care s-au dovedit a avea proprietăţi psihometrice 
promițătoare. Acestea sunt enumerate în tabelul 1. 

Tabel 1. Exemple de instrumente de evaluare 
a atasamentului fata de animalul de companie, în ordinea publicării 


Instrumentul de 


Componente ale 


evaluare şi atasamentului propnetati Observații 
A es ANI psihometrice i 
autorii acestuia | vizate în subscale 
Short Un singur factor Cronbach alpha | Reprezintă unul 
Attachment al ataşamentului, „89, corelaţii dintre puţinele 
to Pets Scale operationalizat prin: | itemi-total instrumente 
(SAPS) for (1) timp si peste pragul de evaluare 
children and activitati, (2) interes | de .20 a atașamentului 
Young People | şi afecte, (3) fata de animalul 
(Marsa-Sambola | cunoştinţe despre, de companie 
et al., 2015) (4) responsivitate la copii si tineri. 
comportamentala 
fata de obiectul 
ataşamentului 
Dutch Ataşamentul Stabilitate Testat într-un 
Children’s copil-animal test-retest: .85, | singur studiu, 
Attachment de companie Cronbach alpha | necesită testare 
to Companion .78 in alte studii 
Animals 
(Endenburg, 
van Lith si 
Kirpernsteijn, 
2014) 
Pet Attachment | Iubire, Reglare, Validitate 
and Life Impact | Dezvoltare concurenta 
Scale (Cromer | Personală, foarte buna 
si Barlow, 2013) | Impact Negativ cu alte scale 
dezvoltate 
anterior (detalii 
in Cromer şi 
Barlow, 2013) 
Pet Attachment | Anxietatea Cronbach alpha | Adaptat dupa 
Questionnaire | şi evitarea în relația | .86 (Anxietate)— | scala de evaluare 
(Zilcha-Mano de atașament .82 (Evitare) a atașamentului 
et al., 2011) cu animalul interpersonal 
de companie ECR-R 

Instrumentul de 


Componente ale 


evaluare şi atasamentului suey Observatii 
ie sooo psihometrice i 
autorii acestuia | vizate în subscale 
Comfort from Nivelul perceput Cronbach alpha | Conţine itemi care 
Companion al confortului .85 descriu relația 
Animals Scale | emotional pe care Validitate cu orice animal 
(Zasloff, 1996) | stăpânul il primeşte | de construct — de companie, 
de la animalul corelatie nu doar cu câini 
de companie cu LAPS .68 ŞI pisici 
(p<.05) 
Lexington Ataşament general, | Cronbach alpha | Referinta 
Attachment Substituirea pentru intreaga | formala la teoria 
to Pets Scale oamenilor, scala .93 ataşamentului 
LAPS (Johnson, | Drepturi şi starea nu este clară, 
Garrity şi de bine a animalelor operationalizarea 
Stallones, 1992) ataşamentului 
este confuzivă. 
Pet Attachment | Intimitate, Cronbach alpha | Baza teoretică 
Scale (Albert și | grijă şi ataşament .85—.90 a instrumentului 
Bulcroft, 1988) | față de animale nu este clar 
conturată în raport 
cu teoria 
ataşamentului. 
Companion Legătura afectivă, | Cronbach alpha | Dezvoltat 
Animal Bonding | Proximitate fizică, | .77-.86, pe un lot 
Scale (Poresky | Îngrijire Stabilitate de convenienta, 
et al., 1987) test-retest operationalizarea 
la 4 luni pentru | constructului 
scorul total, este discutabilă, 
cu valoarea .81 | itemii axati 
pe activitatile 
copil-animal 
de companie 
CENSHARE Mentinerea relației, | Cronbach alpha | Utilizat pe larg 
Pet Attachment | Intimitate .74-.78 in cercetare, 
Scale (Holcomb, (intimitate) disponibil pentru 
Williams si şi .83—.88 a fi utilizat 
Richards, 1985) (mentinerea de catre practicieni 
relației) şi cercetători 

Instrumentul de 


Componente ale 


Antipatie 
fata de animale 
de companie 


valoarea .92 


evaluare si atasamentului Prope Observații 
3 Aa pleut psihometrice i 
autorii acestuia | vizate în subscale 
Pet Attitude Afectiunea Cronbach alpha | Una dintre 
Scale (Templer | fata de animale .93, stabilitate cele mai des 
et al., 1981) de companie, test-retest cu utilizate scale, 


însă constructul 
,atasamentfata 
de animale 


de companie” 
este similar celui 
de ,,atitudine fata 
de animale 

de companie” 


Dintre scalele dezvoltate pentru evaluarea atașamentului fata de 
animalul de companie, Chestionarul atașamentului față de animalul 
de companie (Pet Attachment Questionnaire, Zilcha-Mano et al., 2011) 
urmăreşte principiile teoriei atasamentului si evaluează diferente in- 
dividuale în privința atasamentului față de animalul de companie. 
Chestionarul include un număr de 26 de itemi, grupaţi în doi factori, 
respectiv două subscale care evaluează cele două dimensiuni principale, 
anxietatea şi evitarea, în relaţie cu animalul de companie. Evitarea în 
relația de ataşament cu animalul de companie se referă la măsura în 
care persoana resimte disconfort în raport cu apropierea fizică şi 
emoţională, respectiv tendinţa de a păstra distanţa față de animalul de 
companie. Anxietatea în relaţia de atașament cu animalul de companie 
se referă la măsura în care persoana prezintă îngrijorare privind faptul 
că ceva rău s-ar întâmpla animalului de companie, dorința puternică 
de apropiere, respectiv îndoiala privind valoarea propriei persoane în 
ochii animalului de companie. 

Din analiza factorială exploratorie realizată de Zilcha-Mano et al. 
(2011) a rezultat următoarea grupare a itemilor instrumentului: 

— Factorul 1 (evitare): 1, 3, 5, 7,9, 11, 13, 15, 17, 19, 21, 23, 25 si 

— Factorul 2 (anxietate): 2, 4, 6, 8, 10, 12, 14, 16, 18, 20, 22, 24, 26. 

Cu permisiunea autoarei, chestionarul a fost tradus şi adaptat în 
limba română de Costea-Barlutiu şi Rusu (în curs de publicare) şi 
urmează să fie testat în cadrul unui studiu realizat cu participarea 
unui lot de participanţi posesori actuali si în trecut ai unor animale de 
companie. Itemii variantei traduse în limba română, dar încă netes- 
tată din punct de vedere al proprietăţilor psihometrice sunt redati în 
tabelul 2. 


Tabel 2. Instrucţiunea şi itemii 
Chestionarul atasamentului fata de animalul de companie 
(Pet Attachment Questionnaire, Zilcha-Mano et al., 2011) 


Vă rugăm să parcurgeti fiecare dintre afirmaţiile de mai jos gândindu-vă la relația 
Dvs cu un animal de companie pe care îl aveţi în prezent sau l-aţi avut in 
trecut si să evaluati măsura în care fiecare dintre acestea descrie sentimentele 
şi gândurile dvs în această relație, pe o scală de la 1 (deloc) la 7 (foarte mult). 
În cazul în care aveți mai multe animale de companie, vă rugăm să alegeți 
unul și să oferiţi răspunsurile referindu-vă la acesta. 


1. Apropierea de animalul meu de companie îmi |1|2|3|4|5|6|7 
este plăcută. 


2. Sunt adeseori îngrijorat(ă) de ceea ce 1|2|3|4|5|6]|7 
aş face dacă animalului meu de companie 
i s-ar întâmpla ceva rău. 


3. Prefer să nu fiu prea apropiat(ă) de animalul 1|2|3|4|516]|7 
meu de companie. 


4. Uneori simt că îl fortez pe animalul meu 1|2|3|4|516]|7 
de companie să arate mai mult devotament 
şi dorință de a fi aproape de mine. 


5. Prefer să păstrez distanţă fata de animalul 1|2|3|4|516]|7 
meu de companie. 


6. Dacănu îl pot face pe animalul meu 1|2|3|4|5|6]|7 
de companie să arate interes fata de mine, 
mă supăr sau enervez. 


7. Adeseori animalul meu de companie este 1|2|3|4|5|6|7 
o pacoste pentru mine. 

8. Semnele de afecţiune din partea animalului 1|2|3|4|5|6]|7 
meu de companie îmi întăresc valoarea ca 
persoană. 

9. Mă simt distant(ă) fata de animalul meu 1|2|3|4|5|6|7 
de companie. 


10. Adeseori simt că animalul meu de companie 1|2|3|4|5|6|7 
nu-mi permite să mă apropii atât de mult cât 
mi-aş dori. 


11. Nu sunt foarte ataşat(ă) de animalul meu 1|2|3|4|5|6|7 
de companie. 


12. Mă enervez atunci când animalul meu 1|2|3|4|5|6|7 
de companie nu doreşte să se apropie de mine 
atât de mult cât mi-aş dori eu. 


13. Dacă ar fi nevoie, aş putea renunţa la 1);2/3)4)5|6]7 
animalul meu de companie fara dificultati. 


14. Devin frustrat(ă) atunci când animalul meu 1|2|3|4|5|6|7 
de companie nu este în preajma mea atât 
de mult cât mi-aş dori eu. 


15. Nu am o problemă să mă despart de animalul |1|2|3|4|5|6|7 
meu de companie pentru o perioadă 
îndelungată. 


16. Am nevoie de semne de afecțiune din partea |1|[2|3|4|516|7 
animalului meu de companie pentru a simți 
că este cineva care mă acceptă aşa cum sunt. 


17. Mă simt incomod atunci când animalul meu 1|2|3|4|5|6|7 
de companie dorește să se apropie de mine. 


18. Mă simt frustrat(ă) dacă animalul meu 1|2|3|4|5|6|7 
de companie nu se arată disponibil pentru 
mine atunci când am nevoie. 


19. Devin nervos(nervoasă) atunci când 1|2|3|4|5|6|7 
animalul meu de companie se apropie 
prea mult de mine. 


20. Fără acte de afecţiune din partea animalului 1|2|3|4|5|6]|7 
meu de companie, mă simt fără valoare. 


21. Doresc să mă apropii de animalul meu 1|2|3|4|5|6|7 
de companie, dar continui să mă retrag. 


22. Mă îngrijorează să fiu lăsat(ă) singur(ă) 1|2|3|4|5|6|7 
fără animalul meu de companie. 


23. Încerc să evit să mă apropii prea mult 1|2|3|4|5|6|7 
de animalul meu de companie. 

24. Am nevoie de semne ale iubirii din partea 1|2|3|4|516]|7 


animalului meu de companie pentru a mă 
simţi valoros(valoroasă). 


25. Atunci când sunt departe de animalul meu 1|2|3|4|5|6|7 


de companie pentru o perioadă lungă de timp, 
rareori mă gândesc la el. 


26. Am nevoie de multe confirmări din partea 1|2|3|4|516]|7 


animalului meu de companie că mă iubeşte. 


2.4.2. Evaluarea atasamentului animalului fata de om 


Instrumentele de evaluare a atașamentului câine — om au început 


să fie adaptate după cele utilizate în cazul subiecţilor umani în anii 
"90. Astfel, procedura standardizată de evaluare a ataşamentului dez- 


voltată de Mary Ainsworth pentru investigarea relaţiei de atașament 


dintre mamă și copil a fost adaptată de Topal et al. (1998) pentru studiul 
comportamentelor de ataşament ale câinilor raportate la stăpânii lor. 


Similar procedurii originale, autorii au dezvoltat şapte episoade de 
interacțiune şi separare, fiecare cu durata de 2—3 minute între câine şi 


figura de atașament (stăpânul), respectiv o persoană străină: 


1) 
2) 
3) 
4) 


5) 
6) 


7) 


Câinele şi stăpânul se află într-o încăpere nefamiliară, stăpânul 
inițiază jocul, contactul fizic; 

Persoana străină pătrunde în încăpere, câinele este în compania 
ambilor, iar persoana străină inițiază jocul si contactul fizic; 
Stăpânul pleacă, câinele rămâne cu persoana străină, care inițiază 
jocul și contactul fizic (primul episod de separare); 

Stăpânul revine, persoana străină pleacă, stăpânul iniţiază jocul şi 
contactul fizic; 

Stăpânul pleacă, câinele rămâne singur (al doilea episod se separare); 
Persoana străină revine şi inițiază jocul și contactul fizic cu câinele 
(al treilea episod de separare); 

Stăpânul revine, persoana străină pleacă, iar stăpânul inițiază jocul 
şi contactul fizic cu câinele (Topal et al., 1998). 

Participanţii sunt informați în privinţa comportamentului pe care 
trebuie să îl adopte în timpul testului, interacțiunea este filmată și ulte- 
rior analizată din punct de vedere al comportamentelor de ataşament 
ale câinelui: explorare, joc, salut, contact fizic, urmărire, aşezare la uşă 
etc., atât raportate la stăpân, cât şi la persoana străină. Similar subiecţilor 
umani, separarea de figuri de ataşament în medii nefamiliare produce 
distres $i anxietate, manifestate în comportamente specifice atasamentului 
câinelui fata de stăpân (căutare a proximitatii). Reacţiile câinelui la 
stăpân şi persoana străină sunt, de asemenea, surprinse (Topal et al. 
(1998), iar pe baza acestora comportamentele de atașament ale câinilor 
pot fi descrise şi categorizate. 


2.5. Contribuţii ale teoriei ataşamentului 
în terapia şi intervențiile asistate de animale 


Interacțiunile asistate de animale cuprind diverse abordări terape- 
utice în care animalul este parte integrantă din proces (Zilcha-Mano, 
Mikulincer şi Shaver, 2011), astfel încât, alături de terapeut, animalul 
interacționează cu clientul în vederea îmbunătățirii rezultatului terapiei. 
Animalul cu care clientul interacționează este de regulă un animal de 
terapie, facilitator pentru procesul terapeutic. Baza pentru beneficiile 
interacțiunii om-animal este insuficient clarificată, însă una dintre 
ipoteze este aceea că ataşamentul fata de animalul de companie ar fi 
mecanismul care explică aceste beneficii, dat fiind că atât atașamentul 
interpersonal, cât şi interacțiunea cu animalul de companie influențează 
stările fiziologice ale persoanei (Cromer și Barlow, 2013). Terapia asis- 
tată de animale facilitează schimbări pozitive datorită abilității tera- 
peutulului de a crește securitatea clientului în explorarea relațiilor, 
expectantelor, emoţiilor, comportamentelor, prin oferirea unui model 
de relație diferit, care conduce la modificarea modelelor de lucru interne. 

Teoria atașamentului reprezintă un cadru teoretic adecvat pentru 
studiul relației om—animal, precum și a diferenţelor care apar la acest 
nivel (Zilcha-Mano, Mikulincer si Shaver, 2012). Animalele au o 

contribuție semnificativă și pozitivă la starea de sănătate și starea de 
bine a persoanelor vulnerabile (Thompson et al., 2014, p. 227), prin 
faptul că asigură companie, securitate, asistență practică si capital social 
care previne singurătatea si izolarea socială. Animalul de companie 
poate deveni bază dătătoare de siguranţă şi adăpost sigur pentru stă- 
pân deoarece oferă iubire necondiționată şi nu părăseşte persoana în 
momente de distres. Ataşamentul fata de animale creşte rezilienta popu- 
latiilor vulnerabile (persoane cu dizabilități, persoane fără adăpost, 
persoane cu boli mentale, persoane de vârsta a treia, copii şi tineri, 
persoane provenind din comunităţi cu diversitate culturală sau din 
comunități izolate etc.). Conform teoriei ataşamentului, modelele de 
lucru interne despre sine şi ceilalți, formate în baza interacțiunilor 
repetate cu figuri semnificative, influențează relgarea emoţională şi 
comportamentul în relații (Mikulincer și Shaver, 2007). Disponibilitatea, 
suportul în caz de pericol şi responsivitatea figurilor de ataşament deter- 
mină dobândirea securității ataşamentului, a modelelor de lucru pozitive, 
optimiste, care fundamentează sentimentul valorii personale şi reglarea 
emoţională, ca baze pentru sănătatea mentală optimă (Mikulincer şi 
Shaver, 2007, citați de Zilcha-Mano, Mikulincer şi Shaver, 2011). 
Teoria istoriei de viata (,,Life history theory”, Charnov, 1993, 
Clutton-Block, 1991, Stearns, 1976, 1992, Williams, 1966, citati de 
Simpson si Belsky, 2008) arată că pentru a lăsa urmași, individul 
trebuie să rezolve o mulţime de probleme referitoare la supravieţuire, 
creştere, dezvoltare și reproducere în timpul vieții. În funcţie de 
circumstanţele de viata, timpul, efortul și energia individului pot fi 
direcționate spre efortul somatic, respectiv creșterea şi dezvoltarea 
fizică, sau spre efortul reproductiv şi investirea energiei în producerea 
de urmași. Efortul reproductiv are două componente: efortul de împere- 
chere (localizarea, curtarea, atragerea partenerilor) şi efortul de îngrijire 
parentală (gestație, naştere, îngrijire postnatală a copiilor, educatie/ 
socializare a acestora). Teoria istoriei de viaţă abordează modul în care 
individul trebuie să aloce efort somatic sau reproductiv, în funcție de 
circumstanțele de viaţă trecute, prezente și viitoare. Această teorie aduce 

argumente în plus pentru faptul că sistemul de atașament al copilului 
facilitează nu doar sănătatea mentală şi starea de bine, ci inclusiv 
supraviețuirea şi dezvoltarea în primii ani ai vieţii (Simpson si Belsky, 
2008). Ideea este susținută de studii asupra copiilor care suferă de 
blocaj în dezvoltare, comparativ cu cei care sunt rezilienti (Costea- 
Barlutiu, 2010), care arată că rezilienta este dobândită în condiţiile în 
care copilul nu beneficiază doar de îngrijire corectă, ci şi de relatio- 
nare socială. Blocajul în dezvoltare este asociat cu inhibitia comporta- 
mentală si reducerea șanselor de relationare ale copilului. Pe de altă 
parte, blocajul în dezvoltare, care apare adeseori ca urmare a rupturii 
în relaţia de ataşament, relaţii inadecvate părinte-copil, traume de natură 
relationala, poate afecta şansele copilului de supravieţuire. La vârsta 
adultă, sistemul de ataşament determină creşterea potrivirii generale a 
individului prin adoptarea unor strategii reproductive adecvate, variate, 
care se adaugă obţinerii satisfactiei si fericirii în relații apropiate. 

Cu facilitarea şi medierea empatică a unui terapeut, animalul de 
companie poate deveni o relaţie de ataşament securizantă, care ulterior 
poate deschide drumul spre formarea altor ataşamente securizante în 
viata unui client care a avut istoric dificil de relaţii interpersonale. 
Dacă terapeutul poate deveni cu ușurință ţinta proiectiilor clientului 
şi a modelelor de lucru negative ale acestuia, animalul de companie 
facilitează formarea unei legături de atașament în care astfel de proiecții 
să nu apară, ceea ce ajută la revizuirea modelelor dezadaptative ale 
clientului (Zilcha-Mano, Mikulincer si Shaver, 2011). Experiențele 
emoţionale din relaţia terapeutică client — animal de terapie sunt 
corective atât pentru relaţia terapeutică în care pot apărea proiecții 
problematice, cât şi pentru funcționarea clientului. Astfel de experienţe 
emoţionale corective infirmă modelele de lucru interne disfunctionale 
ale clientului. Deși animalul de terapie este parte din viaţa clientului 
un timp limitat si cu o anumită frecvenţă dată de frecvenţa şedinţelor 
de terapie, acesta poate deveni în timp una dintre figurile din ierarhia 
atasamentelor clientului. Ghidarea profesionistă a terapeutului este 
esenţială pentru ca terapia să funcţioneze optim. 

2.5.1. Strategii terapeutice pentru TAA 


Zilcha-Mano, Mikulincer şi Shaver (2011) propun câteva strategii 
bazate pe teoria atașamentului şi cercetările realizate în domeniul 
acesteia care pot fi utile în terapia asistată de animale pentru abor- 
darea nevoilor relationale ale clientului şi a remedia modele de lucru 
dezadaptative: 

1) Asigurarea unor experienţe emoționale corective in care orientarea 
ataşamentului clientului să fie dublată de dezvoltarea unei orientări 
contra-complementare, şi anume atașamentul fata de animalul de 
companie. În acest fel, în cadrul relaţiei terapeutice, modelele de 
lucru stabile problematice sunt infirmate şi ulterior revizuite prin 
coliziunea cu modelele de lucru funcționale derivate din relația 
cu animalul de companie. 

Pentru clienţii cu ataşament evitant, care tind să utilizeze 
strategii de dezactivare a atașamentului si să nege nevoile de ata- 
şament, să devină auto-suficienti (Mikulincer si Shaver, 2007), 
relația cu animalul de companie, în care pot avea sentimentul 
controlului, oferă posibilitatea apropierii, tolerării dependenței, 
nevoii de afecțiune, deoarece animalul răspunde contingent, pozitiv 
şi le acceptă gesturile de apropiere. 

Pentru clienții cu ataşament anxios, care prezintă tendinţa de 
hiperactivare a ataşamentului atunci când resimt lipsa disponibili- 
tatii şi responsivitatii partenerilor, ghidată de nevoia profundă de 
protecție și sprijin din partea figurilor de ataşament (Mikulincer şi 
Shaver, 2007), relaţia cu animalul de terapie poate fi mai securi- 
zantă pentru că le dă sentimentul că ei sunt în controlul relației. 
Relaţia cu animalul este mai predictibilă, stabilă şi sigură, anima- 
lele arată disponibilitate emoţională, submisivitate, interes, ceea 
ce poate avea efect benefic de relaxare şi angajare a clientului în 
explorare şi dezvoltare personală pentru că nu există riscul aban- 
donului (Zilcha-Mano, Mikulincer şi Shaver, 2011). Prin urmare, 
prezenţa animalului de companie poate creşte securitatea în relația 

terapeutică prin exprimarea emoţiilor de către animal, stabilitate, 
predictibilitate, disponibilitate emoțională a acestuia. 

2) Utilizarea prezenţei animalului de terapie facilitează comunicarea, 
prin interpretarea a ceea ce animalul ar putea spune, gândi, visa 
(în special la copii), discutarea pe marginea relaţiei cu propriile 
animale de companie si identificarea tipului de atașament din aceasta 
relație. Raportarea spontană la parteneri de relație poate fi observată 
în raporturile dintre terapeut, client și animalul de terapie (Zilcha- 
Mano, Mikulincer și Shaver, 2011). 

Utilizarea prezenţei animalului de companie are potential de eli- 
minare a rezistentelor, a rezervelor şi constrângerilor pe care clientul 


3) 


le poate resimti fata de terapie şi crearea unei atmosfere terapeutice 
pline de afecţiune, calm, căldură (Zilcha-Mano, Mikulincer şi Shaver, 
2011), care vine în întâmpinarea nevoilor clientului de protecţie 
şi acceptare. 

4) Interacțiunile jucăușe pot creşte explorarea, spontaneitatea, crea- 
tivitatea şi bucuria, iar securitatea dată de prezenţa animalului de 
terapie poate creşte explorarea şi creativitatea clienţilor (Zilcha- 
Mano, Mikulincer și Shaver, 2011). 

Securitatea din relaţia cu animalul de companie are potențial ridicat 
de susţinere a dezvoltării unei relații sigure cu terapeutul, prin gene- 


5) 


ralizare, animalul de companie având rol de „obiect al tranziției” 
(Winnicott, 1986, citat de Zilcha-Mano, Mikulincer şi Shaver, 2011). 
6) În cazul în care apar reacţii dificile la client în raport cu animalul 
de terapie, acestea pot fi discutate în lumina experiențelor clientului 
dinafara cadrului terapeutic, astfel acesta având posibilitatea să 
înțeleagă dificultăţile sale relationale si factorii care le mențin 
(Zilcha-Mano, Mikulincer şi Shaver, 2011). 

7) Terapeutul poate sprijini clientul să înţeleagă consecinţele pro- 
blematice ale pattern-urilor lui relationale în raport cu animalul 
de terapie, respectiv ciclurile de interacțiune dezadaptative care apar 


si în relaţii interumane (Zilcha-Mano, Mikulincer şi Shaver, 2011). 

8) Prelucrarea pierderilor, durerii referitoare la separare, doliului din 
viaţa clientului, cu facilitarea și medierea pe care o oferă prezenţa 
animalului de terapie este utilă atât pentru pierderi suferite de client 
de-a lungul timpului, cât si pentru prelucrarea separării de terapeut 
la finalul terapiei (Zilcha-Mano, Mikulincer şi Shaver, 2011). 


O serie de studii au arătat că încrederea în animalul de companie 
este mai uşor de dobândit decât în oameni la persoane cu traume inter- 
personale, ceea ce reprezintă un argument solid în favoarea ideii că 
animalele de terapie reprezintă adjuvant pentru proces, iar cu ghidarea 
terapeutului se pot obţine rezultate benefice pentru clienţi de pe urma 
prezenţei lor în cabinetul terapeutic. 


2.5.2. Efecte benefice ale atasamentului fata de animale 
de companie 


Pe lângă efectele atașamentului om—animal de companie descrise 
în subcapitolele anterioare, efecte dintre care unele au fost modulate 
de stiluri de ataşament și alti factori relationati cu ataşamentul şi care 
susțin utilitatea implicării animalelor în activităţi terapeutice, subcapi- 
tolul de fata puncteaza câteva alte efecte benefice. O serie de studii au 
evidențiat asocierea semnificativă dintre ataşamentul om-animal de 
companie şi aspecte relevante ale funcționării psihice și sociale a stă- 
pânilor acestora. Lewis, Krageloh si Shepherd (2009) au identificat 
corelaţie pozitivă între anumite componente ale calității vieții şi ata- 
şamentul față de animalul de companie la adulţi tineri. Dintre aceste 
componente, calitatea vieţii pe planul sănătăţii fizice a fost relationata 
cu ataşamentul la posesorii de câini, în timp ce domeniul social al cali- 
tatii vieţii a fost relationat cu atașamentul la posesorii de alte animale 
în general. 

Marks, Koepke și Bradley (2010) au identificat relaţia pozitivă 
dintre ataşamentul faţă de animalul de companie şi generativitate la 
adulţii tineri (promovarea generaţiilor viitoare, ghidarea acestora, pro- 
creativitatea, creativitatea și productivitatea în cadrul unei relații care 

implică beneficii mutuale, Erickson, 1950, citat de Marks, Koepke şi 
Bradley, 2010). Dat fiind că atât atașamentul, cât şi generativitatea 
implică îngrijirea, păsarea pentru celălalt, cele două caracteristici sunt 
profund relationate. În plus, relaţia pozitivă dintre cele două reprezintă, 
după autorii citați, încă un argument privind efectul benefic al anima- 
lelor de companie pentru deţinătorii lor umani. 

Relaţia apropiată cu animalul de companie în copilărie a fost rela- 
tionata cu empatia fata de animale şi evitarea consumului de carne la 
vârsta adultă (Rothgerber și Mican, 2014), respectiv cu cât atașamentul 
fata de animalul de companie la vârsta copilăriei este mai ridicat, cu atât 
evitarea consumului de carne este mai frecventă, însă doar în condiţiile 
în care empatia fata de animale este crescută. 

De asemenea, ataşamentul față de animalul de companie poate avea 
efecte benefice asupra nivelului agresivitatii la copii (Marsa-Sambola 
et al., 2015). În teoria atașamentului, agresivitatea în perioada copilăriei 
este puternic motivată de disfuncţii ale atașamentului dintre părinte şi 
copil (Berlin, 2005), precum şi cu atașamentul dezorganizat, care a 
fost considerat de diverşi autori ca unul dintre cei mai semnificativi 
factori de risc pentru agresivitate şi comportamente disruptive (Kim, 
2010). Diverşi autori (citați de Marsa-Sambola et al., 2015) au arătat 
că animalele de companie influenţează pozitiv, direct sau indirect, dez- 
voltarea socio-emotionala a copiilor si adolescenților, respectiv compor- 
tamentele pro-sociale, empatia şi au rol în modularea reactivitatii la 
stres, precum si în îmbunătăţirea relationarii sociale. Marsa-Sambola 
et al. (2015) consideră că atașamentul față de animalul de companie 
reprezintă un construct relevant care ar putea ajuta la înţelegerea mai 
bună a efectului animalului de companie asupra sănătăţii copiilor. 
Westgarth et al. (2013) au constatat că atașamentul copiilor fata de 
animalul de companie este mai ridicat la cei care sunt copii unici, prin 
comparaţie cu cei care au frați sau surori. 

La copii, ataşamentul fata de animalul de companie a fost relatio- 
nat pozitiv cu amploarea comportamentelor prosociale, precum şi cu 
timpul petrecut în compania animalului şi îngrijirea acestuia. Carlisle 

(2015) a descris relaţia semnificativă dintre ataşamentul fata de câine 
şi abilitățile sociale ale copiilor cu autism, respectiv dintre ataşament 
şi comportamentele pro-sociale ale copiilor cu autism. 

Prin urmare, ataşamentul securizant cu un animal de companie poate 
deveni pentru copii, adulţi şi familii facilitator pentru dezvoltarea unor 
relaţii sănătoase interumane. Deşi în ultima perioadă cercetarea în 
domeniul atașamentului dintre om şi animalul de companie a cunoscut 
dezvoltare importantă, există încă dileme numeroase atât în privinţa 
atașamentului dintre om si animal, cât si în privinţa legăturii dintre 
acesta și atașamentul interpersonal, care necesită clarificare în cadrul 
unor cercetări viitoare. 


2.6. Concluzii 


Teoria ataşamentului reprezintă teorie a relațiilor „robustă şi gene- 
rativă” (Sroufe, 2016, p. 1009), cu multiple implicații si aplicaţii în 
diferite domenii de cercetare şi aplicaţii practice. O multitudine de dovezi 
empirice au adus argumente solide pentru eficiența intervențiilor bazate 
pe atașament în abordarea unei game largi de probleme ale ființei umane, 
din perioada copilăriei până la vârsta adultă. 

Desi initial o teorie a relaţiilor parinte—copil, teoria ataşamentului 
s-a extins înspre descrierea relațiilor semnificative interpersonale la 
vârsta adultă şi, mai recent, înspre investigarea altor tipuri de relaţii 
semnificative, printre care se numără cele cu animalul de companie. 
Natura atașamentului față de animalul de companie este profund 
relaționată atât cu o serie de componente ale relației cu stăpânul, cât 
şi cu anumite caracteristici precum starea de sănătate fizică şi psihică 
a detinatorului acestuia. De asemenea, atașamentul animalului de 
companie față de stăpân, recent investigată prin proceduri experi- 
mentale adaptate după cele dezvoltate pentru relația copil-părinte, ar 
putea avea un rol important în explicarea interacțiunilor dintre om şi 
animal. Studiile privind comportamentele de ataşament ale animalului 

de companie sunt încă la început, în special cele cu referire la alte tipuri 
de animale decât câinii, pe care majoritatea cercetărilor s-au axat. 
Desi în continuarea există dileme privind legătura dintre atasamen- 
tul om-animal de companie și atașamentul interpersonal, paradigma 
atașamentului poate deveni cadru util pentru explicarea eficienţei 
activităților şi terapiilor asistate de animale, deoarece nu doar că este 
un model bazat pe dovezi în ceea ce priveşte evaluarea şi intervenţia, dar 
poate furniza și cadrul metodologic pentru cercetarea în acest domeniu. 

Denisa Pop’ 


Studiile în domeniul interacțiunii om—animal aduc tot mai multe 
dovezi ale efectelor benefice pe care le are interacțiunea pozitivă atât 
cu animalele de terapie, cât şi cu animalele de companie. Se pune 
adeasea întrebarea: Care este mecanismul efectelor pozitive ale acestor 
interacțiuni? 

Cele mai multe persoane care deţin un animal de companie vor 
spune că îl deţin în primul rând pentru acest lucru, adică pentru 
companie — fiind asociată cu confort şi relaxare, cu oportunitatea de a 
fi altruist si de a oferi grijă unei fiinţe, dar şi de a se purta copilărește 
şi de a fi jucăuşi (Holbrook et al., 2001). În mediul ultrastimulant si 
adesea perceput ca stresant în care trăim azi, acest tip de companie poate 
fi o soluţie eficientă pentru creșterea calităţii vieţii. Cum contribuie 
mai exact joaca, relaxarea şi interacțiunile pozitive la o viață mai 
bună? Din punct de vedere biologic, organismul are nevoie de o stare 
de echilibru, numită homeostazie. Din punct de vedere al sistemului 
nervos autonom, acesta intră într-o stare de dezechilibru atunci când 
creierul simte că organismul se află în pericol. În mediul ancestral, 
acest dezechilibru avea cel mai probabil loc când viaţa era pusă în 
pericol, sistemul nervos vegetativ simpatic activând toate resursele pentru 
a pregăti organismul pentru reacţia de lupta-sau-de-fuga. În prezent, 
creierul nu e obișnuit cu multitudinea de stimuli din jur și activează 
exact aceeaşi reacţie de mai multe ori într-o singură zi, deşi viaţa nu 

este neapărat pusă în pericol. În schimb, dacă ajungem acasă si ne 
jucăm sau ne mângâiem animalul de companie, simţim cum începem 
să ne relaxăm — semn al activării sistemului nervos parasimpatic 
(SNP), readucând astfel starea de echilibru în organism. Răspunsul 
de relaxare e o stare fizică de odihnă care schimbă răspunsurile fizice 
şi emoţionale la stres (scăderea ritmului cardiac, a tensiunii arteriale 
şi a celei din muşchi). 

Cercetătorii au început să investigheze în ce constă exact această 
stare de bine, de relaxare cu ajutorul animalului de companie, dorind 
să obţină şi măsurători obiective — nu doar subiective, bazate pe 
chestionare. Majoritatea cercetărilor s-au axat pe interacțiunea pozi- 
tivă om-câine, urmărind mai ales modificările în nivelele de cortizol 
(“hormonul stresului”) şi în nivelele de oxitocină (“hormonul ataşa- 
mentului”). Când vorbim de interacțiune pozitivă, ne referim mai ales 
la mângâiere, joacă, dar şi la vorbit sau privit reciproc în ochii câinelui. 

Primele studii relevante în cazul ambelor specii (atât om, cât şi 
câine) au apărut în jurul anilor 2000, fiind efectuate de cercetătorul 
Odendaal şi echipa sa, în Africa de Sud. În experimentele lor (Odendaal, 
2000; Odendaal și Lehmann, 2000; Odendaal si Meintjes, 2003), 
oamenii de ştiinţă au selectat şase substanţe neurochimice asociate în 
general cu scăderea tensiunii arteriale: beta-endorfinele circulante 
(din plasmă), oxitocina, prolactina, acidul fenilacetic, feniletilamina, 
dopamina, cortizolul. Au fost măsurate modificările în nivelul acestora, 
atât înainte, cât şi după interacțiunea pozitivă om-câine, la ambele 
specii. În acest studiu au participat atât câini alături de stăpânii lor, 
cât și câini și oameni care nu se cunoşteau de dinainte. Efectele 
interacțiunii pozitive cu animalul de companie au fost comparate cu 
efectele citirii unei cărţi, iar rezultatele au indicat că interacțiunea cu 
câinele a produs schimbări mai puternice în nivelele de beta-endorfine, 
oxitocină $i prolactină în comparaţie cu efectele asociate cu cititul cărții. 
De asemenea, la participanţii umani a scăzut nivelul cortizolului fata 
de situaţia pre-test, iar la ambele specii, tensiunea arterială a scăzut 
semnificativ în faza de post-test. Nivelele beta-endorfinelor circulante 

(din plasmă), ale oxitocinei, prolactinei, acidului fenilacetic și dopaminei 
au crescut semnificativ fata de post-test la ambele specii (Odendaal & 
Meintjes, 2003). Nivelele cele mai ridicate de oxitocină s-au regăsit 
în cazul ambelor specii după interacțiunea stăpân-câine (Odendaal, 
2000 apud Pop & Rusu, 2016). 

Tot în contextul interacțiunilor pozitive om-câine, studii recente 
au început să investigheze diferenţele şi similaritatile între stilurile de 
atașament atât ale oamenilor (context intepresonal şi om—animal), cât 
şi ale câinilor (câine-stăpân). O legătură între stilul de atașament al 
stăpânilor şi relaţia lor cu câinii a fost găsită de Oliva et al. (2016), 
aceştia descoperind că un stil de ataşament anxios al stăpânului co- 
relează cu o performanţă mai slabă la câini în probele de urmărire şi 
înțelegere a gesturilor umane. Se pare că aceată legătură bazată pe ata- 
şament este bidirectionala, Hall et al. (2016) susținând că atitudinea 
şi caracteristicile persoanei, dar şi ale câinelui, sunt associate cu func- 
tionarea optimă a legăturii om—animal. Hall et al. (2016) au analizat 
relația copil-câine printr-o serie de experimente comportamentale şi 
câteva chestionare. Rezultatele au indicat că ataşamentul copil-câine 
e asociat cu sprijinul pe care copilul percepe că îl primeşte din partea 
câinelui $i cu cât de corect urmează câinele indicaţiile gesturale ale 
copilului. Câinii care urmau cel mai bine gesturile copiilor erau acele 
animale de companie pentru care copiii înşişi erau responsabili acasă 
cu îngrijirea lor (hrănire, plimbat, periat), nivelul de responsabilitate 
față de animalul de companie fiind astfel un factor semnificativ în 
funcţionarea relaţiei om—animal. 

Explicaţia din punct de vedere fiziologic a relației bidirectionale 
om-câine este dată de Oliva et al. (2015), arătând printr-o serie de 
experimente că performanţa câinelui în înțelegerea semnalelor date 
de stăpân creşte dacă i se administrează oxitocină. În mod normal, cu 
cât relaţia stăpân-câine este mai bună (stăpânul fiind ataşat de câine 
şi câinele de acesta), cu atât şi nivelele de oxitocină sunt mai ridicate, 
iar performanţele cognitive ale animalului de companie mai bune (în 
acord cu comunicarea gesturală şi verbală din partea stăpânilor). 

Explicatiile funcţionării relaţiei om-câine vin si din partea neuro- 
ştiinţelor cognitive. Astfel, cu ajutorul imagisticii prin rezonanță 
magnetică funcțională (fMRI), Hayama et al. (2016), au concluzionat 
că diferenţele între stilul de atașament, atracţia faţă de animalele de 
companie și deținerea unui animal de companie fac o diferenţă în per- 
ceptia cu care sunt vizionate poze cu animale de companie. Aceştia 
au selectat 15 bărbaţi deținători de animale de companie (câini şi pisici) 
şi 15 non-detinatori care au vizionat fotografiile în interiorul fMRI. 
Un atașament mai ridicat fata de propriul animal de companie a fost 
asociat cu o mai mare activare în regiunea parietală şi occipitală, în 
timpul vizionării fotografiilor, acestea fiind posibile regiuni implicate 
în interacțiunile interpersonale şi în interacțiunea om-animal. 

În unele studii, cum ar fi cel realizat de Rehn şi Keeling (2016), 
se propune cunoaşterea propriului stil de ataşament de către viitorii 
stăpâni, cât şi al câinelui, pentru a avea o relație optimă cu animalul 
pe care îl achiziționează. Este important însă de constientizat că stilurile 
de ataşament se mai pot schimba pe parcurs, interacţiunea pozitivă 
constantă putând să aibă un efect de modelare pozitivă (în direcţie 
securizantă): de exemplu, Harlinger & Blazina (2016) au observat că 
bărbații care în mod normal se simt constrânşi de rolurile tradiționale 
şi nu îşi exprimă în manieră extrovertă sentimentele, într-un context 
de joacă cu animalul lor de companie, pot lăsa în urmă constrângerile 
mult mai ușor, exprimându-și liber emoţiile. Acest lucru s-ar putea 
datora faptului că în timpul jocului cu animalele de companie, aceștia 
nu se simt judecaţi, autorii făcând referire la un citat al scriitorului 
Samuel Butler (1912 apud Harlinger & Blazina, 2016): „Marea plăcere 
a unui câine este că poţi să te faci de râs şi nu numai că nu te va mustra, 
dar se va face si el de râs”. Cercetătorii menţionează inclusiv beneficiul 
adus de reamintirea evenimentelor plăcute, în acest caz joaca cu ani- 
malul, care reprezintă o prețioasă sursă de confort emoţional. 

Joaca câinilor în contexte sociale interspecifice (cu omul) este 
definită de unii autori ca fiind o „...trăsătură adaptativă, selectată în 
timpul domesticirii pentru a facilita atât dresajul, cât si formarea 

legăturilor emoționale între câine si stăpân. Frecvența si forma jocului 
pot astfel să reprezinte un indicator al relaţiei om-câine” (Bradshaw 
et al., 2015). Joaca cu câinele e corelată la indivizii umani cu afectele 
pozitive (zâmbete), mai ales dacă include atingere, mișcare şi proximi- 
tate (Horowitz & Hecht, 2016). În cazul câinilor, aceştia dau dovadă 
mai tot timpul de afecte pozitive în timpul jocului, acestea fiind măsurate 
de Horowitz & Hecht (2016) prin frecvenţa datului rapid din coadă. 

De cele mai multe ori, deţinătorii de animale de companie nu îşi 
fac timp să se joace cu căţeii lor, neconştientizând sau neavând informaţii 
despre beneficiile psiho-fiziologice ale jocului (Proyer, 2013). Lipsa 
jocului se poate asocia cu deteriorarea relaţiei, câinii devenind stresaţi 
şi cel mai probabil încep să distrugă lucruri din casă (Bud, 2009), iar 
multi deținători de animale de companie ajung să renunţe la câinele 
lor din aceste motive (Bud et. al, 2003). Pe lângă joacă, un impact major 
asupra relaţiei şi a bunăstării ambelor specii îl poate avea şi mangaiatul 
animalului. Handlin et al. (2011, 2012) au găsit o corelaţie semnificativă 
a nivelelor de oxitocină ale câinilor cu cele ale stăpânilor, ambele nivele 
fiind crescute după o şedinţă de mângâiat. 

Această corelare a nivelelor hormonale a stăpânilor cu cele ale 
câinilor a fost adusă în discuţie și de către unul dintre cei mai cunoscuți 
etologi la nivel mondial, Adam Miklosi, acesta punctând conceptul 
de sincronizare emoțională în contextual relației om-câine (https:// 
familydogproject.elte.hu/). Cercetătorul susţine că evoluţia unor noi 
aspecte comportamentale la câini a fost necesară în trecut pentru a 
asigura supraviețuirea în noul mediu, alături de specia umană, câinii 
prezentând un înalt nivel de sociabilitate în interacțiunea cu omul. 
Diferenţa în nivelele de socializare ale câinilor în comparaţie cu lupii, 
susține cercetătorul, este „fără îndoială rezultatul unui proces selectiv” 
(Miklosi, 2007). În cartea sa, „Dog Behaviour, Evolution, and Cognition”, 
Miklosi (2007) descrie comportamentele care au evoluat la câini în 
relaţie cu omul, printre ele numărându-se și sincronizarea emoţională — 
câinii recunosc starea emoţională a omului prin urmărirea anumitor 
semnale vizuale sau acustice emise de oameni, iar apoi se sincronizează 

cu aceste semnale la nivel comportamental și fiziologic. De exemplu, 
Vas et al. (2005, apud Miklosi, 2007) au observat că în funcţie de 
atitudinea omului (prietenos sau amenintator), câinii isi schimbau 
comportamentul şi răspunsul emoţional în concordanță cu atitudinile 
exprimate de persoanele respective. 

După o competiţie de agilitate, Buttner et al. (2015) au urmărit 
interacțiunea instructor-câine din punct de vedere al comportamentului 
afiliativ sau pedepsitor fata de câine, recoltându-se de asemenea probe 
de salivă atât înainte de competiţie, cât şi după, pentru a urmări modi- 
ficările în nivelele de cortizol salivar la ambele specii. Rezultatele au 
arătat o sincronizare a acestor nivele ale cortizolului salivar (un indicator 
al stresului, care poate fi analizat din salivă, în manieră neinvazivă), 
indiferent de comportamentul pe care l-a avut instrctorul canin, sugerând 
sincronizarea stărilor hormonale este posibilă prin transferal stărilor 
emoţionale de la o specie la alta, sau 2) există o relație bidirectionala. 
Autorii studiului recomandă ca pe viitor studiile să încerce să identifice 
exact care este direcția de transmitere sau dacă într-adevăr, modificările 
vin din ambele direcţii (Buttner et al., 2015). Astfel, fenomenul de 
sincronizare emoțională începe să fie susținut de date la nivel compor- 
tamental si fiziologic. 

În continuare va fi prezentată una dintre cele mai recente cercetări 
în domeniu, şi anume studiul lui Kertes et al. (2016): 101 copii cu vârste 
cuprinse între 7—12 ani au participat într-un experiment de laborator 
în care s-a urmărit dacă câinii (animale de companie) contribuie la 
reducerea stresului. Copiii au fost împărţiţi fie în grupul cu animalul 
de companie prezent, fie într-unul cu un părinte prezent sau în altul 
cu nici un sprijin social. Rezultatele indică că în grupul unde nu a 
existat nici un sprijin, copiii au dat dovadă de o creștere atât a stresului 
perceput, cât şi a nivelelor cotizolului salivar. Prezenţa câinelui de com- 
panie a redus semnificativ stresul perceput, în comparaţie cu celelalte 
două grupuri. 

În terapia asistată de animale, pe lângă urmărirea efectelor la nivelul 
indivizilor umani, unele studii au început să se centreze şi pe aspecte 

ale bunăstării animalelor implicate în terapie. Astfel, Glenk et. al (2014) 
au urmărit modificările comportamentale și cortizolul salivar a cinci 
câini, antrenați special pentru terapie, având o experiență de minimum 
doi ani, toți având o stare de sănătate bună din perspectiva evaluărilor 
veterinare. Aceștia au participat fiecare la câte cinci şedinţe de terapie 
cu persoane dependente de droguri. Persoanele au fost instruite cum să 
interacționeze cu câinii, contactul fiind inițiat de către câine. Compor- 
tamentele din cadrul interacțiunii au fost vorbitul cu câinele, contact 
tactil, joc şi au fost înregistrate cu două camere video. Activitatea, 
comportamentul şi răspunsul la acţiunile umane au fost înregistrate în 
durată sau frecvenţă. Şedinţele au avut loc dimineaţa, pentru a scădea 
posibilele efecte ale ritmului circadian asupra cortizolului salivar. 
Probele de salivă au fost luate înainte de fiecare ședință (după ce in 
prealabil cățelul s-a odihnit 30 min la locul desfășurării terapiei) şi 
după 5 min de la terminarea ședinței, după ce câinii nu au mai primit 
recompense de mâncare. Pentru obţinerea valorilor de control, stăpânii 
câinilor au fost instruiți să colecteze probe de salivă într-o zi in care 
câinii nu erau implicaţi în activități terapeutice (la trei zile după colec- 
tarea primelor probe). Pentru a scădea posibilele efecte ale mâncării 
sau ale exerciţiului, stăpânii au fost instruiți să nu-și hrănească câinii 
cu o oră înainte și să evite exerciţiile fizice grele sau neobişnuite în 
ziua respectivă. În plus, au fost măsurate variabile comportamentale 
asociate cu stresul la câini: lingerea buzelor, căscat, ridicarea labelor, 
scuturarea corpului. Rezultatele au arătat că nivelul de cortizol salivar în 
cazul câinilor de terapie nu a crescut de la pre-sesiune la post-sesiune, 
iar în şedinţele 4 şi 5 s-a observat chiar o scădere semnificativă în 
cortizol. Scăderea nivelului cortizolului în a S-a sesiune a fost corelat 
cu comportamentele de lingere a buzelor si scuturarea corpului, aceste 
comportamente fiind considerate semnale de calmare, utilizate de ani- 
male pentru a rezolva situații de stres. Autorii au concluzionat că dacă 
animalele sunt lăsate să se mişte liber, dacă primesc atenție pozitivă şi 
recompense de mâncare într-un mediu închis, cu persoane familiare, 
nivelele de cortizol scad (Glenk et. al, 2014). 

Un studiu foarte recent realizat cu ajutorul imagisticii prin rezo- 
nanta magnetică funcţională (fMRI), a urmărit studierea mecanismelor 
neurale care ar putea avea legătură cu conexiunea puternică dintre câine 
şi om. Urmărind activitatea nucleului caudat ventral, Cook et al. (2016) 
au descoperit că laudele (recompensele verbale) pot reprezenta pentru 
câini o recompensă mai importantă chiar decât mâncarea. Nucleul 
caudat ventral a fost asociat la oameni cu diverse recompense, atât 
sociale, cât şi financiare (Pauli et al., 2016 apud Cook et al., 2016). 
Experimentatorii au scanat activitatea cerebrală a cincisprezece câini, 
pe care i-au învăţat să asocieze trei stimuli cu trei recompense: vizua- 
lizarea unei masinute de jucărie timp de zece secunde era urmată de 
apariţia stăpânului care lăuda câinele timp de trei secunde; vizualizarea 
unui cal de jucărie timp de zece secunde era urmată de primirea unei 
bucăţi de hot-dog pe un bat, fără apariţia unui om; iar după vizualizarea 
unei perii (tot pentru zece secunde), nu se întâmpla nimic. În experi- 
mentul I, fiecare câine a luat contact cu toţi trei stimulii, aceștia fiind 
prezentaţi unul după celălat la un interval de 5—10 secunde pauză între 
ei; în experimentul doi, doar un sfert din aparițiile mașinuţei au fost 
urmate de apariţia stăpânului. S-a realizat și un al treilea experiment, 
ca testare comportamentală, urmărindu-se dacă câinele alege mai întâi 
stăpânul (care îi oferea laude şi îl mângâia) sau mâncarea, având de 
străbătut un labirint în formă de Y. Rezultatele au arătat că pentru unii 
câini, recompensele sociale activau mai intens nucleul caudat ventral şi 
reprezentau o prioritate. Pentru 13 din 15 participanţi canini, recompen- 
sele sociale au avut o semnificaţie cel puţin egală cu mâncarea, ceea ce 
subliniază rolul important al interacțiunii pozitive din viata unui câine. 

Experimentele realizate de Oliva et al. (2015) arată că performanța 
câinilor într-o sarcină de găsire a mâncării cu ajutorul indicatiilor stăpâ- 
nului (prin gesturi non-verbale de arătare cu degetul) a fost mai crescută 
după administrarea de oxitocină intranazal versus administrarea unei 
soluţii saline (situaţie de control). Performanţa ridicată în sarcina de 
lucru s-a menţinut 5—15 zile de la administrarea intra-nazală a oxito- 
cinei. Se pare că administrarea de oxitocină nu are acelaşi efect la toate 

rasele de câini, Kovâcs et al. (2016) descoperind că după administrarea 
intranazală, oxitocina a avut efecte mai mari în cazul rasei Border 
Collies față de rasa Huski Siberian, primii realizând mai mult contact 
vizual cu stăpânii și cu experimentatorii. 

În concluzie, studiile de fiziologie şi neurobiologie au adus o 
dovadă în plus a faptului că oamenii pot beneficia enorm în urma 
interacțiunii pozitive cu un animal, fie că este animalul propriu (de 
companie) sau un animal de terapie. Beneficiile interacțiunii om-animal 
apar și în cazul animalului, putându-se vorbi despre o sincronizare 
emoțională. Deşi anumiţi factori, precum stiluri de atașament diferite 
pot interfera cu gradul de interacţiune de care are nevoie fiecare fiecare 
individ uman şi animal, conştientizarea şi cunoașterea nevoilor interac- 
tionale ale fiecărei specii, precum şi a potentialelor beneficii asociate 
cu interacțiunile pozitive, poate facilita instalarea unui nivel optim de 
comunicare om—animal. Martens et al. (2016) sunt de părere că multe 
dintre descoperirile relaţiei om—animal au implicaţii si în relațiile inter- 
umane, în sensul că investigarea interacțiunii cu alte specii ne face să 
să înțelegem şi în alte moduri natura umană şi poziţia acesteia în raport 
cu alte forme de viata. 

4. Elemente de medicină comparativă 
în definirea stării de bine a animalelor 
de companie în contextul interacțiunilor 
asistate de animale 


Ciprian A. Ober" 


4.1. Introducere 


Medicina comparativă reprezintă studiul proceselor asociate bolilor 
care apar la mai multe specii, cu precădere al celor care apar natural 
la animale şi pot afecta sau afectează și specia umană. În context 
intelectual, denumirea de medicină comparativă s-a utilizat pentru a 
defini arena cercetării biomedicale destinate să descopere şi să carac- 
terizeze modelele animale pentru studiul afecţiunilor medicale umane 
(Bustad et al., 1976). Astfel de afecţiuni pot fi spontane, aşa cum este 
de exemplu leucemia pisicilor sau coagulopatiile dobândite ale câinelui. 
Alternativ, un model animal poate reprezenta o condiție indusă care 
nu apar în mod natural, ci sunt induse în diferite contexte ale cercetărilor 
în laborator. Un exemplu îl reprezintă hrănirea porcilor sau a iepurilor 
cu diete bogate în colesterol pentru inducerea aterosclerozei, sau modi- 
ficarea genomului la şoarece pentru a induce la nivelul creierului leziuni 
din afecțiunea Alzheimer. În context politic, medicina comparativă 
reprezintă un domeniu care include animale de laborator și servicii 
veterinare pentru un anumit tip de instituţie ca întreg, cum este de 
exemplu şcoala medicală, universitatea sau compania farmaceutică. 
Acest nume este uneori adoptat de anumite instituţii pentru a oferi o 

imagine a departamentului mai sofisticată către investigatori sau ad- 
ministratori, ori să mascheze activităţile cotidiene pentru public sau 
activiștii protecției animalelor. 

Mai recent, medicina comparativă se utilizează în cercurile aca- 
demice veterinare ca termen unificator de evidentiere a similaritatilor 
bolilor şi tratamentelor la animale și oameni. Aceste iniţiative sunt de 
obicei limitate la speciile de animale domestice şi de obicei sunt des- 
tinate unor cercetări de specialitate, gen dermatologie comparativă 
sau oftalmologie comparativă. Aceste utilizări terminologice, precum 
şi alte utilizări similare înguste ale termenului pot ascunde beneficiile 
substanţiale ale medicinii comparative înţeleasă în sensul cel mai literal 
şi universal. Astfel, ar trebui să nu existe diferenţe între animalele 
humanoide şi non-humanoide în ceea ce priveşte sursele de cunoaştere. 
De asemenea, considerăm în acest capitol că ar trebui să existe un flux 
al cunoașterii unidirectional, conventional, de la modele animale spre 
om. Vasta literatură medicală a speciei umane poate oferi modele ex- 
celente pentru înţelegerea comportamentelor și funcționării anatomo- 
fiziologice a animalelor, cu atât mai mult cu cât în zilele noastre deti- 
nătorii de animale de companie sunt dispuşi să investească în intervenţii 
medicale sofisticate. Animalele suferă de multe dintre afecțiunile cronice 
care se întâlnesc la om, cum sunt de exemplu cancerul, diabetul, astmul 
şi artritele. Unele dintre afecțiuni au fost semnalate la animale cu mult 
înaintea descrierii acestora la om. De exemplu, insuficienţa cardiacă 
indusă de frică a fost descrisă la animale sălbatice cu 30 de ani înaintea 
semnalării la om (JAVMA News, 2008). 

Ca dimensiune temporală, conceptul de medicină comparativă este 
unul foarte vechi. Grecii antici au înțeles că disectiile și studiul ani- 
malelor pot oferii indicii importante pentru înţelegea bolilor omului 
(Olsson, 1969). De la Galen la William Harvey, studiile de anatomie 
si fiziologie comparativă au adus aporturi însemnate în medicină. 
Frederick Banting și Charles Best au reușit prin astfel de studii să 
descopere insulina (Lyons & Petrucelli, 1978). Sistemul musculo-sche- 
letal este în mod particular foarte potrivit pentru studii de medicină 

comparativă, afecțiunile acute și cronice ale oaselor și articulaţiilor având 
aceleași mecanisme la animale și om. Informaţiile obţinute din studiile 
pe o anumită specie pot fi extrapolate la altă specie, avansând spre în- 
telegerea și stabilirea diagnosticului şi planurilor de terapie. 

La începutul anilor ‘30, cercetările din domeniul ortopediei com- 
parative au încorporat conceptul „o singură sănătate” (engl. One Health). 
Otto Stader, medic veterinar de animale de companie a abordat medicina 
comparativă prin dezvoltarea primului fixator extern (fixatorul Stader) 
pentru a stabiliza fracturile la câine. În timpul celui de-al doilea război 
mondial, chirurgii din marină au îmbunătățit tratamentul fracturilor 
soldaţilor prin încorporarea abordării Stader. În anii 40 și 50, Jacques 
Jenny, chirurg veterinar, a efectuat prima începuire intramedulară la 
animale, strategie care a îmbunătăţit semnificativ remedierea fracturilor 
la cal și om. În 1966, Sten-Erik Olsson si John L. Marshall, ambii fiind 
absolvenți de medicină de oameni și veterinară, au fondat primul labo- 
rator dedicat cercetărilor de ortopedie comparativă în cadrul Spitalului 
de Chirurgie Specială din New York. În secolul 21 există laboratoare 
de ortopedie comparativă peste tot în lume, utilizând atât cercetări de 
medicină comparativă cât şi translationala, acest efort fiind destinat 
îmbunătăţirii modalitatilor de diagnostic, a strategiilor de preventie şi 
terapie şi a înțelegerii mecanismelor bolilor. Cercetările comparative 
au dus la progrese majore în fixarea fracturilor, protezărilor articulare 
totale şi restaurării cartilajelor atât în medicina veterinară cât şi în cea 
a omului (Cook & Arnoczky, 2009). 

În fiecare lună sunt detectate mii de forme de cancer spontan la 
câine şi pisică. Atâta timp cât aceste afecțiuni sunt diagnosticate prin 
examene histopatologice, urmate de scheme de terapie, se pune între- 
barea de ce nu ar putea reprezenta valori latente pentru cercetarea 
biomedicală? Cu avantajele genomicii și a markerilor celulari tumorali, 
este posibil în zilele noastre ca aceste populaţii celulare să fie analizate 
în manieră trans- şi multidisciplinară. De exemplu, expresia genelor 
profile microaranjamente poate identifica care gene candidate sunt 

activate sau supresate în cursul chimioterapiei în cadrul osteosarcoamelor 
la câinii de talie mare sau limfoamelor la pisică. De asemenea, s-a 
demonstrat că analizele genomice ale tumorilor oferă un prognostic 
de mai mare acuratețe pentru unii pacienţi umani (Nutt et al., 2003). 
Câinii și oamenii au gene similar care sunt implicate în agresivitatea 
tumorilor şi răspunsul la terapie, secvențele genomului la caine şi om 
fiind aproximativ 80% identice (Kirkness et al., 2003; Pennisi, 2004). 
În contextul medicinii comparative, oamenii pot oferi uneori modelul 
cel mai bun pentru celelalte specii. Există multe alte modalităţi de 
aplicare a abordării literale a medicinii comparative. Astfel, școlile 
sau asociaţiile veterinare pot găzdui alte organizații pentru a demonstra 
cum afecţiuni ale speciilor non-humanoide sunt diagnosticate și tratate. 

Departamente de animale de laborator din marile centre medicale 
pot servi ca portaluri prin care specialiştii veterinari învață de la omo- 
logii lor despre noutățile din medicina omului. Un exemplu îl repre- 
zintă un dispozitiv de monitorizare a valorilor fiziologice (LifeShirt, 
VivoMetrics www.vivosense.com) care înregistrează digital algoritmul 
respirației, postura și parametri cardiovasculari, neimplicând nicio abor- 
dare chirurgicală de implantare sau vreo conexiune cu vreun echipament 
de laborator. LifeShirt se utilizează ca monitor ambulator pentru pacient 
pentru a caracteriza mai bine tulburările somnului, afecțiunile pulmonare, 
autismul, precum și condiția fizică în cadrul muncilor extenuante (Alpert, 
2005). Cercetătorii de la Massachusetts General Hospital, SUA, evaluează 
neinvaziv acest dispozitiv în cadrul speciilor mari de laborator pentru 
evaluarea revenirii din anestezie sau eficienţei analgezicelor şi terapiei 
afecțiunilor comportamentale (Niemi, 2006). 

Programele postdoctorale în sfera medicinii animalelor de labo- 
rator care combină rezidentiatul clinic cu cercetarea independentă pot 
servi de asemenea ca modele pentru alte specializări din specialități 
veterinare din cadrul științelor biomedicale. Disciplinele unde se cere 
mult mai multă centrare a atenţiei pe animale de laborator sunt anes- 
teziologia, radiologia, terapia intensivă, nutriția clinică și etologia. Un 
număr însemnat de spitale universitare deţin astăzi echipamente ima- 

gistice de înaltă performanţă care se utilizează la om şi animale de 
experiență. Aceste echipamente nu sunt de obicei la îndemâna practi- 
cienilor veterinari, dar se utilizează tot mai mult şi la animalele de 
companie. Aceste elemente sunt foarte atractive în contextul medicinii 
comparative, mai ales atunci când astfel se identifică afecţiuni similare 
dintre animale şi om. Astfel, parteneriatul dintre medicii veterinari 
practicieni şi universităţi care deţin astfel de echipamente nu poate fi 
decât salutar. 

Varietatea de posibile scenarii în care medicina comparativă poate 
fi extinsă nu poate fi limitată decât de imaginaţia unei singure persoane. 
Doctrina centrală rămâne faptul că medicina comparativă poate fi, spre 
beneficiul multora, mai mult decât este ea practicată astăzi. În ultimele 
trei decade, interesul cu privire la calitatea vieţii animalelor a crescut 
considerabil (Jenney, 1997). 

Calitatea vieţii este centrată virtual pe toate aspectele bunăstării şi 
include selectarea tipului de tratament, dacă este nevoie de tratament 
precum şi analiza eficienței tratamentului. Pentru a se cerceta care este 
utilizarea termenului de calitate a vieţii la animale, s-au consultat baze 
de date, de exemplu The National Library of Medicine's MEDLINe si 
Veterinary Information Network. S-au ales 33 de articole care contin 
termenul de calitate a vieţii în contextul medicinii veterinare (McMillan, 
2000). În toate lucrările, termenul de calitate a vieţii reprezintă un factor 
important al sănătăţii, dar nu a fost definit în niciun articol, unii autori 
chiar utilizând alti termeni cu aceeași semnificație sau una comparabilă. 
Toţi termenii alternativi referitori la starea de sănătate au inclus absența 
semnelor clinice de boală (Padrid & Amis, 1992), diminuarea mani- 
festărilor clinice ale bolii (Moore, 1996), normal versus bolnav (Johnson 
et al., 1987), diminuarea durerii şi îmbunătăţirea funcțiilor (Siegel şi 
Cronin, 1997). Din 11 rapoarte cu privire la calitatea vieţii, completate 
de către deţinătorii de animale, doar într-unul se pomenește de un sistem 
de gradare (Johnson et al., 1987): excelent (normal), bun (de obicei 
normal), slab (de obicei bolnav) şi foarte slab (întotdeauna bolnav). 

Într-un alt raport, calitatea vieții a fost apreciată prin foarte slabă, slabă, 
rezonabilă, bună sau foarte bună (Watson şi Herrtage, 1998). În alte 
două lucrări, calitatea vieții a fost apreciată ca excelentă, bună, satis- 
făcătoare sau slabă (Slater et al., 1996; Smith et al., 1995). Trei articole 
discută calitatea vieții ca fiind factor cu contribuție decisivă în eutanatsie 
(Slater et al., 1996; Mallery et al., 1999; Watson şi Herrtage, 1998). 

Analiza literaturii de specialitate sugerează că termenul de calitate 
a vieții în medicina veterinară poate fi redus la următoarele situaţii: 
termenul este utilizat, dar nu este definit; autorii consideră că indivizii 
care utilizează termenul ştiu ce înseamnă dar lasă evaluatorii să defi- 
nească conform criteriilor acestora; criteriile de definire şi măsurare 
sunt rareori descrise; de cele mai multe ori termenul vizează sănătatea 
şi boala, confundându-se adesea cu statusul de sănătate; termenul este 
folosit în contextul aprecierii eficienţei terapiei; termenul este folosit 
pentru a aprecia dacă un animal trebuie sau nu eutanasiat. 

Calitatea vieții reprezintă astfel un concept foarte vast şi complex. 
Potentialele beneficii ale aprecierii calităţii vieţii sunt bine acceptate, 
dar încă nu există un consens cu privire la definiţie şi la factorii care 
influenţează (Glaser şi Walker, 1995). Ca şi conceptul de „fericire”, 
calitatea vieţii reprezintă unul dintre acei termeni care se pot înțelege 
intuitiv, dar care de fapt definesc descrieri succinte şi directe (Slevin, 
1992). Sunt numeroase modele pentru conceptul de calitate a vieţii, 
dar acestea diferă substanţial în ceea ce priveşte structura conceptului 
(Hunt, 1997). În absenţa unei definiții operaționale bine definite, cer- 
cetătorii au abordat subiectul prin identificarea componentelor (de 
obicei denumite „domenii”) pentru a fi incluse şi măsurate (Gill şi 
Feinstein, 1994). În limbajul de zi cu zi, la fel ca si în ştiinţă, literatura 
sau filosofie, sunt utilizați câțiva termeni în evaluarea naturii subiective 
a vieţii unui individ (Musschenga, 1997). Calitatea vieţii este strâns 
relationata de alte concepte cum sunt bunăstarea, fericirea, îngrijirea, 
satisfacția in viață sau multumirea. Prezentăm mai jos câteva dintre 
caracteristicile calității vieţii, asa cum sunt acestea vehiculate în lite- 
ratura de specialitate. 

4.2. Caracteristici ale calităţii vieţii — Noţiuni de bază 
pentru includerea animalelor în interacțiuni terapeutice 


1. Experienţa subiectivă: Calitatea vieţii se referă la o stare a minţii, 
aceasta reprezentând o experiență conștientă, subiectivă, mentală. Indi- 
ferent cum sunt categorisite şi analizate componentele şi condiţiile 
pentru calitatea vieţii sau ce factori (fizici sau emotionali) contribuie 
la calitatea vieţii, aceasta se consideră că poate avea însemnătate doar 
atunci când este considerată o experiență mentală conștientă. 


2. Rolul afectelor: Afectele (emoţii subiective) joacă un rol proeminent 
în toate interpretările despre calitatea vieţii animalelor. Omul şi ani- 
malele non-humanoide par a experimenta afecte în timpul vieții de zi 
cu zi, toate părând a avea calitate hedonică (de plăcere sau neplăcere). 
Astfel, afectul contribuie plăcut sau neplăcut la baza continuă a expe- 
rientei personale (Diener & Larsen, 1993). Când oamenii isi apreciază 
calitatea vieţii, procentul plăcerilor sau neplăcerilor joacă un rol central, 
studiile evidențiind faptul că stările asociate plăcerilor sunt unii dintre 
cei mai buni predictori ai satisfactiei în viață (Diener şi Larsen, 1993). 
Deci, definiţia calităţii vieţii va include conceptul de plăcere emoțională. 
Mai specific, o calitate mai bună a vieții se referă preponderent la 
plăceri mai degrabă decât la neplăceri în viața unui individ. Afectul 
pare a deţine rolul central în calitatea vieţii, astfel încât orice factor 
care nu are influență asupra afectului nu este relevant pentru calitatea 
vieții. De exemplu, boala are impact asupra calităţii vieţii deoarece îi 
sunt asociate stări de disconfort (Gropper, 1992). Problemele de sănătate 
şi dizabilitatile au impact asupra calităţii vieţii dacă afecteză emoţiile, 
confortul şi plăcerile. Deoarece afectul variază nu doar între indivizi, 
dar inclusiv în cadrul aceluiaș individ în diferite circumstanțe, nu 
sunt demarcatii clare în continuumul caltatii vieţii unde acest concept 
este „satisfăcător” (sau „acceptabil”, „rezonabil”, „bun”) sau unde este 
inacceptabil. 

3. Natura individuală a calităţii vieţii: La om, calitatea vieții este deter- 
minată de natura experienţelor individuale, de calitatea şi semnificația 
acestora (Stewart et al., 1999). Preferintele idividuale, valorile şi nevoile 
care derivă din unicitatea genetică și experienţele personale, face ca 
fiecare individ să asocieze valori şi prioritati diferite în diverse aspecte 
ale vieţii. Așa încât, pentru o persoană, compania socială spre exemplu 
poate fi mai importantă decât sănătatea, în timp ce pentru altă persoană 
este invers. Aceste prioritizări ale valorilor şi preferințelor diferă în 
multe aspecte în funcţie de individ; de aceea, componentele calităţii 
vieţii vor avea valori diferite pentru fiecare om sau animal (Hunt, 1997). 

Există deja un consens general privind aprecierea calităţii vieţii 
din perspectiva individului, încorporând valorile și preferințele acestuia 
(Osoba, 1994). Oricum, pătrunderea în interiorul perspectivei pacientului 
nu este mereu uşoară. De exemplu, în medicina pediatrică a omului, 
este foarte dificil să obţii cu acuratețe elemente despre perspectiva 
copilului sau să determini care dintre dimensiunile sănătăţii sunt cele 
mai importante și cum interferează cu valorile individuale ale copilului 
(Jenney şi Campbell, 1997). În medicina veterinară, problema este mult 
mai complexă, pacienții aparținând altei specii. Cu toate acestea, prin- 
cipiile de apreciere ale calităţii vieţii din punct de vedere al pacientului 
sunt cele mai importante. Din fericire, metodele noi de cercetare oferă 
noi elemente despre preferinţele şi valorile intrinseci ale animalelor 
(Rushen, 1996; Dawkins, 1990). 


4. Confort si disconfort: Un loc central în natura subiectivă a calităţii 
vieții îl ocupă statusul afectiv manifestat prin confort şi disconfort. 
Acest status reprezintă un continuum de emoţii, care se regăsesc în 
intervalul confort—disconfort sever. Continuumul confort-disconfort 
cuprinde o parte majoră a emoțiilor plăcute și neplăcute care contribuie 
la calitatea vieţii. Termenul confort se referă la statusul mental asociat 
cu satisfactiile, fără sau cu nivel de disconfort minim (Kolcaba si 
Kolcaba, 1991). Disconfortul, de cealaltă parte, cuprinde fiecare emoție 
neplăcută, dezagreabilă sau orice afect negativ. Sursele disconfortului 

pot fi de natură fizică (ex, sete, foame, boală, vezică urinară plină, prurit, 
temperaturi extreme, durere) sau emoţională (ex, frică, anxietate, sin- 
gurătate, frustrare, supărare, plictiseală). Suferinta exprimă disconfort 
de intensitate extremă sau prelungită (DeGrazia, 1996). 


5. Nevoile: Nevoile constituie o componentă fundamentală a calității 
vieţii unui individ. Unii cercetători consideră că nevoile sunt funda- 
mentul de bază al aprecierii calității vieţii. La animale, satisfacerea 
nevoilor fundamentale a fost considerat aspectul cel mai important 
aspect al stării de bine. Dresser (1988) a sugerat faptul că starea de 
bine a animalelor implică satisfacerea nevoilor fiziologice, de securitate 
şi de comportament. Nevoile sunt în general interpretate ca reprezentând 
cereri pentru funcţionalitate normală. La orice animal, nevoile de bază 
trebuiesc satisfăcute pentru ca acesta să își mențină homeostazia fizică 
şi psihologică (Clark et al., 1997). Nevoile fizice au fost mai facil de 
identificat decât cele psihologice, bineînțeles datorită naturii subiec- 
tive a celor din urmă. Hurnik (1988) a definit nevoile ca fiind cererile 
fiziologice ale unui organism pentru ca acesta să se dezvolte normal, 
să se mențină sănătos categorizând nevoile ca fiind susținătoare a 
vieţii, susținătoare a sănătății si susținătoare a confortului. Satisfacerea 
nevoilor nu este identică cu satisfacerea dorințelor si aşteptărilor (Hurnik, 
1988). Aspiratiile şi aşteptările sunt acele lucruri pe care un individ 
preferă să le aibă, dar nu sunt neapărat necesare pentru funcționare. 
Odendaal (1994) a sugerat faptul că, pentru o calitate a vieții accepta- 
bilă, unui animal trebuie să i se satisfacă nevoile bazale. Modificând 
puţin definițiile anterioare (Dawkins, 1990; Hurnik, 1988), putem spune 
că, pentru un animal, o nevoie reprezintă ceva ce duce la disconfort 
sau ameninţare asupra vieţii sau stării de bine, în cazul în care nevoia 
nu este satisfăcută. Astfel, satisfacerea nevoilor va diminua disconfortul 
sau amenințările asupra stării de bine, având astfel rol dominant asupra 
calităţii vieții. O dorință (așteptare) reprezintă ceva ce va genera plă- 
cere. Având în vedere numărul mare de stimuli care pot fi asociaţi cu 
plăcerea, o dorință nesatisfăcută nu va genera disconfort total, iar 

îndeplinirea tuturor dorințelor nu este neapărat necesară pentru stan- 
dard ridicat al calităţii vieții. 


6. Controlul: Foarte multe cercetări la oameni au demonstrat faptul 
că percepţia controlului este unul dintre cei mai importanţi factori care 
contribuie la calitatea vieţii (Averill & More, 1993; Mench, 1998). 
Percepția controlului asupra vieţii si circumstanțelor cuiva este unul 
dintre cei mai realisti predictori ai emoţiilor pozitive ale stării de bine 
la om (Diener și Larsen, 1993). Controlul pare a avea şi o influență 
importantă asupra stării de bine emoţional şi a sănătăţii la animale 
(Russel, 1979). Înțelegerea noastră despre cum simţul controlului con- 
tribuie la starea de bine emoţională la animale o avem din cercetările 
asupra conceptului de neputinţă invatata/ neajutorare dobândită. Studiile 
în care s-au folosit şocuri electrice, cu animale care au avut sau nu 
control asupra evadării de la şocuri, au evidenţiat efecte diferite ale 
controlului, concluzia studiului fiind faptul că, controlabilitatea sti- 
mulilor externi aversivi reprezintă o valoare fundamentală a stării de 
bine emoționale. În timp ce nu s-au evidenţiat modificări psihologice 
la animalele care au avut control asupra şocurilor, animalele subiecte 
ale sesiunilor repetate de şocuri şi-au dezvoltat în timp un status mental 
de neputinţă învățată, în care pur şi simplu şi-au stopat toate eforturile 
de a scăpa, stând pasiv la şocuri. Neputinta se referă la percepţia unei 
persoane că nu deține control asupra mediului său, fiind o condiţie 
debilitantă emoţional (Seligman, 1975). Un status emoţional depresat 
(neputinta învățată este adesea utilizată ca model al depresiei umane) 
va fi generalizată asupta întregii experiențe de viata, un animal întors 
spre o astfel de stare fiind incapabil de a face față, inclusiv în situațiile 
de rutină din viaţă, cum sunt competitionarea pentru hrană sau evitarea 
agresiunii sociale (Seligman, 1975). Efectele emoționale rezultate din 
lipsa controlului pot contribui substanţial la disconfort în experienţa 
subiectivă individuală. Un simţ al controlului pare a fi de importanță 
critică pentru confortul şi statusul emoţional al plăcerii. Contrar, simţul 
pierderii controlului poate duce la creșterea afectelor neplăcute. In 

medicina omului, oferirea speranţei si a simțului controlului joacă un 
rol prioritar în ajutorarea persoanelor (Slevin, 1992). Chiar şi atunci 
când efectul terapiei sau şansele de supravieţuire sunt minime, asigu- 
rarea unui simț al controlului unei persoane asupra afecțiunii poate 
avea efect substanţial în felul cum sunt exprimate simtomele (Slevin, 
1992). Restaurarea unui simţ al controlului asupra propriei vieţi, este 
astăzi prioritar în îngrijirea bolnavilor (Slevin, 1992). 


7. Relaţiile sociale: La animalele sociale, emoţiile cu relevanţă în 
comunicarea socială par a fi evoluat pentru a promova legături, afilieri, 
relaţii şi a motiva restabilirea contactelor atunci când indivizii devin 
separați (Russell, 1979). Mediate de opioide endogene (Panksepp et 
al., 1980) si oxitocina (Page, 1999), legaturile sociale par a fi asociate 
cu emoții plăcute, iar separarea și izolarea cu emoții neplăcute. Dacă 
relaţiile sociale sunt distruse sau prejudiciate, se activează un număr de 
afecte neplăcute care vor motiva animalul să reconsidere și să caute 
refacerea interacțiunile sociale. Distrugerea legăturii mamă-pui la mami- 
fere este asociată cu un răspuns emoţional intens la copiii (anxietate 
sau stres de separare) care promovează reuniunea (Voith şi Borchelt, 
1985). Stresul de separare este întâlnit si la animalele adulte de com- 
panie când acestea sunt separate de un individ uman cu care ele au 
stabilit legături sociale sau ataşamente (Voith şi Borchelt, 1985). Astfel, 
afectele puternice asociate cu relaţiile sociale au potenţial substanţial 
de a influenţa calitatea vieţii. 


8. Sănătatea: Este cea mai documentată componentă, cea mai bine 
înțeleasă şi unanim acceptată ca factor esenţial în calitatea vieţii. este 
şi motivul pentru care adesea se pune semnul egal între sănătate şi 
calitatea vieții. Boala are efecte asupra calităţii vieţii din mai multe 
direcții. Disconfortul asociat bolilor (Voith şi Borchelt, 1985) contri- 
buie la iniţierea afectelor negative în cadrul experiențelor individuale 
subiective, și abandonarea acestor afecte reprezintă principalul motiv 
pentru care persoanele caută îngrijirea medicală (Gropper, 1992). In- 
juriile fizice şi dizabilitatile asociate bolilor au potenţialul de a induce 

disconfort şi limite în experientierea oportunităţilor plăcute, a statusului 
afectiv, influențând negativ calitatea vieții. 


9. Stresul: Este foarte dificil să fie abordată comprehensiv această com- 
ponentă. McMillan (2000) consideră că stresul contribuie la calitatea 
vieţii prin asocierea cu statusul afectiv de disconfort cum este teama, 
anxietatea, durerea, singurătatea şi plictiseala, iar răspunsul clasic la 
stresul psihologic implicând activarea axei hipotalamo-pituitaro-adrenală 
poate sau nu juca rol în calitatea vieţii. Orice reacţie de stres care operează 
sub nivelul constientei şi nu influenţează direct sau indirect emoţiile 
animalului, nu are relevanţă deosebită pentru calitatea vieţii. Oricum, 
stresul poate avea efect indirect asupra calității vieţii, spre exemplu prin 
efectele adverse asupra sănătății somatice (McMillan, 1999), care gene- 
rează disconfort (McMillan, 1999). Cel mai important aspect al stresului 
în contextul calității vieţii pare a fi abilitatea animalului de a răspunde 
necesităților mediului si de a face fata eficient la stimuli provocatori 
şi aversivi. capacitatea de a face fata pare a fi factorul cu cea mai mare 
corelație în privinţa impactului stresului asupra stării de bine emoţional 
(Novak şi Suomi, 1988) şi a sănătăţii fizice (Seligman, 1975). Nivelul 
stării de bine a unui animal poate fi mai bine reflectat prin felul în 
care animalul face fata stresului pe care îl experimentează, decât in 
cât de mult stres întâlneşte de fapt (Novak şi Suomi, 1988). 


4.3. Domeniile calităţii vieţii 


Calitatea vieţii reprezintă o experienţă multimodală în viziunea 
multor cercetători si specialiști (Sprangers & Aaronson, 1992), fiind 
văzută ca o compilație de domenii şi dimensiuni (Eiser, 1997). Un 
domeniu reprezintă o concentrare particulară a atenţie, cum este de 
exemplu funcționarea psihologică sau socială (Gill şi Feinstein, 1994; 
Sprangers şi Aaronson, 1992). O dimensiune este în general considerată 
o componentă a unui domeniu. De exemplu, domeniul funcționării fizice 
poate include dimensiunea mobilităţii şi forţei fizice (Jenney, 1997). 

Cele trei domenii de bază ale calității vieţii care au fost identificate 
şi discutate cel mai mult la om sunt funcționalitatea fizică, psihologică 
şi socială (Sprangers şi Aaronson, 1992). Diferite modele prezintă 
dimensiuni de bază pentru aceste domenii. De exemplu, un model 
dezvoltat pentru calitatea vieţii la persoanele cu retard mental include 
opt dimensiuni de bază (Schalock, 1996). Un alt model dezvoltat pentru 
copii cu cancer include 19 domenii (Bradlyn, 1995). 

Dificultăţi majore în abordarea calităţii vieții au fost însă întâlnite 
atunci când s-a dorit determinarea domeniilor specifice ale calității vieţii 
la animalele non-humanoide. Deoarece calitatea vieţii la diferite specii 
apare ca fiind preponderent bazată pe emoţii plăcute versus neplăcute 
şi cunoscându-se faptul că disconfortul denotă toate emoţiile neplăcute, 
putem concluziona că cerinţele de bază pentru o calitate crescută a vieţii 
implică lipsa relativă a disconfortului (Diener şi Larsen, 1993; Mench, 
1998). Oricum, diada confort/disconfort cuprinde doar o parte a com- 
ponentei afective din cadrul calităţii vieţii. Toate modelele dezvoltate 
pentru om includ experienţele plăcute ca fiind componente importante 
ale calităţii vieții. Pentru om si animale, o viata confortabilă poate fi 
satisfăcătoare si multumitoare, dar nu reflectă neapărat optim calitatea 
vieţii. Ca exemplu, consideraţi doi câini cu nivele similare de confort, 
unul având însă suplimentar parte de experiențe plăcute cum sunt plim- 
barea frecventă prin parc, multe perioade de joacă, mulți oameni cu care 
interacționează şi mâncare delicioasă din abundență. Rămâne puţină 
îndoială cu privire la care din cei doi câini se întâlneşte o calitate a vieţii 
superioară. 


Modelulul domeniului calităţii vieţii cu două componente 
la animale 


Mc Millan (2000) susţine faptul că, la animale, calitatea vieţii este 
formată exclusiv din afecte. dacă ceva nu influenţează (direct sau in- 
direct, în prezent sau în viitor) afectele, atunci nu este relevant pentru 
calitatea vieţii. Ca rezultat, McMillan consideră modelul cu două două 
componente (confort/disconfort şi plăcere) poate fi dezvoltat pentru 

aprecierea calității vieţii la animale. Domeniul confort/disconfort încor- 
porează statusul afectiv al disconfortului, care poate fi de origine fizică 
sau emoţională. Disconfortul de origine fizică include condiții cum 
sunt boala, durerea, starea de greață, pruritul, hipoxia, setea, foamea, 
constipatia, temperaturile extreme. Disconfortul de origine emoţională 
include teama, anxietatea, plictiseala, frustrarea, singurătatea, separarea, 
depresia, neajutoararea. Domeniul plăcerilor include statusul afectiv 
care poate avea origine fizică sau emoţională. Originea fizică include 
elemente cum sunt de exemplu plăcerea gustului. Emotional, include 
compania socială şi stimularea mentală. Pe baza domeniului propus 
mai sus de McMillan, se poate emite următoarea definiţie a calităţii 
vieții la animale: calitatea vieţii reprezintă un continuum experential 
multidimensional. Acesta include aranjamente afective, incluse larg în 
sfera confortului/disconfortului şi plăcerilor. În general, cu cât mai 
multă plăcere şi mai puţină neplăcere, cu atât mai multă calitate a vieţii. 
Calitatea vieţii este o experienţă individuală unică, fiind apreciată şi 
măsurată în context individual. 


4.4. Măsurarea calității vieţii 


Măsurarea calității vieții s-a lovit de foarte multe controverse $i 
dezbateri la om, nefiind găsit un consens general privind cea mai bună 
metodă de evaluare. Metodele cele mai utilizate includ chestionare 
cu aprecieri personale, dar, datorită naturii subiective preponderente, 
calitatea vieţii rămâne greu de cuantificat (Stephens et al., 1997). Cel 
mai adesea, calitatea vieţii se măsoară prin instrumente care pot conţine 
întrebări simple de tip scale Likert, de exemplu „cum iti apreciezi cali- 
tatea vieţii?” sau itemi multipli. S-au standardizat un număr relativ 
însemnat de instrumente menite să aprecieze calitatea vieţii la oameni. 
Cele mai multe sunt concepute să genereze un singur scor global (Hunt, 
1997). Oricum, oricât de logice apar aceste scoruri, înţelesul lor profund 
rămâne subiect de dezbatere (Hunt, 1997). 

Măsurarea obiectivă și subiectivă 


Măsurarea calităţii vieţii necesită cuantificarea unui fenomen su- 
biectiv. Datorită dificultăţilor inerente generate de acest aspect, multe 
dintre studiile referitoare la calitatea vieţii la om au fost direcționate spre 
includerea unor indicatori obiectivi care să reflecte statusul subiectiv 
la pacienţilor (Fowler, 1999). Astfel de exemple ce includ criterii obiec- 
tive sunt: nivelul de activitate, funcţionalitatea fizică, indicii fiziologici 
sau de boală, apetitul, suportul social şi interacţiunile. Criteriile subiec- 
tive implică felul în care individul experimentează emotional diferite 
aspecte din viata (de exemplu, sănătatea, compania) și viata în general. 
Instrumentele destinate să măsoare criterii obiective sunt mai atrac- 
tive pentru cercetare, deoarece cuantifică cu mai mare uşurinţă itemii 
măsuraţi. În contrast cu măsurătorile subiective, evaluările obiective 
permit standardizare și oferă un punct de ancoarare care poate fi com- 
parat între studii (Li et al., 1998). Mai mult, pentru indivizii care nu 
pot oferi date despre trăirile interioare subiective, cum sunt copiii nou- 
născuţi, persoanele cu dizabilități sau animalele, criteriile obiective 
reies adesea ca reprezentări ale stărilor subiective din cadrul calităţii 
vieții. Relaţia dintre aprecierile obiective şi subiective a fost studiată 
la om (Slevin, 1992; Li, 1998), iar rezultatele sugerează că există o 
discrepanta între statusul vieții obiective şi satisfactiile vieţii subiective 
la unii indivizi, obligând ca atât criteriile obiective cât şi cele subiective 
să fie apreciate în cadrul studiilor privind calitatea vieții. 


Măsurări individuale 

Măsurarea calităţii vieţii din perspectiva individuală este pro- 
blematică atunci când pacientul este incapabil să ofere informaţii de 
primă mână privind trăirile subiective, cum ar fi: nou-născuţii, copiii, 
persoanele cu dizabilități sau persoanele cu diagnostic de boli severe. 
Cercetătorii nu au dorit să excluda astfel de persoane din studiile pri- 
vind calitatea vieții, astfel încât au elaborat instrumente care să colecteze 
informaţii din surse apropiate alternative, cu sunt de exemplu de la 

părinți, parteneri, soți, ingrijitori sau rude. Din cauza barierelor de 
comunicare, informaţii subiective privind calitatea vieții la animalele 
non-humanoide, cu câteva excepţii (Rushen, 1996; Dawkins, 1990) 
vin din alte surse decât de la animalele propriu-zise. Astfel, măsurătorile 
venite de la surse apropiate au implicaţii foarte importante în aprecierea 
calității vieţii la aceste specii. Apare astfel întrebarea: cu câtă acuratețe 
se face aprecierea calităţii vieţii de către persoanelor din proximitate? 
Acest lucru s-a studiat foarte mult la adolescenţi şi adulții umani prin 
compararea datelor provenite din surse apropiate cu datele obţinute 
de la pacienţii în sine. Provocările asociate aprecierii calității vieții la 
pacienţii pediatrici umani sunt diferite de cele asociate aprecierii la 
adulți si aproape paralel cu cele de la animale. Copiii nu dispun de 
abilități cognitive şi lingvistice pentru a oferi informaţii directe sau 
preferinţe legate de anumite aspect ale calităţii vieţii (Pal, 1996). În 
plus, copiii au adesea priorităţi foarte diferite fata de adulții îngrijitori 
(Glaser, 1995), elemente ce complică evaluările calităţii vieţii oferite 
de persoanele din proximitate, acestea neîmpărtăşind reţelele mentale 
ale copilului cu privire la interese, dorinţe sau nevoi (Eiser, 1997). 
Numeroase studii oferă evidențe clare care sugerează că răspunsurile 
părinţilor se corelează puţin cu percepțiile copiilor pe care îi reprezintă 
(Fink, 1989; Pantell, 1987). Este bine documentat faptul că faptul că 
există un acord slab între copii şi părinți cu privire la aprecierea expe- 
rientelor private, cum sunt emoţiile şi statusul afectiv, indiferent daca 
copilul este bolnav sau sănătos (Achenbach, 1987). 


Măsurarea calităţii vieții la animale 


Criteriile pentru măsurarea calităţii vieţii la animale sunt foarte 
puţine. Deşi s-a scris puţin despre calitatea vieții la animale, s-a vorbit 
şi scris mult despre concepte care par a fi foarte apropiate, cum sunt 
starea de bine (Clark et al., 1997; DeGrazia, 1996; Myers, 1992; Diener 
& Larsen, 1993; Averill & More, 1993; Novak & Suomi, 1988), îngri- 
jirea (Musschenga, 1997), fericirea (Clarck et al, 1997; Novak şi Suomi, 
1988), satisfacția vieţii (DeGrazia, 1996; Myers, 1992; Averill & More, 

1993) şi multumirea (Novak & Suomi, 1988). Aceste concepte se 
suprapun peste cel de calitate a vieţii, așa încât tot ceea ce s-a propus 
pentru măsurarea lor poate fi considerat ca relevant şi aplicabil con- 
ceptului de calitate a vieţii. Criteriile de apreciere specifice au fost 
incluse în diferite categorii, incluzând factori comportamentali (Novak 
& Suomi, 1988 Clark et al., 1997; Duncan, 1981), comportament şi pre- 
ferinte normale şi anormale, factori neurochimici şi endocrini (Clark 
et al., 1997; Duncan, 1981), sănătate (Novak & Suomi, 1988; Clark 
et al., 1997), funcționalitate fizică şi dizabilitate (Clark et al., 1997), 
imunitate (Clark et al., 1997; Duncan, 1981), modificări morfologice 
(Clark et al., 1997) şi imagistica creierului (Clark et al., 1997). 

Tinta măsurării calității vieţii animalelor din perspectiva animalelor 
este încă departe de atins. Sunt atât de multe diferenţe între specii, 
sexe, rase, grupuri de vârstă şi indivizi privind preferinţele, nevoile, 
valorile sau sursele de disconfort şi plăcere. Cu tehnici noi de cercetare 
a comportamentului animal, cum ar fi testarea preferințelor — Clark et 
al. (1997), aversiunea învățată — Rushen (1996), analiza curbei nece- 
sitatilor — Dawkins (1990), se oferă ferestre spre emoţii subiective, astfel 
încât sentimentele private ale animalelor nu mai par atât de inacce- 
sibile. Instrumentul ideal de măsuarare a calităţii vieţii trebuie să se 
adreseze tuturor surselor de confort/disconfort şi plăcere în selectarea 
itemilor de evaluare gsi să fie capabil să obţină informaţii despre mag- 
nitudinea statusului afectiv. 


4.5. Aplicaţii clinice 
ale măsurării calităţii vieţii la animale 


În absenţa unui instrument valid de măsurare a calităţii vieții la 
animale, aplicaţiile clinice ale măsurării acesteia trebuie să fie ghidate 
de principii generale, mai degrabă decât de un scor numeric precis (a se 
vedea Anexa I — Evaluare medicală a câinilor de terapie CanineLink). 
Pe cât posibil, se recomandă să fie apreciate toate afectele plăcute 
sau neplăcute si categorisite într-un ansamblu capabil să reflecte cât 

mai realist calitatea vieţii. Aceasta trebuie apreciată din informaţii cu 
privire la indivizi în parte (nevoi personale, dorinţe, preferinţe). Este 
de preferat ca informaţiile să fie oferite de persoane din proximitate 
care știu cel mai bine preferinţele animalelor, personalitatea și natura 
acestora. 

Aplicațiile şi valoarea potențială a aprecierii calității vieții la animale 
sunt vaste, exemple fiind medicina clinică, determinarea standardelor 
minime de îngrijire a animalelor, practicile de reproducere (animale 
de companie şi de fermă), creşterea intensivă, utilizarea animalelor în 
spectacole sau cercetări de laborator, terapia şi activităţile asistate de 
animale. Cu valoare particulară este măsurarea calităţii vieţii în situ- 
atii de tratamente inadecvate, abuz sau neglijente. Unul din cele mai 
importante obiective în cercetarea calităţii vieţii la animale este deter- 
minarea factorilor referitori la statusul afectiv de disconfort şi plăcere, 
pentru a se stabili cum aceşti factori variază între specii, rase, sexe, 
vârste sau indivizi. Este de asemenea necesar să se dezvolte şi valideze 
instrumente de măsurare din proximitate a calității vieţii din perspectiva 
animalului. Aprecierile calităţii vieţii trebuie incluse în tratamentele 
medicale, unde strategiile de maximizare a calităţii vieții trebuie avute 
în vedere. Toate provocările dificile din prezent necesită o colaborare 
multidisciplinară între medici veterinari, etologi, psihologi, neurobio- 
logi, patologi şi epidemiologi (Clark et al., 1997). Efortul concentrat 
pentru înţelegerea calităţii vieţii oferă cea mai mare oportunitate de 
ameliorare a vieții animalelor la care ţinem atât de mult. 

Anexă 


EVALUAREA MEDICALĂ A CÂINILOR DE TERAPIE 
(traducere: Ciprian A. Ober) 


CANINE LINK, INK (http://cltherapydogs.org/) 


Canine Link, Inc. reprezintă o organizație non-profit al cărui scop primar 
îl reprezintă asigurarea serviciilor prin câini de terapie şcolilor, 
instituțiilor medicale sau altor instituții 


Canine Link, Inc. (“Link”) cere certificare iniţială si re-certificare anuală 
a fiecărui câine de terapie potrivit pentru activităţi de terapie, incluzând o 
evaluare a stării de sănătate de către medicul veterinar. Vă rugăm completaţi 
informaţiile cerute la rubrica „PROPRIETAR ȘI CÂINE”, semnaţi şi scrieţi 
data. Completaţi informaţiile de la medicul veterinar la rubrica „REZULTATELE 
EXAMENELOR MEDICALE”. Dacă există întrebări cu privire la completarea 
formularului, vă rugăm să accesaţi numărul de telefon al Link (855) 595-4651. 
Trebuie să trimiteţi acest formular completat şi semnat ca şi condiţie pentru 
certificare, iar, pentru re-certificare cu cel putin o lună înainte de a expira certi- 
ficatul curent. Vă rugați trimiteţi formularul completat şi semnat şi prin email 
către Canine Link la PO Box 6, Hillsdale, NY 12529, FAX [413-528-5369] 
sau scanat ca şi document PDF şi email către caninelinktherapydogs( gmail.com. 
Vă rugăm să nu trimiteţi formularul de mai multe ori, decât dacă aceasta vi 
se cere. 


Vă rugăm asigurati-va că păstraţi o copie completată şi aduceţi o copie cu 
dumneavoastră la fiecare vizită ca şi voluntar Link cu câinele dumneavoastră, 
având în vedere că vi se poate cere să prezentaţi evidenţa stării de sănătate a 
câinelui. 

PROPRIETAR ȘI CÂINE 

Numele proprietarului (printat): 

Adresa de email: Telefon: (___)___- 

FAX: (__) - telefon mobil: (__)__- an 

Email: Numele câinelui (numele 


de chemare, nu AKC sau alt nume de înregistrare): 
Rasa (dacă nu se ştie, cea mai apropiată de rasă): 


Mascul: __ Femela:  Castrat/Sterilizată: | Da Nu 
Data naşterii: Greutate: 


Câinele meu este protejat la zi împotriva puricilor, căpușelor şi altor paraziți, 
printr-un produs adecvat, utilizat în concordanță cu instrucțiunile producătorului 
sau ale medicului veterinar. Nu am cunoştinţă de vreo problemă medicală sau 
comportamentală nerezolvată care poate constitui sursă de îngrijorare în cazul 
utilizării ca şi câine de terapie în şcoli, spitale sau alte instituții. 


Semnătura proprietarului: Data: 

5. Construirea de exerciții asistate de animale 
în dezvoltarea socio-emotionala a copiilor 


Iulia Lazar’, Anca Zăgrian ” 


5.1. Introducere 


Aga cum s-a specificat în capitolele anterioare, în ultimele decenii 
se acordă tot mai multă atenţie domeniului intervențiilor asistate de 
animale (IAA) ca adjuvant în cadrul formelor de terapie clasică, având 
efecte asupra domeniilor cognitiv, afectiv şi social (Fine, 2000 apud 
Rusu, 2012). Astfel, IAA promovează interacțiunea pozitivă între om 
şi animal prin încorporarea trăsăturilor psihologice, comportamentale 
şi fizice ale unui animal într-un mediu terapeutic sau recreational, cu 
scopul de a facilita procesul de recuperare, dezvoltare socio-emotionala 
şi îmbunătățire a calităţii vieţii beneficiarilor (Chandler, 2005 apud 
Rusu, 2012). În cadrul IAA, terapia asistată de animale (TAA) este 
un set de proceduri terapeutice complementare, furnizate de un specia- 
list, care foloseşte ca parte a procesului terapeutic un animal evaluat 
comportamental şi veterinar, pregătit şi certificat. TAA însumează tehnici 
şi activități ce au la bază interacțiunea om-animal şi se foloseşte alături 
de o metodă de terapie standard, pliându-se pe obiectivele terapeutice 
ale acesteia (Delta Society, 2005 apud Rusu, 2012). Pentru implemen- 
tarea şi derularea TAA, este necesară formarea unei echipe terapeutice 
interactive care se compune dintr-un specialist (psihoterapeut, kino- 
terapeut, consilier, psihopedagog etc.) alături de o echipă canină (con- 


* Scoala de Dresaj Canin Pet Joy Sports, Cluj-Napoca; Atelier de Dezvoltare Socio- 
Emotionala criC-Cric, Reactor Cluj-Napoca 

** Cabinet individual de psihoterapie Anca Zăgrian, Cluj-Napoca; Atelier de Dezvoltare 
Socio-Emotionala criC-Cric, Reactor Cluj-Napoca 

ductor şi câine). Obiectivele terapeutice alături de cele educaţionale, 
sociale sau emoţionale specifice trebuie evaluate în mod continuu. 
Frecvența şi durata sesiunii se stabilesc în funcție de beneficiar şi 
nevoile acestuia (Chandler, 2005). Totodată, un alt aspect important 
este acela al monitorizării nivelului de stres atât al câinelui cât şi al 
persoanelor participante la procesul terapeutic (Pavlides, 2008). 

Deoarece intervenţiile asistate de animale (IAA) au la bază interac- 
tiunea cu un animal care nu judecă şi oferă afecțiune necondiționată, 
incorporarea lor în practica de zi cu zi oferă terapeutului oportunități şi 
contexte utile în procesul de terapie fizică şi emoţională a beneficiarului. 
Rezultatele unui studiu în care s-a investigat calitatea interacțiunii copiilor 
cu animalele în cadrul unui program școlar cu durata de un an, au indicat 
a corelaţie între calitatea interacțiunii cu animalul de terapie şi nivelul 
general de empatie pentru ființele umane al participanţilor (Ascione 
& Weber, 1996). Chandler (2005) a ilustrat creșteri la nivelul atenţiei 
beneficiarilor care interacționează cu animalele de terapie în raport 
cu diferitele sarcini administrate, având ca scop îmbunătăţirea coor- 
donării şi autonomiei personale. De asemenea, animalul poate să asiste 
specialistul în menţinerea atenţiei și interesului în cazul beneficiarilor 
hiperactivi sau care prezintă dificultăți în a se concentra asupra unui 
stimul sau sarcini (Katcher & Wilkins, 2000). Mai mult decat atât, 
s-a descoperit că animalele, în special câinii, contribuie la stabilitatea 
emoţională şi la însușirea unor atitudini pozitive față de şcoală în cazul 
copiilor diagnosticati cu tulburări emoţionale severe (Anderson & Olson, 
2006 apud Friesen, 2010). Câteva studii din domeniul psihologiei 
dezvoltării susțin că animalele pot juca un rol vital în viaţa copiilor, 
iar interacțiunea cu acestea contribuie la construirea imaginii de sine, 
a moralității, empatiei şi a dezvoltării imaginaţiei şi jocului (Ascione 
2005; Corsaro 1985; Melson 2001; Myers 1996, 1997). Câinii ca par- 
teneri de comunicare pot oferi copilului sens al activităților, deoarece 
aceştia au un efect de vitalizare a comunicării, facându-i pe copii să 
fie prezenţi şi ancorati atentional în interacţiunea cu câinele (Stern, 
1985). 

Horowitz si Bekoff s (2007) au analizat diada care are loc în jocul 
dintre oameni si câini, întărind ce a spus psihologul Boris Levinson 
(unul dintre pionierii domeniului terapiei asistate de animale) prin 
conceptul „motor de interacțiune”. Astfel, aceştia au identificat patru 
caracteristici ale interacțiunii sociale bazate pe comunicarea dintre om 
şi câine: (1) răspunsuri directe între un jucător şi celălalt, (2) indicaţii 
ale intenției, (3) comportamente reciproce (mutuale) şi (4) activitate 
dată de context (spontaneitate). În cartea sa „Psihoterapia copilului 
intermediată de animalele de companie”, Boris Levinson (1969) pune 
foarte mult accent pe rolul animalului în dobândirea sănătaţii emoţionale 
la copii. Atunci când un copil se joacă cu un câine, Levinson susţine 
ca,,...el isi creează o lume a lui cu limitele pe care el le stabilește. Prin 
urmare terapeutul participă la această aventură comună intrând într-un 
coltisor din lumea copilului unde acesta se simte în siguranţă. Aici 
copilul si terapeutul sunt într-un echilibru, pe acelasi picior de plecare 
și acum este momentul în care porţile comunicării se deschid între 
copil şi terapeut” (Levinson, 1969, pag. 67-68). 


5.2. Aspecte psihologice vizate 
în cadrul interventiilor asistate de animale 


Pornind de la acest cadru teoretic putem observa că beneficiile inter- 
ventiilor asistate de animale pot fi multiple. Fiecare activitate structurată 
sub forma unei şedinţe de terapie individuală sau a unor jocuri de grup 
(activităţi asistate de animale) vizează diferite obiective specifice. În 
continuare vor fi prezentate câteva dintre aspectele psihologice urmărite 
în astfel de contexte terapeutice sau educative, alături de exemplificarea 
unor jocuri/activitati asistate de animale utile în terapia cu copii sau alte 
contexte terapeutice/educative. Scopul acestora este de a oferi specia- 
liştilor o unealtă pe care o vor putea folosi în practica lor de zi cu zi. 


> Autoreglare comportamentală: planificarea și executarea activi- 
tatilor orientate spre scop, atenţie, memorie de lucru, control inhibitor; 

Abilitatea de organizare: ascultarea activă a instrucțiunilor, inte- 
legerea acestora, atenție, memoria de lucru şi lunga durată; 
Autoreglarea emoţională — înțelegerea emotiilor în funcție de 
context, identificarea și exprimarea adecvată a acestora, abilitatea 
de a exprima placere şi bucurie în activitățile de joc, toleranţă la 
frustrare; 

Dezvoltarea abilităţilor motrice: fine (degete) $i grosiere (membre); 
Cooperare: abilitatea de a lucra în echipă, înţelegere și comuni- 
care asertivă; 

Comunicare: abilitatea de a-i asculta pe ceilalți, de a menţine discuţia 
pe un subiect, de a înţelege şi exprima idei, emoții, managementul 
conflictului; 

Creşterea nivelului de încredere: reprezentarea sinelui şi a 
celorlalți — consolidarea stimei de sine și a încrederii în ceilalți; 
Empatia: capacitatea de a recunoaște şi împărtăşi emoțiile care 
sunt experimentate de către o altă ființă, chiar dacă aceasta nu le 
exprimă explicit, exprimarea preocupării si a grijii fata de ceilalți; 
Limbajul si procese cognitive: abilitatea de a înţelege si a exprima 
o poveste, o acţiune într-o succesiune logică care indică capacitatea 
de înţelegere a copilului a fenomenului de cauză şi efect, rezolvare 
de probleme — căutarea de soluții atunci cand se află intr-o situație 
dificilă, generarea de idei. 


5.3. Exemple de activităţi asistate de animale (câini) 
pliate pe nevoile psihologice ale copiilor — jocuri 

5.3.1 Jocuri de grup cu posibilitate de adaptare pentru 

activități individuale 

1) Stafeta 

Participanti: copii si adulți, echipă instructor-câine; 

Obiective/beneficii terapeutice: motricitate, cooperare, încredere; 

Materiale: jucărie pentru catel; 

> Trucuri/comenzi necesare: „Aport”, „Lasă”; 

> Descriere: Se vor folosi doi câini, câte un câine pentru fiecare grup 
de copii. Participanţii sunt aranjați în două şiruri, fiecare persoană 
aflată la începutul unui șir va arunca jucăria și va da câinelui comanda 
de aportare. Dupa ce jucăria ajunge la acesta, se va înmâna persoanei 
din spatele acestuia, după care se va merge în spatele rândului. 
Exercitiul se repetă pana cand ultima persoană aruncă și primeşte 
jucăria înapoi. 

> Variatii: Pentru creșterea dificultății exerciţiului, se poate adăuga 
alergare, salt sau orice altă mișcare pe care participanții să fie pro- 
vocati să o facă după ce primesc jucăria înapoi, abia după realizarea 
şirului de exerciții jucăria va fi inmânată persoanei care urmează. 


2) Traseu cu obstacole 

> Participanti: copii sau adulţi (această activitate poate fi adaptată 
şi pentru şedinţe individuale), echipe instructor-câine. 

> Obiective/beneficii terapeutice: dezvoltarea abilității de organi- 
zare, creşterea nivelului de încredere în forțele proprii, optimizarea 
abilităţilor atentionale şi de memorare, îmbunătățirea aptitudinilor 
motorii grosiere. 

> Materiale: obstacole de agilitate si alte obstacole improvizate (tuneluri, 
sărituri, cercuri, poduri sau bănci, etc) — este important să se asigure 
siguranța câinilor în timpul parcurgerii traseului; 

> Trucuri/comenzi necesare: „Șezi”, „Hop”, ,,Tunel’”, „Sus”, „Târâş”; 

> Descriere: Se va realiza un traseu cu diferite obstacole (obstacole 
pentru săritură, tuneluri, poduri, cercuri etc). Fiecare participant va 
trebui să parcurgă întregul traseu împreună cu câinele, spunându-i 
de fiecare dată acestuia ce trebuie să facă, prin utilizarea comenzilor 
verbale şi gesturi. Instructorul va realiza o demonstraţie împreună 
cu câinele, înainte de începerea jocului. 

> Variatii: Exercitiul se poate realiza sub formă de ștafetă sau com- 
petiție, cu mai multi câini sau pe doua trasee diferite. 

3) Traseul Viu (din oameni) 

Participanti: Copii si adulţi, echipe cu câini; 
Obiective/beneficii terapeutice: autoreglare comportamentală, 
cooperare, motricitate, încredere; 

Materiale: lese, cercuri, eşarfe, scaune etc.; 

Trucuri/comenzi necesare: „Şezi”, „Hop”, „Sus”, „Târâş”, „Tunel”; 
Descriere: Toţi participantii vor fi implicaţi în realizarea unui traseu 
cu obstacole pentru câine, obstacole ce vor fi formate din oameni 
(picioare îndepărtate, cercuri formate din braţe etc.). Astfel se pot 
realiza obstacole de săritură din doi oameni care se tin de mână 
sau care se țin cu ambele mâini formând un cerc, se pot realiza 
tunele din şiruri de oameni așezați unul în spatele celuilalt cu picio- 
arele îndepărtate. Câinele va trece fie prin tunelul format, fie în 
slalom, care poate realizat prin înşiruirea oamenilor în picioare, 
unul lângă celalalt, cu o distanță de 0,5 m între aceștia. 

Variatii: Se poate folosi imaginaţia participanților pentru crearea 
altor tipuri de obstacole peste care câinele să sară sau pe sub care 
să fie îndrumat sa treacă. Un voluntar dintre participanți va putea 
conduce câinele în parcurgerea traseului viu format. 

*Notă: în cazul copiilor se pot folosi lese sau cercuri care sa fie ţinute de 
către 2 copii, astfel încât să fie evitate accidentările sau retragerea persoanelor 
cu anxietate fata de câini. 

4) În căutarea comorilor (recompenselor) 

Participanți: copii şi adulți, echipe cu câini; 

Obiective/beneficii terapeutice: încredere, comunicare, coordonare, 
responsabilizare, empatie; 

Materiale: esarfa, bol, bobite, obstacole (scaune, mese, perne, 
oameni, etc.); 

Trucuri/comenzi necesare: „Așteaptă”, „Caută”; 

Descriere: Se formeaza echipe de câte două persoane. Un participant 
va fi legat la ochi, urmând să fie ghidat de către coechipierul său, 
pentru a găsi bolul catelului. Se realizează un traseu din obstacole, 

iar participantul care ghidează va îndruma verbal, de la distanţă, 
participantul legat la ochi, astfel încât acesta să reuşească parcur- 
gerea traseului. După gasirea bolului se schimbă rolurile şi urmează 
căutarea bobitelor de către persoana care initial a ghidat căutarea. 
La sfârşit cei doi oferă câinelui recompensele aşezate în bol şi pot 
lua o pauză de plimbare cu câinele. 


5) Statuile muzicale 

> Participanti: copii; 

> Obiective terapeutice: autoreglare comportamentală, coordonare, 
atenţie, dezvoltare emoţională, încredere; 

> Materiale: muzică, boxe; 

> Trucuri/comenzi necesare: Stai (poate fi folosită și comanda şezi, 
culcat sau altă poziţie cunoscută de câine); 

> Descriere: Participanţii vor dansa pe muzică, urmând ca la un 
moment dat muzica sa fie oprită, iar fiecare participant să rămână 
în poziţia în care a fost surprins în momentul opririi muzicii 
(formând o statuie). Poziţia va fi menținută până în momentul în 
care reîncepe muzica. Unul dintre participanţi va tine cățelul în 
lesă, iar în momentul Statuii îi va spune comanda „stai” (catelul 
rămânând şi el nemișcat). Odată cu reluarea muzicii toată lumea 
reîncepe să danseze, iar catelul îşi va găsi un nou partener de dans. 

> Variatii: Pentru dezvoltare emoţională se poate varia muzica veselă, 
ritmată, cu muzică lentă, sau care să sugereze diferite emoţii, mo- 
ment în care fiecare va dansa cu postura corporală corespunzatoare 
emotiei și cu o mimică adecvată. Celelalte reguli ale jocului rămân 
neschimbate. 


6) Pictorul 

> Participanti: copii şi adulţi, echipe cu câini; 

> Obiective/beneficii terapeutice: comunicare, motricitate, rezolvare 
de probleme, autoreglare comportamentală; 

> Materiale: pensulă, acuarele sau creioane colorate, foi, esarfe; 

> Trucuri/comenzi necesare: „Șezi”, „Aşteaptă” (optional — Atins 
cu labuta); 

> Descriere: Copiii vor fi legaţi la ochi cu eșarfele din dotare, iar 
cățelul le va povesti, prin conductorul său, ce trebuie să deseneze 
(tabloul va conţine obligatoriu si un catel). Astfel, participanții 
ascultând instrucțiunile foarte clare, vor începe realizarea „operelor 
de artă”. La sfarșit toată lumea isi va da esarfa jos pentru a admira 
picturile. Copiii vor prezenta câinelui desenele. Ca şi premiu fiecare 
va primi un autograf de la catel pe propria pictură (amprenta lăbuţei), 
realizat cu tuş sau acuarelă. 

> Variatii: Se pot amesteca desenele realizate, iar la sfârșit, dupa ce 
sunt date jos eșarfele, fiecare participant va trebui să îşi găsească 
propriul desen, argumentând de ce crede că este al său (pe spatele 
desenului va fi scris numele participantului). 


7) Aruncă la țintă (Tinteste cu bobite) 


Participanti: copii, echipe cu câini; 


v 


> Obiective/beneficii terapeutice: creşterea tolerantei la frustrare, 
coordonare, motricitate; 
Materiale: bobite, biscuiţi, boluri; 


v 


> Trucuri/comenzi necesare: sezi sau culcat, aşteaptă, refuz de hrană, 
comandă de eliberare; 

> Descriere: Catelul va sta în comanda șezi sau culcat în patutul lui/ 
locul său pe un covoraş, aşteptând să îi fie servită hrana. Partici- 
pantii vor avea de ales dintre doua varietăți de mâncare: biscuiţi 
sau bobite. Pentru a ne da seama ce își doreşte cățelul, va trebui 
să facem un joc în care doi dintre participanţi vor sta fata in fata 
la o distanță de 5 metri, unul având bobite, iar celalalt biscuiţi. Bolul 
catelului va fi plasat între cei doi participanți, la o distanță egală 
fata de aceştia. Fiecare va avea la dispoziție 5—10 de aruncări, în 
funcție de numărul de participanți. Vom observa apoi ce element 
predomină în bol, biscuiţi sau bobite şi vom concluziona că această 
combinaţie este exact ceea ce şi-ar dori cățelul să mănânce. 

> Variatii: Participanții vor putea fi așezați într-o linie, iar la 2-3 m 
de fiecare participant va fi plasat câte un bol. Fiecare participant 
va încearca să arunce bobitele în bolul său, iar la sfârșit vom combina 
ingredientele provenite din toate bolurile, pentru a-i crea catelului 
reţeta potrivită (se va decide la început numărul maxim de aruncări). 


8) Haita de căţei 

> Participanti: copii şi adulţi, echipe cu câini; 

> Obiective/beneficii terapeutice: cooperare, coordonare motrică, 
comunicare, autoreglare comportamentală; 

> Materiale: foi A4 imprimate cu câte o lăbuţă mare de catel, cartonas 
roşu format A4; 

> Trucuri/comenzi necesare: „Pas”, „Şezi”, optional ,,Tine”; 

> Descriere: Se marchează o linie de start şi o linie de final care vor 
reprezenta începutul şi sfârșitul unei păduri. Fiecare participant va 
primi o singură foaie imprimată cu o lăbuţă de căţel. Haita (care va 
include toți participanţii) trebuie să treacă împreună prin pădure, 
călcând pe urmele lăsate de lider (reprezentat de către căţel, care 
va merge în fruntea șirului). Participanții nu vor avea voie să calce 
decât pe labutele imprimate pe foi, ajutându-se unul pe celălalt si 
lucrând în echipă. Nimeni nu are voie să calce lângă foaie până la 
finalul traseului. Dacă se blochează, partcipantii pot cere ajutorul 
liderului (cățelul) care va veni cu cartonasul roşu, pentru a-şi ajuta 
membrii haitei în depaşirea situațiilor. Acest ajutor poate fi cerut 
însă doar de 3 ori de către fiecare echipă pe parcursul întregului 
traseu şi va putea fi folosit la fel ca foile imprimate, cu condiția 
ca acesta să ajute la realizarea unui singur pas. 

> Variatii: La sfarșitul traseului, se poate face un joc de grup impre- 
una cu catelul, pentru a simboliza bucuria haitei dupa terminarea 
scopului. Sugestie: dog dancing (dans cu câinele) pe o melodie 
cantata de haita. 

9) Muzicienii 

Participanti: copii şi adulți, echipe cu câini; 
Obiective/beneficii terapeutice: ascultare activă, comunicare, 
cooperare; 

Materiale: cutiute de film foto sau cutiute din ouă Kinder, bobite 
pentru catel de diferite dimensiuni, muzica; 

Trucuri/comenzi necesare: trucuri specifice exercitiilor de dog 
dancing (dans cu cainele): omulet, dans, rostogol, taras, cerc, slalom 
printre picioare, mers între picioare, dat o labuta si celalalta, etc.; 
Descriere: La începutul jocului, fiecare participant va primi câte 
o cutiuta umplută cu bobite pentru căţel de dimensiuni mai mici sau 
mai mari (toate bobitele dintr-o cutie vor fi de aceeaşi dimensiune). 
Participanţii nu se vor putea uita în interiorul cutiei, ci vor trebui 
doar să distingă sunetul produs de aceasta la mişcare. Scopul va fi 
ca participantul să își găsească restul coechipierilor care au cutiute 
ce scot sunete asemănătoare. După formarea echipelor, fiecare 
echipă va realiza un exerciţiu de dog dancing (dans cu câinele), 
pe o piesă muzicală, acompaniind dansul cu instrumentul lor de 
percuție. Trucurile pe care le vor putea folosi vor fi prezentate la 
începutul jocului. La sfârşitul jocului, cățelul va primi ca recom- 
pense bobitele din cutiute. 


10) Masinutele 

Participanti: copii şi părinţi, adulţi, echipe cu câini; 
Obiective/beneficii terapeutice: comunicare non-verbală, încredere, 
autocontrol comportamenta; 

Materiale: esarfe; 

Trucuri/comenzi necesare: Sezi, Asteapta; 

Descriere: Se va realiza un traseu cu linii drepte şi curbe de 90 de 
grade (pe lânga acesta, va fi realizat un al doilea traseu identic, 
aşezat in oglindă fata de primul). Copilul legat la ochi va trebui să 
parcurgă traseul fiind condus prin semne de către părinte. Astfel, 
părintele va folosi o bataie pe umărul stâng pentru curbă la stânga, 

o bătaie pe umărul drept pentru curbă la dreapta, ambele mâini pe 
umerii copilului pentru mersul înainte şi o apăsare ușoară pe ambii 
umeri pentru aplecare. La jumătatea traseului copilul va întâlni 
cățelul si se va putea apleca pentru a-l mangaia, iar la final se va 
întâlni cu un alt copil care va străbate în acelaşi timp un traseu 
realizat în oglindă fata de primul. Cei doi copii se vor imbratisa 
la final, înainte de a da jos eşarfele, fiind ghidaţi de către părinți. 
Variatii: Părintele și copilul pot fi lăsaţi să stabilească singuri 
semnele pe care le vor folosi pentru ghidaj. Important este ca după 
începerea traseului, cei doi (copilul şi părintele) să nu comunice 
verbal. Pentru copiii cu anxietate fata de câine, traseul va fi sim- 
plificat, astfel copilul va trece pe lângă căţel la distanță de acesta 
sau nu il va atinge (în funcţie de nivelul de anxietate). 


11) Taxiul cu căţel 

Participanti: copii, echipe cu câini; 

Obiective/beneficii terapeutice: comunicare, dezvoltarea limbajului, 
creativitate; 

Materiale: mai multe lese; 

Trucuri necesare: „pas”, „şezi”, „stai”; 

Descriere: Fiecare participant va primi o lesă care va fi legată de 
hamul câinelui de terapie. Conductorul canin va ţine lesa legată de 
zgarda şi va merge cu câinele la pas. Participanţii vor fi anunţaţi că 
va urma o plimbare cu taxiul într-o anumită zonă (Orașe, Cartiere 
din oraş, Tinuturi, Tari etc). În timpul plimbării, conductorul va 
povesti despre locurile prin care trece taxiul. Se vor face opriri, 
unde se vor imagina diferite obiective. Copiii vor fi lăsaţi apoi să 
dezvolte ei restul poveștii, imaginând locuri prin care merge și 
unde se opreşte taxiul. 


12) Cadoul 

Participanți: copii; 

Obiective/beneficii terapeutice: organizare, cooperare, motricitate 
fină, responsabilizare; 

> Materiale: o cutie mare, diferite materiale care se pot rupe în bucăți, 
o jucarie; 


v 


Trucuri/comenzi necesare: „Caută jucaria”; 

> Descriere: Participanții îi vor pregati câinelui un cadou. Pentru 
aceasta vor folosi o cutie mare în care vor împacheta o jucărie. 
Surpriza va fi acoperită de bucăți diferite de materiale: hârtie, vată, 
burete, polistiren, carton, frunze, iarbă, etc. La sfârşit cutia va fi dusă 
câinelui pentru a-şi descoperi cadoul. Conductorul va da câinelui 
comanda de căutare, iar acesta va căuta entuziasmat până va găsi 
jucaria. La sfârşit copii vor face curat. Opţional: copiii pot cânta 
La multi ani câinelui. 


13) Scara 

> Participanti: copii şi adulţi, echipe cu câini; 

> Obiective/beneficii terapeutice: cooperare, atenţie, motricitate 
grosiera; 

> Materiale: biletele cu numere; 

> Trucuri necesare: „Hop”, „Extrage”; 

> Descriere: Participanţii vor fi ghidaţi să facă doua șiruri paralele, 
în picioare. Apoi se vor întoarce fata în fata şi vor fi rugați să se 
aşeze pe podea, stând cu tălpile lipite de ale coechipierului, în final 
construind modelul unei scări. Fiecare echipă formată din doi parti- 
cipanti va avea alocat un număr. Câinele (împreună cu conductorul 
canin) va alege un biletel pe care va scrie numărul unei echipe. 
Echipa denumită va trebui să treacă câinele prin scara formată din 
ceilalți participanți, apoi se va întoarce în rând. Se repetă exercițiul 
până toți participanții conduc câinele peste scară. Câinele va fi 
ghidat prin comanda verbală „hop” (pentru a sări peste picioarele 
participanților aşezaţi), iar cei doi participanţi vor alerga împreună 
cu el, unul pe o parte şi celălalt pe cealaltă parte a scării. 

14) Săritul corzii 

Participanti: copii, echipe cu câini; 

Obiective/beneficii terapeutice: motricitate grosieră, atenție, 
coordonare; 

Materiale: coardă, lesă lungă, sfoară; 

Trucuri/comenzi necesare: „Hop”, ,,Tine”; 

Descriere: Câinele va sări peste o coardă care este invartita de 
doi participanţi. Exercitiul poate fi efectuat ca un concurs între 
un participant si câine, sau participantul şi câinele pot să sara în 
acelaşi timp prin coarda de lungime mai mare. 

Variaţii: Câinele împreună cu un participant vor tine capetele sforii 
în timp ce un alt copil sare, apoi copiii vor schimba între ei pozițiile. 


15) Slalom cu câinele 

Participanți: adulți și copii, echipe cu câini; 

Obiective/beneficii terapeutice: cooperare, motricitate grosieră, 
comunicare, autoreglare comportamentală, toleranţă la frustrare; 
Materiale: nu este nevoie; 

Trucuri necesare: Slalom”; 

Descriere: Participanții vor sta așezați în linie, unul lângă celalalt 
cu picioarele îndepărtate şi unite de ale colegilor din stânga și din 
dreapta. Câinele va trebui să treacă în slalom printre picioarele aces- 
tora. La terminarea şirului participanţii se vor prinde de mână și 
vor ridica un picior. Câinele va trebui să treacă din nou în slalom 
printre picioarele lor, iar de fiecare dată când unul va lăsa piciorul 
jos sau când câinele va greşi traseul, se va relua ultimul exercițiu, 
crescând astfel durata în care participanţii vor rămâne în poziția 
stabilită. Jocul se termină cand câinele va reuşi să parcurgă slalomul 
întreg. 

Variatii: Se vor putea alege și alte poziţii în care să rămână parti- 
cipantii în timp ce câinele va executa slalomul (exemplu: pe vârfuri, 
pe călcâie, ridicat o mana şi un picior etc);. 

16) Apucă-ți cercul 

Participanti: copii, echipe cu câini; 
Obiective/beneficii terapeutice: atenție, motricitate grosieră, tole- 
ranta la frustrare; 

Materiale: cercuri de plastic tip hula hoop, cu diametrul de 1-1,5 m; 
Trucuri necesare: „Şezi”, „Aşteaptă”, „Pas”; 

Descriere: Mai multi participanți aşezaţi într-un cerc, se vor plimba 
pe muzică, alături de câini (mergând la pas). În interiorul cercului 
format din participanţi, vor fi aşezate pe podea cercuri de plastic de 
tip hula hoop în număr cu unul mai putin decât numărul echipelor 
om-câine. La un moment dat muzica se va opri şi fiecare partici- 
pant va trebui să găsească un cerc şi să aşeze câinele în comanda 
şezi în interiorul acestuia. Echipele care vor rămâne fara cerc vor 
ieşi din joc şi în același timp se va înlătura și unul dintre cercuri. 


17) Tine minte! 

Participanți: copii si adulți, echipe cu câini; 
Obiective/beneficii terapeutice: atenţie, memorie de lucru, tole- 
ranta la frustrare; 

Materiale: coş mic de nuiele sau de plastic; 
Trucuri/comenzi necesare: : „[ine”, „Aşteaptă”; 
Descriere: Câinele va ţine un coș în gură și va trece pe rând pe la 
participanți. Fiecare participant va pune câte un obiect personal, 
pe care il va rosti cu voce tare, urmat de numele lui (ex. lulia/inel). 
Ceilalţi participanţi vor încerca să rețină numele corespunzător 
fiecărui obiect. La sfârşit coşul va trece din nou pe la fiecare. Par- 
ticipantii vor alege cu ochii închişi unul dintre obiectele strânse și 
vor ghici al cui a fost obiectul. 
Variatii: Primul participant își va spune numele şi apoi va pune 
obiectul, al doilea participant va trebui să spună numele şi obiectul 
primului participant apoi numele și obiectul său, al treilea va spune 
numele şi obiectele primilor participanţi, ajungând ca ultimul să 
redea numele şi obiectele tuturor participanților. 

18) Supravietuirea 

Participanti: copii, echipe cu câini; 

Obiective/beneficii terapeutice: Comunicare, atenţie, memorie, 
organizare; 

Materiale: cretă, cercuri, pătură/izopren; 

Trucuri/comenzi necesare: ,,Sezi”, „Culcat”; 

Descriere: Câinele împreună cu un participant vor trebui să ajungă 
din punctul x (start) în punctul y (finish), trecând peste diverse pro- 
vocări. Se vor putea folosi diferite poveşti pentru a crea un mediu 
atractiv. Exemplu de scenariu: cei doi se află pe o insulă şi trebuie 
să traverseze un râu pentru a ajunge împreună pe partea cealaltă; 
în râu sunt bolovani pe care ei va trebui să păşească pentru a 
traversa, de asemenea, unde râul este mai mare vor putea folosi o 
plută. Se poate realiza un desen cu creta care sa reprezinte râul, 
cercuri vor semnifica pietrele, iar o pătură sau izopren va fi folosit 
de cei doi ca şi plută. De fiecare dată când ajunge pe un bolovan, 
pentru a-şi păstra echilibrul, participantul va trebui să stea într-un 
picior, iar câinele în sezi, iar de fiecare dată când vor ajunge sa 
folosească pluta, câinele va trebui să stea în culcat, iar participantul 
în poziţie de flotare. 

Varatii: Exercitiul se va putea adapta pentru diferite alte poveşti 
si cu diferite alte exerciţii, pe care beneficiarul să le facă în timp 
ce câinele va executa „şezi” sau „culcat”. 


19) Dans şi atenţie 

Participanți: adulți și copii, echipe cu câini; 

Obiective/beneficii terapeutice: atenție, memorie, coordonare, 
cooperare; 

Materiale: nu este nevoie. 

Trucuri/comenzi necesare: „Şezi”, „Pas”, „Omuleţ” (poziţie ver- 
ticală), „dans”; 

Descriere:. Participanţii se vor mișca unul pe lângă celalalt în ritm 
de plimbare, în direcţii aleatoare. Unul sau mai multi participanţi 

vor merge împreună cu câinele la pas. Conducătorul jocului va 
spune comanda de mers „mergi” şi toată lumea se va mişca, apoi 
va rosti „stai” şi toată lumea va trebui să se oprească, iar câinele 
să primească de la cel care îl conduce comanda „şezi”. Apoi condu- 
cătorul jocului va rosti din nou ,,mergi” și toata lumea se va mişca. 
În timpul mersului, câinele trebuie să ajungă la un alt participant. 
O nouă comandă va fi introdusă apoi: „dans”, când toată lumea 
trebuie să se mişte in ritm de dans, iar câinele să execute comanda 
de rotire sau topait în două picioare (dans). Pentru a creşte difi- 
cultatea exerciţiului, se poate folosi şi o comandă pentru bătut din 
palme, moment în care câinele va trebui să ia postura de omulet 
(ridicat pe trenul posterior). După ce toată lumea s-a obișnuit cu 
mişcările, se poate modifica înţelesul comenzilor. Astfel „mergi” 
va semnifica comanda de oprire, iar „stai” va fi comanda de mers, 
„dans” va fi comanda de bătut din palme şi invers. Acest ultim 
exerciţiu va crea la început un haos amuzant, dar lucrurile se vor 
regla în scurt timp. 
Varatii: Se pot folosi unul sau mai multi câini care se înțeleg între 
ei, iar participanţii îi vor schimba pe aceştia între ei de fiecare dată 
când vor auzi comanda de mers. 


5.3.2. Jocuri individuale asistate de animale (câini) 
cu posibilități de adaptare la terapie de grup 

1) Prinde si numește! 

Participanti: copii, echipe cu câini; 

Obiective/beneficii terapeutice: Dezvoltarea limbajului, motricității 
grosiere, atenție; 
Materiale: (se folosesc obiecte special create şi adaptate obiecti- 
velor stabilite); 

Trucuri/comenzi necesare: „Aport”, „Lasă”; 
Descriere: Beneficiarul va arunca diferite obiecte pe care câinele 
le va aduce înapoi. Exercitiul poate fi folosit pentru dezvoltarea 

limbajului, moment în care beneficiarul va fi rugat sa rostească 
numele obiectelor aruncate alături de comanda aport, câinele ple- 
când apoi în recuperarea lor. 

Variatii: Exercitiul se poate folosi şi pentru învățarea formelor, a 
culorilor, texturilor. Se pot diversifica şi tipurile de aruncări, astfel 
încât beneficiarul să îşi folosească membrele afectate. Pentru cres- 
terea gradului de dificultate a exerciţiului, în momentul în care se 
aruncă jucăria, se poate plasa o linie peste care trebuie aruncată, 
sau o poartă de handbal, un coş de basket, sau orice alta ţintă. 


2) Ghiceşte! 

Participanti: copii, echipe cu câini; 

Obiective/beneficii terapeutice: Dezvoltarea limbajului, motricității 
fine, dezvoltarea cognitivă, dezvoltarea încrederii; 

Materiale: eșarfă, obiecte potrivite scopului terapeutic; 
Trucuri/comenzi necesare: „Aport”, „Lasă”; 

Descriere: Beneficiarul va fi legat la ochi şi va sta în așteptare cu 
mâna întinsă. Câinele va fi rugat să aporteze diferite obiecte pe care 
le va pune în mâna beneficiarului, acesta trebuind să ghicească 
obiectul care i-a fost adus. Pentru beneficiarii afectaţi mai sever 
se recomandă oferirea de ajutor în descrierea obiectelor înmânate 
şi recunoaşterea lor ulterioară. 

Variatii: Se poate folosi exercițiul şi pentru recunoașterea formelor, 
texturilor sau a altor proprietăţi, dacă se folosesc obiecte adecvate, 
sau ca exercițiu de învăţare pentru copiii nevăzători. 

*Notă: nu se recomandă copiilor cu fobie/reticenta fafa de câini, având 
în vedere contactul direct cu botul câinelui. 

3) Adunatul jucăriilor 

Participanti: copii, echipe cu câini; 

Obiective/beneficii terapeutice: motricitate grosieră, autocontrol 
comportamental, atenţie, organizare, cooperare; 

Materiale: coş, jucării, cronometru (opţional); 

Trucuri/comenzi necesare: „Aport”, „Lasă”, „Adună”; 
Descriere: Beneficiarul va aduna jucăriile sale într-un coş sau lădiță, 
unde acestea sunt ţinute de obicei. În același timp, un câine va aduna 
jucăriile lui şi le va pune într-un coş. Se stabileşte un concurs între 
câine şi copil (cine va aduna mai multe jucării sau cine îşi va aduna 
mai repede jucăriile). 

Variatii: Exercitiul poate fi efectuat şi simultan, câinele și copilul 
adunând pe rând jucăriile în acelaşi coş (lucrând împreună ca şi 
echipă, dar aşteptându-şi fiecare rândul, alternativ). 


4) Ajutorul meu de nădejde 

Participanti: copii, echipe cu câini; 

Obiective/beneficii terapeutice: comunicare, cooperare, atenție, 
organizare. 

Materiale: necesită să fie adaptate în funcţie de activitatea aleasă; 
Trucuri/comenzi necesare: „Aport”, „Lasă”; 

Descriere: Beneficiarul va avea ca sarcină amenajarea unui picnic 
sau a unei mese de prânz la care câinele va participa ca un ajutor 
de încredere. Copilul va cere câinelui obiectele de care are nevoie, 
în ordinea în care le va folosi. Conductorul canin împreună cu 
câinele vor fi plasați într-un alt capăt al încăperii, iar după ce benefi- 
ciarul va cere obiectul necesar, conductorul va da câinelui obiectul 
respectiv, iar acesta îl va aduce beneficiarului. 

Variatii: Alte posibile sarcini pot fi: să se îmbrace pentru o anumită 
activitate, să își pregătească biroul pentru realizarea temelor, să aran- 
jeze obiecte în ordinea alfabetică a denumirilor, să construiască o 
casă din părți componente etc. 


5) Catelul obosit 

Participanti: copii, echipe cu câini; 

Obiective/beneficii terapeutice: dezvoltarea limbajului, abilitatea 
de rezolvare de probleme, cooperare, atenţie, organizare, autocontrol 
comportamental; 

Materiale: coşulet, pătură, pernă, lampă etc.; 

Trucuri/comenzi necesare: „Culcat”, „Aşteaptă”, „Dormi”; 
Descriere: Exercitiul poate fi realizat individual sau în grup. Con- 
ducătorul jocului va povesti de ce câinele este foarte obosit şi va 
sugera că trebuie pregătit pentru culcare. Participanţii vor enumera 
lucrurile de care câinele are nevoie pentru a se putea odihni în linişte. 
Apoi va urma căutarea lucrurilor necesare si pregătirea lor. Bene- 
ficiarii vor duce apoi câinele la locul pregătit, îndemnându-l să se 
culce. Câinele va fi la sfârşit învelit, lampa stinsă, dupa care se 
vor păstra 5-10 minute de liniște pentru a nu deranja câinele. 
Variaţii: Același exerciţiu poate fi folosit pentru pregătirea mesei, 
pregătirea câinelui pentru plimbare, pregătirea biroului pentru reali- 
zarea temelor etc. Este recomandată folosirea unui program vizual 
sau a unor secventieri ale activităților. 


6) Ce-mi dai, Împărate? 

Participanti: copii, echipe cu câini; 

Obiective/beneficii terapeutice: atenție, motricitate, coordonare, 
respectarea instrucţiunilor, autocontrol comportamental; 
Materiale: bol, recompense; 

Trucuri necesare: „Şezi”, „Culcat”; 

Descriere: Coordonatorul jocului este Împăratul alături de care 
este Sfătuitorul, rol jucat de către căţel. Ei vor aşteapta pe scaun 
recompensele aduse de locuitorii castelului (supușii). Fiecare par- 
ticipant va pleaca de la linia de start cu un bol in mână indrep- 
tându-se spre împărat. Pe drum vor fi aşezate diferite tipuri de 
recompense pentru căţel. Fiecare participant va întreaba pe rând 
Împăratul câţi şi ce fel de paşi dorește să îi dea, iar acesta îi va 
acorda paşi de uriaşi sau de pitici, de pisică, de arici, de furnică 
etc. De pe drum, supuşii vor aduna recompense pe care le vor 
duce Împăratului şi Sfătuitorului ca semn de recunoștină. 

7) Catelul mi-a soptit 
Participanti: copii, echipe cu câini; 
Obiective/beneficii terapeutice: motricitate, imaginaţie, comunicare, 
atenţie; 

Materiale: recompense pentru căţel; 
Trucuri /comenzi necesare: „Şezi”, „Aşteaptă”, optional — „Atinge 
cu botul”; 
Descriere: Participanţii vor fi asezati într-un cerc, iar cățelul va 
sta în mijlocul cercului. Fiecare participant va trece pe rând pe la 
căţel, îi va da o bobita și o mângâiere şi va asculta ce îi sopteste 
cățelul, după care va inventa un exercițiu pentru ceilalți membri, 
formulând: „Caţelul mi-a șoptit... ”. (Exemplu: Catelul mi-a soptit 
să stăm într-un picior, catelul mi-a şoptit să sărim în sus de 5 ori, 
să aplaudăm etc). 
Variatii: Se pot folosi diverse teme pe care să se plieze exerci- 
tiul, copiii imitând animale (sunete, salturi), păsări, fenomene ale 
naturii (furtună, ploaie, viscol, tunete, zăpadă), instrumente muzicale, 
sporturi etc. 


8) Buzunarul cu codita 

Participanți: copii, adulţi, echipe cu câini; 
Obiective/beneficii terapeutice: dezvoltarea limbajului, creativitate, 
atenţie; 
Materiale: ham cu buzunare pentru câine, cartonașe cu situaţii/ 
cu imagini; 

Trucuri necesare: „Du-te la...” „Şezi”, „Aşteaptă”, „Salut”; 
Descriere: Participanţii vor sta în cerc şi vor aşteapta să vină cățelul 
pe la fiecare. Fiecare participant va saluta catelul (acesta va da 
labuta cu participantul), apoi va alege un cartonas din buzunarul 
câinelui, după care va prezenta cartonasul şi va da o soluţie. 
Variatii: Se pot folosi şi cartonașe din jocul Activity, sau carto- 
naşe folosite în terapie pentru copii cu deficiențe de învăţare. 
Este recomandată folosirea cartonaselor cu imagini cu căţei. 

9) Râul 

Participanti: copii, echipe cu câini; 

Obiective/beneficii terapeutice: atenție, motricitate grosieră și 
coordonare, creşterea tolerantei la frustrare; 

Materiale: cretă colorată; 

Trucuri/comenzi necesare: „Şezi”, „Aşteaptă”. 

Descriere: Se va povesti o situație imaginară în care cățelul a fost 
furat de un zmeu si dus pe tărâmul zmeului. Acolo cățelul a fost lăsat 
să flamânzească, nemaiavând puteri să se salveze. Participanţii 
vor putea să ajute cățelul trecând râul ce desparte ţinuturile. Ei îi 
vor duce acestuia si un bol cu mâncare sau apă pentru a-și recăpăta 
forţele. Regulile prin care se va putea trece râul este să se pașească 
doar pe pietre (desenate cu creta), în ordinea dată de către zmeu 
(conducătorul jocului). Astfel pietrele vor fi reprezentate prin diferite 
figuri geometrice de diferite culori amplasate aleator pe râu, fiind 
suficient de multe pentru a putea diversifica jocul (acestea se pot 
realiza folosind cretă colorată). Astfel vor fi folosite triunghiuri de 
diferite culori, pătrate de diferite culori, cercuri de diferite culori. 
Zmeul va alege un traseu care să testeze abilităţile participanţilor 
(ex: triunghi—patrat—cerc sau galben-—roşu-galben-roşu etc.). Dacă 
nu se va respecta traseul, zmeul va arunca salvatorii în apă și va 
trebui reluată călătoria. 


10) Superstar 

Participanti: copii, echipe cu câine; 

Obiective/beneficii terapeutice: comunicare, creativitate, cooperare, 
empatie; 

Materiale: perie, piaptăn, mărgele, esarfe, brățară, cordeluta, pălărie, 
hainuta de căţei; 

Trucuri/comenzi necesare: „Șezi”, „Culcat”, „Aşteaptă”; 
Descriere: Se va povesti un scenariu în care cățelul este invitat 
la o emisiune televizată. Scopul participanților va fi să îl ajute să 
arate ca un superstar. Pentru aceasta cățelul va fi periat, după care 

va fi îmbrăcat cu diverse accesorii. Catelul va trebui obişnuit înainte 
cu aceste accesorii, iar conductorul va alege doar acele accesorii ce 
nu vor crea disconfort câinelui, explicându-se copiilor aceste lucruri. 
Variaţii: Înainte de îmbrăcarea și aranjarea câinelui, copiii vor 
putea participa la crearea unor accesorii (ex: colier din mărgele, 
zgardă împletită). După ce câinele va fi pregătit, copiii îşi vor îm- 
parti rolurile între ei (prezentator, cameraman, telespectatori) si 
vor imagina o emisiune. 


11) Bobitele colorate 

Participanti: copii, echipe cu câini; 

Obiective/beneficii terapeutice: limbaj, dezvoltare cognitivă (cifre, 
culori), atenţie, organizare; 

Materiale: bobite sau recompense de diferite culori; 

Trucuri necesare: „Aşteaptă”, „Ia încet”; 

Descriere: Participantul va primi o punguţă de recompense şi o 
reţetă pe care va trebui să i-o pregătească catelului. Reţeta va con- 
tine diferite numere pentru diferite tipuri de bobite (de exemplu: 
2 bobite roşii, 5 bobite verzi, 8 bobite galbene, 1 biscuite alb, 2 
biscuiţi maro etc.). Împreună cu terapeutul (educatorul), partici- 
pantul va realiza rețeta dată, după care va hrăni cățelul. 

Variaţii: Pentru învăţarea culorilor se vor putea folosi şi boluri sau 
pahare colorate, participantul umplând fiecare bol cu bobita de 
aceeaşi culoare, denumind în acelaşi timp culoarea. Pentru a creşte 
gradul de dificultate al exerciţiului, se vor putea utiliza cifre mai 
mari: 22 bobite roșii, 15 bobite verzi, etc sau calcule aritmetice: 
7 bobite roşii + 3 bobite verzi vor da 10 bobite în total (calculele 
folosite rămân la latitudinea educatorului). 


12) Jos—sus 

Participanti: copii, echipe cu câini; 

Obiective/beneficii terapeutice: poziții spațiale, limbaj, motricitate 
grosieră, atenție; 

> Materiale: scaune, masă, cutie, obstacol de săritură; 

> Trucuri/comenzi necesare: „Hop”, „Sus”, „Sub”, „În cutie”; 

> Descriere: Copilul împreună cu câinele în lesă va trebui să parcurgă 
un traseu format din scaune, masă, sărituri, cutie, iar la fiecare 
obstacol îi va spune câinelui unde să stea: deasupra, dedesubt, în 
fata, în spate, înauntru (folosind comenzi: sus, sub, în, peste etc). 
Cainele va putea fi direcționat prin semne de către conductorul său. 

> Variatii: Poate fi folosit şi un traseu de agilitate format din sărituri, 
balansoar, tunel, masă, pod, copilul parcurgând obstacolele şi fiind 
întrebat la fiecare obstacol unde se află câinele (exemplu: în tunel, 
pe balansoar). 


13) Circuitul numerelor 

> Participanti: copii, echipe cu câini; 

> Obiective/beneficii terapeutice: atenţie, memorie, limbaj, auto- 
control comportamental; 

> Materiale: cercuri, cretă, printuri cu diferite poziţii ale câinelui. 

> Trucuri/comenzi necesare: „Șezi”, „Culcat”, „Omuleţ”, „Pac-Pac”, 
„Ruşine” (acoperirea botului cu lăbuţa); 

> Descriere: Se va realiza un traseu din cercuri în interiorul cărora 
vor fi aşezate foi imprimate cu diferite poziţii ale câinelui, care 
includ: şezi, culcat, omulet sau altele. Cercurile vor fi numerotate 
şi vor trebui să fie parcurse în ordine crescătoare sau descrescătoare. 
În fiecare cerc, participantul va trebui să realizeze trucul din foto- 
grafia lipită în interiorul acestuia. Dacă este prea dificilă realizarea, 
se va putea folosi doar comanda sezi, care se va repeta în fiecare 
cerc, dar va fi realizată de fiecare dată în cercul care urmează ca 
număr. 

> Variatii: Se vor putea folosi si cercuri colorate. Un exemplu de in- 
structiuni ar fi ca în fiecare cerc roșu, câinele să execute comanda 
şezi, iar în fiecare cerc albastru, câinle să execute comanda culcat. 
Beneficiarul va trebui sa reţină instrucțiunile iniţiale şi să recu- 
noască culorile. Dacă exercițiul va fi prea dificil, se va folosi doar 

o singură comandă pentru cercurile roşii, urmând ca beneficiarul 
să aleagă cercurile în care trebuie să se oprească (doar cercuri roşii) 
dintre celelalte cercuri colorate. Cercurile se pot nota și în ordine 
alfabetică. 


14) X-O 

Participanți: copii, echipe cu câini. 

Obiective/beneficii terapeutice: atenţie, coordonare ochi-mână, 
auto-control comportamental (respectarea randului). 

Materiale: cretă, jucării. 

Trucuri/comenzi necesare: „[ine”, „Lasă” 

Descriere: Se vor folosi 10 jucării: 5 de o anumită culoare şi 5 
de altă culoare. Pe podea va fi desenat un pătrat împărțit în 9 pătrăţele 
egale. Atât beneficiarul cât şi câinele vor primi jucării de o singură 
culoare. Beneficiarul va arunca jucăria de la o distanță stabilită la 
început, iar câinele va fi îndrumat de către conductor să pună şi el 
o jucărie într-unul dintre pătrăţele. Primul care va realiza o linie de 
jucării de aceeași culoare pe orizontală, verticală sau diagonală, 
va câştiga jocul. 


15) Popice 

Participanti: copii, echipe cu câini; 

Obiective/beneficii terapeutice: așteptarea rândului, numărat, 
atenție; 

Materiale: popice de plastic, bobite; 

Trucuri necesare: „Aşteaptă”, „Caută”; 

Descriere: Se vor așeza 6 popice la o distanţă considerabilă de 
participanți. Participanţii vor arunca pe rând câte o bobita înspre 
popice, astfel încât câinele (fugind dupa bobita) să răstoarne cât 
mai multe dintre popice. Se va putea realiza un scor, astfel încât 
fiecare participant să poată să îşi evalueze aruncările, iar la sfârşit 
să poată fi identificat câştigătorul. 

16) Paharul magic 

Participanti: copii, echipe cu câini; 

Obiective/beneficii terapeutice: comunicare, recunoaşterea culo- 
rilor, atenție, coordonare; 

Materiale: pahare, bobite/biscuit pentru căţei; 

Trucuri/comenzi necesare: „Caută”; 

Descriere: Se vor folosi multe pahare colorate. Beneficiarul va 
decide sub ce culoare doreşte să ascundă recompense catelului și 
o va introduce sub unul dintre paharele întoarse cu gura în jos. 
Catelul va fi trimis în căutarea recompensei. După găsirea recom- 
pensei, se va ascunde următorul biscuite sub un alt pahar de o alta 
culoare. 

Variaţii: Conducătorul jocului va ascunde bobita, iar beneficiarul 
împreună cu câinele o vor căuta. Înainte de a începe căutarea, bene- 
ficiarul va afla culoarea paharului sub care va fi ascunsă recompensa, 
urmând ca apoi să ghideze câinele înspre paharele din culoarea 
respectivă. 


17) Semaforul 

Participanti: copii, echipe cu câini; 

Obiective/beneficii terapeutice: atenţie, coordonare, motricitate, 
auto-control comportamental; 

Materiale: carton de culoare roşie şi verde; 

Trucuri necesare: „Şezi”; 

Descriere: Se va folosi un carton verde, care va semnifica „mergi” 
şi un carton roşu care va semnifica ,,stop”. Beneficiarul va merge 
cu câinele la pas în momentul în care va vedea cartonul verde. 
Beneficiarul se va opri si va pune câinele în comanda „şezi” in 
momentul în care va vedea cartonul roşu. Daca va greşi sau nu va 
reuşi sa aşeze câinele la momentul potrivit, acesta se va întoarce 
înapoi la punctual de pornire. Se va putea realiza jocul şi cu 2 echipe 
om-câine, iar echipa care va ajunge prima în dreptul semaforului 
va fi cea câştigătoare. Participantul care va câştiga va putea fi 

conducătorul jocului în runda următoare (acesta va fi responsabil 
cu ridicarea cartoanelor verde şi roşu). 
> Variatii: Pentru a creşte dificultatea exerciţiului, conducătorul jocului 
va putea pronunta/ sau scrie o culoare diferită de cea a cartonului 
(ex: să scrie roşu pe cartonul verde), iar beneficiarul va trebui să 
fie atent doar la culoarea cartonului arătat şi să îndeplinească in- 
structiunile în funcţie de aceasta (mergi, stop). 


16) Zaruri 
Participanți: copii şi adulți, echipe cu câini; 


v 


> Obiective/beneficii terapeutice: atenție, memorie, cooperare, 
comunicare; 

> Materiale: jucărie de câine în formă de zar (dimensiuni mari); 

> Trucuri/comenzi necesare: „Şezi”, „Culcat”, „Omuleț”, „Salut” 
(pot fi folosite și alte trucuri); 

> Descriere: Se va folosi un zar mare de tip jucărie pentru câine, 
care să poată fi aportat de către câine. Pe o foaie de hartie se vor 
scrie 6 exerciții cunoscute câinelui. Se vor repeta exercițiile cu 
voce tare, totodată atribuindu-se fiecăruia câte unul dintre numerele 
de pe fețele zarului. Fiecare participant va arunca zarul, acesta 
urmând a fi aportat de către câine, lăsat pe podea, iar cifra de pe 
zar va da numărul exerciţiului ce va trebui executat. Participantul 
care a aruncat va trebui să îşi aminteasca exercițiul corespunzător 
numărului de pe fața zarului, iar în cazul în care nu își va aminti, 
va putea cere ajutor celorlalți. (În funcţie de necesitate se poate 
adăuga un punctaj, astfel uitarea exerciţiului ducând la scăderea 
unui punct, iar ajutorul din public la adăugarea unui punct celui 
care a ştiut raspunsul). 


Nota: toate aceste jocuri au fost dezvoltate si testate în cadrul programelor 
desfăşurate de autorii capitolului. 

6. Exemple de activități asistate 
de câini pentru persoane cu nevoi speciale — 
activități asistate de câinele Loki 


Ana-Maria Basceanu" 


6.1. Introducere — Reflecţii personale 
asupra interacțiunilor pozitive om—animal 


Sunt multi dintre noi care, atunci când își aduc aminte de anii copi- 
lariei, văd trecând prin fata ochilor puişori de găină, căţei, pisici, iezi, 
miei, cai, porci, vaci, oi sau alte animale. Copiii nu îşi fac probleme nici 
că porcul este murdar, nici că pisica e plină de purici sau că iezii îi 
pot lovi cu copitele. Pentru copii, toate animalele din curtea bunicilor 
sunt tot atâţia posibili parteneri de joacă în lungile vacanțe de vară. 

Acest atașament pentru viata şi sistemele vii poate fi explicat prin 
prisma ipotezei biofiliei pe care Edward O. Wilson a prezentat-o în 
cartea sa ,, Biophilia” (1984) şi pe care a definit-o ca o necesitate a 
oamenilor de a interactiona cu alte specii si forme de viata, în favoarea 
propriei stări de bine si a sănătăţii mentale. Astfel se poate explica faptul 
că oamenii manifestă interes si afecțiune pentru animale şi plante, îmbo- 
gatindu-si spaţiul de viata cu plante, flori şi animale de companie (pești, 
papagali, țestoase, șopârle, câini, pisici, iepuri, hamsteri etc). 

Jocul cu animale poate cultiva răbdarea, atenţia, stimulează ima- 
ginatia, poate facilita rezolvarea de probleme, în același timp formând 
respectul pentru tot ce înseamnă lumea vie. Animalele nu sunt păpuşi 
cu care să faci tot ce vrei şi care să stea oricând, oriunde, în orice poziție 
doreşte copilul. Întăririle pe care copilul le primeşte îi influenţează com- 


* Fundaţia Prison Fellowship, Cluj-Napoca, România / Cabinet individual de psiho- 
terapie Ana-Maria Băsceanu 

portamentul, impunându-i anumite limite în interiorul interacțiunii. Un 
animal lovit, chinuit, care suferă, se va ascunde, iar copilul va rămâne 
fără partenerul de joacă. În schimb, o relaţie echilibrată, pozitivă are 
potențialul de a face copilul fericit şi funcţional în contextul interacțiunii 
cu o altă formă de viata. 

Stima de sine este de asemenea un aspect care se îmbunătăţeşte în 
urma interacțiunilor pozitive dintre copil si animal. Ce mândrie poate 
fi mai mare decât atunci când un pui de găină lasă baltă closca şi vine 
când îl strigi, folosind o anumită comandă? Copil fiind am învăţat fără 
să vreau un pui de găină să vina când îl strigam, folosind ca recompensă 
hrană (păianjeni). 

Prin interacțiunea copilului cu animalul de companie se încurajează 
dezvoltarea fizică, socială, emoţională şi cognitivă. În ceea ce priveşte 
dezvoltarea fizică, animalele îi pot motiva pe copii să facă mai multă 
mişcare, să alerge, să arunge mingea căţelului, să îl plimbe pe acesta, 
astfel încât se reduce nivelul de sedentarism. Interacțiunea cu animalul 
de companie poate dezvolta şi abilitățile motorii fine, de exemplu, în 
timp ce copilul îi toarnă animalului apă în bol, îl perie sau îi pune lesa 
pentru a-l scoate la plimbare. În plan social, copilul va fi mai interesat 
să interacționeze cu alti copii care se joacă cu un animal, putând să-şi 
facă astfel noi prieteni cu care să se joace. Pe de altă parte, interacțiunea 
cu un animal de companie este și un teren pentru exersarea abilităților 
sociale. Pe plan emotional, creşte stima de sine şi simţul responsabili- 
tatii — în jurul vârstei de 3 ani, copilul poate ajuta la umplerea bolului cu 
hrană, apoi, pe măsură ce se dezvoltă, poate ajuta la perierea şi spălarea 
animalului, iar mai târziu îl poate scoate la plimbare fără ajutorul unei 
persoane adulte. Pe plan cognitiv, copilul poate fi încurajat să citească 
despre animalul lui de companie, crescând astfel nevoia de cunoaştere, 
curiozitatea $i învăţarea, precum şi motivaţia spre lectură. Datorită legă- 
turii speciale care poate exista între copil şi animal, acesta din urma poate 
oferi confort emotional copilului prin atitudinea necritică şi acceptare 
necondiționată (www.sheknows.com/pets-and-animals). 

Studiile din domeniul interacțiunii om-animal arată că persoanele 
care au un animal de companie au un sistem circulator mai sănătos, stau 
mai putin acasă bolnave, fac mai puţine vizite la doctor, fac mai multă 
mişcare şi sunt mai puţin predispuse depresiei şi izolării. Cercetătorii au 
utilizat temporar animale cu copii bolnavi sau cu tulburări mintale, ori 
cu persoane vârstnice care nu au energia și resursele necesare detinerii 
unui animal de companie. Deşi nu toate rezultatele au fost consistente 
în direcţia unei semnificaţii statistice, multe dintre acestea au identificat 
efecte pozitive pe care animalele le au asupra oamenilor. De exemplu, 
s-au identificat nivele reduse ale durerii si ale anxietatii la copiii și adulții 
internaţi în spital, creşterea nivelului de atenție și al interacțiunii între 
copiii cu autism si alte tulburări de dezvoltare (www .center4research.org). 

Reducerea simptomelor depresiei, anxietatii sau stresului se pot 
explica probabil şi prin prisma modificărilor pe care un animal de 
companie (un câine mai ales) le aduce stilului de viata al detinatorului. 
Acesta va face mai multă mişcare in timp ce plimbă câinele si va 
socializa mai mult cu alti deținători de animale pe care îi intalneste 
de drum. Pentru persoanele varstnice, un animal are potentialul sa le 
readucă veselia şi scopul in viata. 

În cazul copiilor, spre deosebire de părinţi si profesori, un animal 
nu îi va critica şi nu le va da ordine. Recompensa care vine în urma 
învăţării unei noi comenzi de către câine îi poate învăţa pe copii im- 
portanta perseverentei. Unii copii cu diagnostic din spectrul autist sau 
cu dificultăţi de învăţare interacționează mai uşor cu animalele decât 
cu alti oameni. Copiii cu autism se bazează adesea în comunicare pe 
indicii nonverbale, aşa cum fac şi căţeii. Se poate deci presupune ca 
după ce un copil învaţă să interacţioneze cu un câine (în principal prin 
comunicare non-verbală), acesta va putea învăţa mai uşor cum să o facă 
cu celelalte persoane din jur. Jocul cu un câine îl poate ţine pe un copil 
cu dificultăți de invatare mai alert pe durata zilei, putând funcţiona 
chiar ca un antidot împotriva stresului și frustrării rezultate în urma 
dificultăţilor în realizarea unor sarcini. 

Un câine nu poate fi considerat un tratament miraculos pentru 
tulburările mentale. Detinerea unui animal de companie este benefică 
numai pentru cei care iubesc și apreciază animalele si care au resursele 
financiare si timpul necesar pentru a se ocupa de unul. Dacă o persoana 
nu are atitudini favorabile faţă de câini, interacţiunea cu aceştia nu are 
şanse reduse de a aduce beneficii la nivelul calitatii (www.helpguide.org). 
Pentru persoanele care nu au posibilitatea să dețină propriul animal de 
companie, au fost gândite programe de terapii şi activităţi asistate (TAA) 
de animale, cele mai răspândite forme fiind programele de vizitare. 
De obicei, aceste vizite se fac de către voluntari, care utilizează propriile 
animale de companie. Animalele selectate (câinii) pentru a face parte 
din echipele TAA trebuie să fie alerte, vesele şi sănătoase, jucăuşe, dar 
fără a fi agresive fata de oameni și alte animale, să aibă un nivel crescut 
de predictibilitate comportamentală, să accepte stimuli noi şi să meargă 
în lesă ( www.latham.org). 

Au fost identificate $i câteva probleme care au apărut sau pot să 
apară în timpul acestor vizite de tip TAA şi care interferează cu bunăs- 
tarea animalelor. În primul rând, în timpul şedinţelor TAA, animalele 
au acces redus la o sursă de apă. În al doilea rând, temperatura din 
centrele vizitate este uneori prea ridicată şi poate cauza probleme. Com- 
binatia dintre căldură şi deshidratare poate conduce la epuizarea rapidă a 
animalului. Au existat discuţii legate şi de durata optimă a unei vizite TAA. 
Într-o adunare organizatorică a Delta Society (www.petpartners.org), 
unii specialişti au sugerat ca o vizită TAA să nu fie mai lungă de 30 de 
minute. În ceea ce privește frecvenţa vizitelor, s-a ajuns la concluzia că 
niciun animal nu trebuie să facă mai mult de 3 vizite pe săptămână. 
Este important de ţinut cont de faptul că, asemenea oamenilor, abi- 
litatile de a face fata stresului variază de la individ la individ şi de la 
o vizită la alta (Iannuzzi & Rowan, 1991). Fiecare persoană care face 
echipă cu un animal de terapie trebuie să aibă în bagajul de cunoştinţe 
şi informaţii despre manifestările stresului la animale în general, iar 
la animalul său în special. 

Așa cum prezintă biologul Charles Darwin în cartea sa, „Expresia 
emoțiilor la om si animale” (versiunea în limba romana, 1967), există 
anumite mijloace de exprimare comune majorităţii animalelor, cum 
ar fi: 

1. Emiterea de sunete. Când sunt furioase, unele animale încearcă să 
inspire teamă duşmanilor lor prin forţa si asprimea vocii, asa cum 
face leul prin răget şi câinele prin marait. 

2. Zbăârlirea apendicilor dermici (păr, pene si alti apendici dermici). 
Aceşti apendici se ridică la provocarea furiei sau a fricii, mai ales 
dacă aceste emoţii se succed rapid. Această acțiune a fost explicată 
în contextul apărării față de prădători sau agresori, lăsând impresia 
că animalul este mai mare si mai infricosator. La animalele carni- 
vore, zbârlirea părului este adesea însoțită de mișcări amenințătoare 
cum ar fi descoperirea dinților şi emiterea de mârâituri sălbatice. 
Zbârlirea părului de-a lungul gâtului si spatelui la câine şi pe tot 
copul la pisică, dar mai ales pe coadă, ne este familiară tuturor. Se 
pare că la pisică această piloerectie (ridicare a firelor de blană) se 
întâmplă sub influența fricii, pe când la câine, piloerectia poate avea 
loc sub imperiul furiei şi al fricii. Păsările isi zbarlesc penele atunci 
când sunt furioase, iar când sunt speriate, îşi strâng toate penele 
aproape de corp ca să pară mai mici. 

3. Umflarea corpului. Anumite specii de amfibieni și reptile, desi nu 
au ţepi pentru a-i ridica, îşi măresc volumul corpului când sunt 
alarmate sau furioase, inhalând aer. 

4. Tragerea în spate a urechilor si lipirea lor de cap. Prin aceste sec- 
vente comportamentale se manifestă o dispoziție agresivă, însă 
numai în cazul animalelor care luptă cu dinţii, poziţia fiind explicată 
prin grija de a împiedica adversarul să le apuce de urechi (de exem- 
plu, câinii, pisicile, caii, cămilele). Capul ridicat, cu urechile ciulite 
si ochii indreptati înainte dă oricărui animal o expresie de atenţie 
încordată. 

Când ne referim la animale de terapie știm că au fost evaluate în 
aces scop si că este foarte improbabil să ne aşteptăm și la agresivitate 
îndreptată spre oameni. În schimb, se poate întâmpla ca în anumite 
contexte, să existe mai multe animale într-un spaţiu limitat şi să apară 
mici conflicte legate de spaţiu sau alte resurse, mai ales dacă acestea nu 
sunt sterilizate sau au o tendinţă spre dominare, ori exprimă frică fata 
de anumiți indivizi din specie. Astfel, o poziţie a corpului câinelui 
caracterizată prin urechi ciulite, privire fixă, zbârlirea părului de gât 
şi spate, mers teapan, coada rigidă şi îndreptată în sus denotă o atitudine 
ostilă fata de celălalt animal. La pisică, furia este de obicei manifestată 
comportamental printr-o poziţie lipită de pământ, corpul întins, lovind 
cu coada sau cu vârful ei podeaua, ori miscand-o dintr-o parte în alta. 

Atacul propriu-zis al câinelui este precedat de mârâit, urechi strâns 
lipite de cap şi lăsate pe spate, în timp ce buza superioară dezgolește 
dinții. La pisică, atacul este de obicei precedat de urechi trase în spate, 
gură partial deschisă, arătând colții, gheare scoase şi un mârâit fioros 
(Darwin, 1967). 

O altă emoție pe care trebuie să o avem in vedere în cadrul acti- 
vitatilor asistate de animale este frica. Stim că este vorba despre frică 
atunci când un câine are coada strânsă între picioare, urechile trase 
pe spate, dar nu lipite de cap, postura este joasă, iar pupilele sunt 
dilatate, sau atunci când o pisică îşi arcuieşte spatele, îşi zbârleşte 
părul şi deschide gura hâsâind. Sunt însă şi specii care sunt utilizate 
în terapie (reptile, peşti) la care stresul este mai greu de identificat la 
nivel comportamental. Însă reacţiile general valabile ca răspuns la 
stresori sunt de încercare de evadare din contextul stresant şi creşterea 
agresivitatil. 

La câinii de terapie ne putem da seama de disconfortul lor într-o 
anumită situaţie uitându-ne la aşa-numitele semnale de calmare, care 
sunt folosite în general de câini pentru a evita conflictele în interiorul 
grupului, atunci când vorbim de animalele sociale. Aceste semnale sunt: 
căscatul, linsul nasului, întoarcerea capului, adulmecatul pământului, 
deplasatul în curbă sau scuturatul. Se recomandă pauze regulate între 

şedinţele de terapie, în care animalelor li se oferă ocazia să se relaxeze 
şi să aibă contecte pozitive cu oamenii. Dacă apar semne de disconfort 
pe parcursul şedinţei de terapie, este obligatoriu ca animalul să fie scos 
din acel mediu și lăsat să își revină. 

Pe parcursul vizitelor pe care le-am făcut la diverse instituţii îm- 
preună cu cățelul meu, Loki, ori de câte ori am putut, am ţinut o mana 
pe acesta, asigurându-l prin intermediul acestui contact fizic că sunt 
lângă el, astfel reducându-se stresul din timpul activităţilor. 


6.2. Prezentarea programului de vizitare 
cu câinele Loki în cadrul unei școli speciale 


Unul din programele de vizitare la care am participat şi pe care îl 
voi prezenta pe larg în cele ce urmează a fost Proiectul MAYA, 
implementat la Școala Gimnazială Specială Transilvania, din comuna 
Baciu, judeţul Cluj. Proiectul MAYA (Mereu Amabil Yubitor Ascultător) 
a început în anul şcolar 2012-2013, fiind coordonat de profesor Oana 
Raluca Costinas și profesor Raluca Dragotă de la Scoala Specială, 
împreună cu Maya, o catelusé Golden Retriever. Beneficiarii proiectului 
au fost initial în număr de zece elevi ai şcolii, care prezentau diferite 
deficienţe neuro-psiho-motorii, printre care şi ADHD, Sindromul Pierre 
Robin, Distrofia musculară progresivă Duchenne sau Sindromul Down. 
Scopurile proiectului MAYA au fost îmbunătățirea abilităţilor de co- 
municare şi reducerea comportamentelor dezadaptative la aceşti copii. 
Printre obiectivele proiectului s-au numărat: interacţiunea dintre copii 
şi câinele terapeut într-o atmosferă relaxantă şi securizantă (asistată 
de câinele Maya), îmbunătăţirea abilităţilor de comunicare, creşterea 
gradului de implicare în diferite activităţi, formarea spiritului de echipă 
şi creşterea stimei de sine. 

Activităţile asistate de câinele Maya se desfăşurau o dată la două 
săptămâni, alternând cu activități asistate de un iepuras. Temele propuse 
de către coordonatorii proiectului au fost centrate pe nevoile elevilor, 
după cum urmează: „Învăţăm să o îngrijim pe Maya”, „Dresor pentru 

o zi”, „Schemă corporală şi igienă”, „Învățăm să ne comportăm în 
societate”, „Învăţăm să scriem poveşti”, „Învăţăm despre forme, culori 
şi mărimi”, „Îi citim Mayei” şi alte teme care au fost reluate şi asistate 
de câinele Loki (mascul, cocker spaniel), începând cu primăvara anului 
2014. 

Loki este un mascul negru de Cocker Spaniel care, la vremea 
respectivă, avea 10 ani şi care mai fusese implicat și în alte activități 
asistate de animale. Este un câine care dă dovadă de un comportament 
predictibil, are o postură şi o expresie facială relaxate, inspirând încredere 
persoanei cu care interacționează. Îi place să fie mângâiat si solicită 
în mod activ interacțiunea cu oamenii prin intermediul unei mingiute, 
pe care o pasează cu botul în direcţia unui potenţial partener de joacă. 
Toate aceste calităţi l-au recomandat pentru lucrul cu copiii, astfel 
încât în 2014, împreună cu câinele Loki am participat la continuarea 
proiectului MAYA. Activităţile asistate de Loki au fost discutate înainte 
cu coordonatorul, fiind pliate pe temele lecţiilor, având libertatea de 
a decide modalitatea de implicare în planul lecţiilor a activităților cu 
Loki. Activităţile s-au desfăşurat o dată la două săptămâni, fiecare 
întâlnire durând aproximativ 30 de minute. Copiii incluşi proiect au 
fost în număr de 5. Prezenţa lui Loki în activităţi a fost întotdeauna 
însoţită de un kit de lucru (trusă), care conținea următoarele obiecte: 

e perie pentru Loki, cu peri deși și moi care nu puteau să ajungă 

la piele 

e cârpă de şters pentru Loki (la gură, pe labute dacă afară era ud) 

e bol pentru apă si sticlă cu apa 

e kit de igienizare pentru eliminări biologice (pungi, servetele 

umede) 

e carnetul de sănătate, cu toate vaccinurile şi deparazitările la zi 

e mingea preferată 

e recompense sub forma de hrană pentru Loki 

e mai multe lese 

e servetele umede sau gel antibacterian pentru copii 

Întâlnirile cu copiii au avut loc în sala de kinetoterapie a şcolii, iar 
de fiecare dată copiilor le era dat un halat de hârtie de unică folosinţă, 
pentru a evita depunerea părului pe hainele acestora. 

Pentru prima vizită a fost programată tema , Culori, forme, mărimi”. 
Am încercat să găsesc modalități prin care să îl implic pe Loki în ac- 
tivitati uşor de realizat și cu costuri minime (noi am partipat la acest 
proiect în regim de voluntariat). Astfel că am venit cu ideea unei pungi 
cu biscuiţi săraţi, care se găsesc sub mai multe forme geometrice (pătrat, 
dreptunghi, triunghi, cerc) şi pe care Loki le putea mânca fără probleme. 
După mai multe exerciții pe care copiii le-au făcut cu profesorul psiho- 
pedagog în care au recunoscut forme, culori şi mărimile acestora, au 
colorat şi completat fişe, a venit rândul catelului să participe ca recom- 
pensă pentru implicarea elevilor în sarcinile de invatare. Fiecare copil 
a fost invitat să aleagă o anumită formă geometrică din punga cu biscuiţi 
cu care îl puteau hrăni pe Loki, activitate care le-a facut mare placere, 
exrpimată prin zâmbete şi râsete. Fiecare copil a putut alege de două 
ori biscuitii cu diferite forme geometrice. O altă activitate legată de 
recapitularea cunoştinţelor despre culori a implicat utilizarea unor fundite 
şi cleşti de rufe colorați. Copiii erau rugaţi să aleagă câte o funda şi câte 
un cleşte de o anumită culoare, pe care le puteau prinde de hamul lui 
Loki, făcându-l pe acesta „frumos”. La sfârşitul orei tineam de lesă nu 
un câine, ci o sorcovă colorată, numai bună de mers cu ea la colindat. 

Pentru a doua vizită a fost programată tema ,, Schemă corporală si 
igienă ”. S-a implementat ideea de a insera printre întrebările legate de 
schema corporală şi igiena câinelui o şedintă de periat, aceasta urmând 
să fie recompensa copiilor pentru implicarea în sarcini. Profesorul 
psihopedagog a pregătit fişe cu schema corporală a omului pe care copiii 
au avut de colorat diferite componente, completat, decupat şi lipit diverse 
parti ale corpului, astfel încât la sfârşit fiecare a avut o siluetă umană 
corect asamblată. După aceste activități au urmat discuții despre igiena 
corporală, făcând trimiteri la câinele Loki. Exemple de întrebări utilizate 
au fost: „Ce credeţi, Loki face baie?”, „Cu ce credeți că îl spălăm pe 
Loki?”, „Dar în urechi cu ce îl ştergem?”, „Ii tai unghiile?”, „Voi câţi 

ochi aveţi? Dar Loki?” s.a.m.d. La final, drept recompensă pentru im- 
plicarea în sarcini, fiecare copil l-a periat pe căţel și l-a facut „frumos”, 
o altă activitate care le-a făcut plăcere tuturor. 

Pentru a treia vizită a fost programată tema „Îi citim lui Loki o 
poveste”. Pentru această temă s-au folosit două cărticele cartonate, cu 
poveşti, pe care le-am agăţat cu sfoară de ham, de o parte şi de alta a 
catelului. Loki a fost astfel complet echipat pentru a-i fi citite poveştile 
de către copii. Profesorul psihopedagog le-a pregătit copiilor câte o 
planşă cu o secvenţă dintr-o poveste pe care aceştia deja o ştiau, pe 
baza căreia au avut sarcina să recunoască povestea şi să o continue. 
Fiecare copil i-a „citit” lui Loki povestea lui, iar la sfârşit, profitând 
de postura relaxată a catelului, care chiar adormise, copiii au fost 
laudati pentru cât de bine au povestit, reușind să îi inducă lui Loki o 
stare de relaxare. La final, elevii au putut să citească din cărțile aduse 
special pentru ei de Loki, şi-au făcut poze cu Loki si s-au Jucat liber 
cu acesta cu mingiuta preferată. 

A patra vizită în cadrul proiectului MAYA a avut ca temă ,, Concurs 
de mingi si popice ” şi s-a desfăşurat în curtea şcolii, într-o zi însorită 
de primăvară. Toţi copiii au avut mai multe probe în cadrul concursului, 
printre care să arunce mingea la coş, să dărâme popicele colorate cu 
mingea, ocazie cu care au repetat şi cunoştinţele legate de culori şi 
mărimi. Ca recompense pentru recunoașterea culorilor si formelor, 
copiii au putut să se joace liber cu Loki, să îi arunce mingea în curtea 
şcolii, iar el să le-o aducă înapoi. Copiii au fost incurajati să 11 ofere 
mingea și colegului lor aflat în fotoliu rulant, care s-a străduit să arunce 
mingea, iar Loki a aportat-o bucuros. Un căţel nu va discrima copiii 
şi nu va ocoli copiii cu dizabilităţi, fiind bucuros să interacționeze cu 
oricare dintre aceştia. 

Animalele oferă copiilor posibilitatea să se joace şi sa înveţe lucruri 
noi (învăţare socială), fiind mai implicaţi în sarcini, mai interesați şi 
simțindu-se bine în pielea lor. În aceeași direcţie, se poate constata 
că în manualele pentru copii se folosesc multe imagini cu animale. 
Animalul de companie sau de terapie poate facilita crearea unui mediu 

pozitiv de învăţare (lecţii despre responsabilitate, compasiune, empatie, 
prietenie si răbdare). 

La finalul vizitelor celor doi câini — Maya și Loki —, precum şi a 
iepuraşului, profesorul psihopedagog a observat mai multe îmbunătățiri 
în comportamentul şi dezoltarea copiilor implicaţi în programul asistat 
de animale: vocabularul acestora s-a îmbogăţit cu cuvinte noi, abilităţile 
de comunicare s-au dezvoltat, stima de sine a crescut, dar cel mai im- 
portant a fost faptul că s-a redus frecvența comportamentelor dezadap- 
tative (împins, înjurat, lovit, scuipat etc.), crescând de asemenea şi 
implicarea în sarcinile de la clasă. Dacă înainte de începerea vizitelor 
cu animale, erau copii care refuzau să îndeplinească sarcinile date de 
către profesor sau își concentrau cu greu atenţia în timpul orei, după 
mai multe vizite cu animale, unii copii au ajuns chiar să ceară sarcini 
în plus şi să fie mult mai dornici să le realizeze. 

Pe tot parcursul vizitelor asistate de animale, am fost tot timpul 
aproape de căţel pentru a putea preîntâmpina posibilele lovituri sau 
atingeri nedorite din partea copiilor. Programele de terapie sau de 
activități asistate de animale încep de obicei cu învăţarea modului în 
care copiii să se apropie şi să interacționeze cu animalele, astfel încât 
mediul să fie unul securizant atât pentru beneficiar, cât $i pentru animal. 
Pentru unii dintre copii acest pas de introducere în modul adecvat de 
interacțiune cu animalul este cunoscut din familie, însă pentru alții, 
aceste informații pot fi complet noi. Unii copii cu probleme compor- 
tamentale sau diferite forme de dizabilităţi pot încerca să rănească 
animalul venit în vizită prin manipularea acestuia într-un mod dur sau 
agresiv, nu întotdeauna intenţionat. În aceste situaţii, adultul trebuie 
să acţioneze prompt. Acestea sunt câteva dintre strategiile de reacţii 
în astfel de situaţii (dupa Loar et al., 2014): 
> Despartiti imediat copilul de animal, pozitionandu-va între aceştia 

dacă este cazul; 
> Spuneti: „Nimeni nu va fi rănit aici. Toata lumea este în siguranță”. 

Cu această frază nu invinovatiti pe nimeni şi asiguraţi copiii că nu 

vor fi represalii fizice pentru comportamentul lor. 

> Oferiti copilului care a manifestat comportament agresiv o pauză 
în care să se liniștească şi să-și recapete auto-controlul. Intrebati 
copilul ce anume i-a provocat agresivitatea. Întrebaţi-l ce altceva 
ar fi putut face pentru a-i capta atenţia, în afară de a lovi animalul. 

> Cereti-i copilului să descrie cum a reacţionat animalul. Cum s-a 
comportat? Cum crede copilul că s-a simţit animalul când a fost 
lovit? Vedeţi dacă poate să vorbească despre cum se simte când 
loveşte o altă ființă şi de ce este mai bine să se poarte cu blandete. 

> Includeti ceilalți copii în discuţia despre valorile umane si incura- 
jati-1 să aducă alternative comportamentale pentru agresivitate. 

> Concluzionati printr-un contact supervizat între animal și copil si 
incheiati prin lăudarea acestuia pentru ca a fost bland de data 
aceasta. Dacă timpul o permite, cereti copiilor să deseneze sau să 
scrie o povestire despre alternativele protective discutate (Loar et 
al., 2014, p.19) 


În afară de vizitele la școli şi grădinițe, ori a evenimentelor publice 
care promovează interacțiunea pozitivă între oameni şi animale (cum 
ar fi Zilele Interactiunii Om—Animal — evenimente de conștientizare 
a interacțiunilor optime cu animalele), un animal certificat pentru terapii 
şi activităţi asistate de animale poate fi introdus și în ședințele de con- 
siliere sau terapie de la cabinet, unde facilitează formarea relaţiei clientului 
cu terapeutul şi poate creşte încrederea pe care beneficiarul o are în 
terapeut, reducând în acelaşi timp anxietatea si disconfortul care poate 
fi creat de participarea la o şedinţă la psiholog. 

Indiferent că sunt animale de terapie, animale de companie, sau 
animale în curtea bunicilor, am văzut pe parcursul acestui capitol că 
acestea pot juca un rol important în viaţa noastră: ne înveselesc, ne 
responsabilizează, ne imbogatesc afectiv, social şi cognitiv, ne învață 
să fim empatici si ne învaţă să ne iubim unii pe alţii. Altfel spus, ani- 
malele ne infrumuseteaza viata aşa cum numai natura știe să o facă! 

7. Ilustrații ale unor exerciţii asistate de animale 


Tlustratia 1. Exersarea comenzilor pentru activități asistate 
de animale în cadrul Școlii de Dresaj Canin Pet Joy Sports 


Tlustratia 2. 
Exemplu de tunel realizat 
din cercuri de tip hula hoop 
(activităţi asistate de animale 
pentru copii în cadrul Zilei 
Interactiunii Om-Animal 
UBB-USAMV CN) 
Foto: Scoala de Dresaj Canin 
Pet Joy Sports 

Ilustraţia 3. Tunel format din picioare — exerciții asistate 
de animale în cadrul porgramului Be Active Together 
(Universitatea Babeş-Bolyai, coordonator: Alina S. Rusu), 
în colaborare cu Școala de Dresaj Canin Pet Joy Sports 


Ilustraţia 4. Pisica Tomi si psiholog Ana-Maria Basceanu 
în cadrul unei activități de predare — prezența animalelor în clasă 
(foto: Simona Tudor) 

Tlustratia 5. Câinele de terapie Loki cu jucăria favorită, 
căutând partener pentru joacă (Foto: Marius Benta) 


Ilustraţia 4. Tip de obstacol din poziţie șezând, cu câinele de terapie Bailey 
pregătindu-se pentru trecerea pentru exercițiul de agilitate (exerciţiu în 
cadrul programului Be Active Together al Universităţii Babeș-Bolyai, în 

colaborare cu Școala de Dresaj Canin Pet Joy Sports, Cluj-Napoca) 

Ilustraţia 5. Caine de terapie acceptând mangaierile simultane 
din partea mai multor copii în cadrul activităților de tip Școala Altfel 
(Foto: Şcoala de Dresaj Canin Pet Joy Sports) 


Figura 6. Tunel format din brațele participanţilor (studenţi cu 
și fără dizabilități), cu câinele Bailey executând un exercițiu de agilitate 
în cadrul Programului asistat de animale Be Active Together 
(Foto: Şcoala de Dresaj Canin Pet Joy Sports Cluj-Napoca) 

